
Dedic această lucrare tuturor locuitorilor Moldovei 
care au contribuit la crearea şi perpetuarea 
în timp a costumului tradiţional, tuturor celor 
care îl poartă cu demnitate, în acest mod, 
identificându-se cu tot ce are mai valoros 
poporul nostru. 


ARGUMENT 

M-au motivat să scriu cartea mai mulţi oameni care de-a lungul anilor s-au adresat după 
consultaţii privind confecţionarea costumului nostru tradiţional. Diferiţi ca preocupări 
sociale - conducători ai formaţiilor etnofolclorice, interpreţi de folclor, meşteri popu¬ 
lari, învăţători de educaţie tehnologică, primari ai localităţilor, părinţi sau bunici, mici 
întreprinzători din domeniul industriilor culturale şi turistice - toţi erau ghidaţi de o 
idee comună: să le ajutăm să facă costume pe potriva vechilor tradiţii. Ei constituie doar 
o parte dintre cetăţenii Republicii, preocupaţi de problema identităţii, conştienţi de pu¬ 
terea simbolică a costumului tradiţional ca marcă a identităţii naţionale. 

Se conturează tot mai evident tendinţa generală de revenire la costumul original, 
pentru a-1 reactualiza şi promova în contextul mai larg al creaţiei autentice locale. Orien¬ 
tarea către autenticitate şi originalitate este oportună şi, pentru a deveni mai eficientă, 
necesită soluţionarea în complex a mai multor probleme de importanţă majoră. Prima 
dintre ele este cunoaşterea bogăţiei locale a costumului tradiţional ca model social - 
etalon pentru prezent şi pentru viitor. Următoarea problemă ce necesită explicaţii 
este abordarea istoriei costumului la diferite etape ale istoriei naţionale, ca să putem 
elucida continuitatea şi discontinuitatea anumitor piese sau aspecte estetice, tehnice 
şi funcţionale ale ansamblului, pentru a înţelege devierile înregistrate de la modelele 
consacrate de tradiţie, ca ulterior să fie evitate de acum încolo. O altă problemă ţine de 
promovarea costumului tradiţional în prezent. Practica culturală arată atitudini diferite 
faţă de costumul autentic, dar şi faţă de modul de a-1 purta în public, etalându-i valor¬ 
ile. 

Lumea apreciază frumuseţea şi eleganţa costumului popular, chiar dacă îl poartă 
numai anumiţi oameni. L-ar purta şi mai mulţi, dacă l-ar avea. Dar e foarte dificil să-ţi 
faci un costum autentic. Deoarece nu mai sunt nici materialele de altă dată, nici femeile 
nu mai cunosc marea varietate de tehnici cu ajutorul cărora erau ţesute năframele, ma¬ 
ramele, catrinţele, brâiele, nici cum erau brodate cămăşile, pieptarele, cojoacele. Deci, nu 
în ultimul rând, este necesar să facem mai accesibile tehnicile de confecţionare a pieselor 
vestimentare, prezentându-le ca pe un îndemn spre continuitate. Ţinând cont de aceste 
deziderate, am conceput cartea ca pe un ghid prin universul costumului tradiţional. 

La acest moment este important să constatăm că există diferite perceperi ale 
autenticităţii şi originalităţii costumului popular. în literatura de specialitate aceste as- 

pecte sunt abordate, pentru a se face mai multă claritate în ce priveşte corespunderea 
acestor creaţii cu cele produse în cadrul familiei patriarhale acum două-trei sute de ani. 

Cât despre respectarea acestor valori de către societate, trebuie să precizăm că 
solicitanţii de costume se împart în trei grupuri mari. Din primul grup fac parte acei 
care tind să descopere costumul specific baştinei şi au ca scop crearea costumelor pen¬ 
tru ansamblurile etnofolclorice locale. Ei sunt dominaţi de ideea că fiece localitate din 
Moldova a avut costumul său şi că actualmente este foarte important să-l cunoască şi 
să-l transpună în materiale noi. Au convingerea că odată ce au existat aceste costume, 
undeva ele trebuie să se fi păstrat, căci e imposibil să fi dispărut toate. încep căutările 
de la Muzeul Naţional de Etnografie şi Istorie Naturală, cel mai vechi şi cel mai apropiat 
ca profil muzeu din Republică, unde consideră că se păstrează mărturii despre costumul 
tradiţional din toate localităţile Republicii. Ghidaţi de unicitatea portului de la baştină, 
aceşti cetăţeni, de regulă, se includ într-o colaborare de durată, având ca finalitate re¬ 
constituirea costumului solicitat. în procesul de reconstituire sunt utilizate piesele 
vestimentare conservate în muzeu sau păstrate în localitate, iar dacă lipsesc piesele, 
se recurge la detalii brodate sau ţesute, rămase din straiele populare de altă dată, sunt 
interpretate imaginile costumelor reprezentate în fotografiile de epocă, descrierile 
portului tradiţional făcute anterior. Au fost şi cazuri când muzeografii împreună cu 
reprezentanţii localităţilor au întreprins cercetări în sat, pentru a aduna materiale priv¬ 
ind tradiţia portului. 

în grupul al doilea se includ interpreţii de folclor şi membrii ansamblurilor etno¬ 
folclorice din centrele raionale. De regulă, ei se orientează spre costumul tipic unui ar¬ 
eal mai mare, potrivit cu repertoriul muzical şi coregrafic promovat, având în epicentru 
localitatea de referinţă. Un alt argument al lărgirii cadrului de referinţă al identităţii 
locale este mobilitatea populaţiei în raza unităţilor administrative raionale sau chiar în 
interiorul ţării. în ultima jumătate de secol mobilitatea cetăţenilor este destul de mare. 
Oamenii adeseori locuiesc şi activează în alte localităţi decât cele în care s-au născut. în 
acest caz, odată cu naturalizarea în noua comunitate are loc şi asimilarea valorilor ei 
reprezentative. Omul devine purtătorul unei simbioze dintre cele două tradiţii culturale 
locale, însă acordă prioritate acelei tradiţii care este agreată de mediul socio-cultural. Se 
conformează locului, adăugând creaţiilor vestimentare coloritul de la baştină. 

Am conlucrat eficient cu ambele grupuri de solicitanţi. Cunoscând şi asimilând 
informaţiile necesare, acestea şi-au făcut o imagine mult mai clară asupra costumului, 
restabilindu-i componentele, volumetria, proporţiile şi cromatica motivelor ornamen¬ 
tale. în discuţiile ulterioare cu meşterii populari au încercat să-l confecţioneze din mate¬ 
riale noi, după vechile tipare. 

A treia categorie de solicitanţi este cea mai dificilă. între ei poţi găsi atât începători 
în activitatea folclorică, cât şi interpreţi consacraţi de muzică populară. îi uneşte ideea 
de a purta pe scenă straie confecţionate după dorinţa lor, interpretând arbitrar volume- 

tria, croiul, decorul, cromatica costumului tradiţional. Abordarea atipică a unui domeniu 
strict tipizat a generat mai multe denaturări ale costumului pe care le vom specifica şi 
sancţiona puţin mai încolo. Ele necesită o discuţie mult mai largă, inclusiv cu partici¬ 
parea televiziunilor care vizualizează fără discernământ atât exemplele bune, cât şi 
greşelile mari. 

Am avut seminare cu meşterii populari şi cu învăţătorii de educaţie tehnologică, 
am discutat despre costum la diferite festivaluri şi concursuri, încercând să atenţionăm 
asupra tradiţiei, asupra corectitudinii îmbrăcării costumului. Încet-încet s-a revenit 
la modelele tradiţionale, sunt scoase din uz costumele scenice, confecţionate la Com¬ 
binatul Ministerului Culturii, reprezentând deformări şi denaturări ale proporţiilor şi 
cromaticii. Am organizat mai multe expoziţii naţionale şi raionale cu prezentarea por¬ 
tului popular din colecţiile muzeale, pentru a demonstra moştenirea în domeniu, şi cu 
ansamblurile vestimentare create în ultimul timp de meşterii populari din Republică, 
pentru a continua tradiţiile vestimentare. 

Cu anii s-au rânduit alţi solicitanţi de costume. S-a schimbat componenţa ansam¬ 
blurilor sau conducătorii acestora, unele sate s-au retras din activitatea artistică, altele 
s-au inclus şi acumulează experienţa interpretării folclorice, dar problemele au rămas, în 
bună parte, aceleaşi. Tradiţia firească a continuităţii costumului prea multă vreme a fost 
întreruptă, prea multe experimente greşite s-au făcut în acest domeniu, prea mare-i pres¬ 
ingul celorlalte forme culturale asupra folclorului, încât, fără susţinerea comunităţilor, 
instituţiilor statului, a societăţii civile, creaţia tradiţională nu va putea fi reabilitată. 

Am sperat să găsim informaţii despre costumul tradiţional în cărţile despre 
localităţile din Republică, numărul cărora a crescut destul de mult în ultimii ani. Insă ele 
nu descriu portul local. Am putea număra pe degete fotografiile ce prezintă costume au¬ 
tentice. Multe dintre aceste lucrări nu îndreptăţesc denumirea de monografie a localităţii, 
cum, din comoditate, sunt intitulate aceste cărţi. în locul costumului tradiţional sunt 
prezentate fotografii ale formaţiilor de artişti amatori din a doua jumătate a secolului al 
XX-lea, purtând aşa-numitul costum scenic, ce poate fi înţeles ca o parodie la adresa cos¬ 
tumului autentic. Privind această problemă într-un cadru mai larg, cel al construirii şi 
promovării imaginii despre sine în raport cu ceilalţi, ne pate ajută să apreciem realmente 
cât de mult urmează să studiem de acum încolo aceste fapte culturale, practici, creaţii şi 
reprezentări, prin care comunităţile locale s-au identificat şi se identifică în prezent. 

Ne-am gândit că este oportun să continuăm dialogul început mulţi ani în urmă cu 
cei interesaţi de soarta costumului tradiţional în contemporanitate, prin mijlocirea unei 
cărţi, în care să elucidăm problemele principale din domeniu. Ele au mai multe com¬ 
ponente teoretice şi practice. Le vom aborda pe acele care sunt arzătoare. Vom căuta 
soluţiile potrivite sau vom reformula problemele, pentru a le înţelege mai bine, încât să 
contribuim la relansarea domeniului. Pentru a elabora această lucrare, am studiat difer¬ 
ite categorii de informaţii care au putut fi descoperite pe parcursul mai multor ani, din 


6 



sursele disponibile. 

Cele mai convingătoare probe sunt chiar costumele autentice sau piesele de port 
ajunse până în zilele noastre. O bună parte dintre ele, poate cele mai reprezentative au 
intrat în patrimoniul muzeelor. Spre exemplu, Muzeul Naţional de Etnografie şi Istorie 
Naturală deţine peste 2 330 obiecte de port. Cele mai multe dintre ele provin din satele 
de la nord, din părţile Prutului de Jos şi din raionul Camenca, de fapt, din localităţile 
unde portul tradiţional şi-a păstrat funcţiile sociale mai îndelung. Unele au fost prezen¬ 
tate ca material ilustrativ în cărţile despre port apărute mai înainte. în contextul sporirii 
interesului social faţă de însemnele identitare sunt de mare utilitate şi colecţiile vesti¬ 
mentare din muzeele raionale şi săteşti. Cele din oraşele Edineţ, Bălţi, Soroca, Ungheni, 
Camenca, Cahul, Vulcăneşti, completează reuşit ca tipologie şi bogăţie tradiţia autentică, 
în muzeele săteşti hainele sunt puţin numeroase, însă foarte importante ca valoare. Ast¬ 
fel am apreciat mult patrimoniul vestimentar păstrat în muzeele din satele Cosăuţi, Soro¬ 
ca; Petrunea, Glodeni; Iurceni, Nisporeni; Butuceni, Orhei; Selemet, Cimişlia; Răscăieţi, 
Ştefan-Vodă. Sunt conservate colecţii preţioase de port şi în afara hotarelor Republicii 
Moldova în - Muzeul de Studiere a Ţinutului din Cernăuţi, Muzeul în Aer Liber din 
Cernăuţi, Muzeul Popoarelor Rusiei din Sankt Petersburg. Ele au şi o vechime apreciabilă 
şi contribuie evident la nuanţarea particularităţilor portului şi la reconstituirea tradiţei 
vestimentare autentice locale sau naţionale. 

Am racordat cele două domenii reprezentate de obiectele colecţiilor vestimentare 
muzeale şi de obiectele de port păstrate de către persoane private, demonstrate la expoziţii 
sau în spectacole folclorice. Cele mai multe straie păstrează locuitorii din nordul şi sudul 
Republicii. Unele dintre acestea reprezintă o etapă târzie, mult mai simplificată a portu¬ 
lui vechi, care argumentează istoria costumului tradiţional local şi, alături de cele-lalte 
surse, probează evoluţia lui în timp, conferă mai multă credibilitate vestimentaţiei. 

Ne-au fost de mare ajutor în elaborarea lucrării arhivele ştiinţifice. Pentru a 
face faţă solicitărilor actuale, trecute prin prisma experienţei de repunere în drept a 
autenticităţii, am insistat asupra descoperirii documentelor de arhivă atât din inte¬ 
riorul ţării cât şi de peste hotare. Ne-am propus să oferim cunoscătorului de tradiţie 
posibilitatea de a vedea costumul în întregime, în diversele lui ipostaze istorice, sociale 
şi geografice. Descrierile realizate prin sate în diferiţi ani, însoţite uneori de schiţe şi 
fotografii, surprind secvenţe relevante din tradiţia portului. Astfel, pentru a întregi tab¬ 
loul general al portului tradiţional din Moldova, am beneficiat de manuscrise datând 
din anul 1874, păstrate la Academia din Kiev 1 , de rezultatele cercetărilor de teren din 
anul 1959, păstrate în Arhiva Institutului de Etnologie „Miduho-Maklai” din Moscova 2 , 
de materialele din Arhiva Ştiinţifică a Academiei de Ştiinţe a Moldovei, datând din a 
doua jumătate a secolului al XX-lea. O sursă bogată de informaţii este Arhiva Ştiinţifică a 
Muzeului Naţional de Etnografie şi Istorie Naturală, care conţine caietele cercetărilor de 
teren din anii 1959-2010, schiţe de port, colecţie de fotografii, cuprinde imagini de la sf. 

sec. al XlX-lea până la imaginile electronice din ultimii ani. Este de remarcat şi aportul 
Arhivei de Folclor a Muzeului de Literatură “M. Kogălniceanu” al Uniunii Scriitorilor din 
Moldova, care deţine un fond de fotografii ale portului de ritual din satele de la nordul 
Republicii şi din regiunea Cernăuţi. 

O revelaţie aparte în procesul reconstituirii tradiţiilor vestimentare aduc foto¬ 
grafiile de epocă, realizate la sfârşitul sec. al XlX-lea, începutul sec. al XX-lea şi mai târ¬ 
ziu, după al Doilea Război Mondial, în care apar oameni îmbrăcaţi în costum sau cel 
puţin în unele piese de port tradiţional. Pentru a pune în valoare aceste surse foarte 
expresive, au fost utilizate colecţiile de fotografii ale Muzeului Naţional de Etnografie 
şi Istorie Naturală, completate pe parcursul celor peste 120 ani de activitate (inclusiv 
cu materiale din alte arhive), cele din Arhiva Societăţii Geografice Ruse din Sankt Pe- 
tersburg, Muzeul Popoarelor Rusiei din Sankt Petersburg etc. Au întregit acest discurs 
şi fotografiile păstrate în familii. In ultimele decenii funcţionează un program complex 
de documentare a tradiţiilor populare, inclusiv a portului în cadrul căruia sunt copiate 
vechile fotografii şi colecţiile de negative păstrate de cetăţeni. Cu aceste contribuţii de 
seamă, s-au putut aborda şi rezolva mai multe probleme ale portului local, în particular, 
şi ale celui naţional, în ansamblu. Participarea la jurizarea concursurilor, festivalurilor 
şi expoziţiilor din ultimele două decenii ne-au ajutat să realizăm ceea ce poate fi numit 
inventarierea la zi a portului formaţiilor etnofolcorice. Am fotografiat şi filmat aceste 
evenimente, pentru a putea urmări tendinţele evolutive, dinamica proceselor înregis¬ 
trate de costumul tradiţional în zilele noastre, pentru a păstra aceste dovezi. 

Problematica reconsiderării valorilor colportate de costumul tradiţional, sub diver¬ 
se aspecte funcţionale, este vizată de instituţiile ştiinţifice şi culturale din Republică. 
Un suport strategic important în menţinerea acestor procese sociale de redescoperire 
şi reactualizare a valorilor autentice, de reindudere în circuitul social, pornind de la 
sursele lor încă vii, a fost oferit de către UNESCO prin aprobarea Convenţiei privind 
salvgardarea patrimoniului cultural imaterial (Paris, 17 octombrie 2003), ratificată de 
Republica Moldova la 24 martie 2004, asumându-şi responsabilitatea aplicării preve¬ 
derilor ei. In spiritul Convenţiei, patrimoniul cultural imaterial cuprinde totalitatea 
creaţiilor tradiţionale, orale, autentice, transmise din generaţie în generaţie, expri¬ 
mate în forme literare, muzicale, coregrafice sau teatrale, precum şi ansamblul prac¬ 
ticilor, reprezentărilor, expresiilor, cunoştinţelor şi abilităţilor - împreună cu instru¬ 
mentele, obiectele, artefactele, vestimentaţia specifică, accesoriile şi spaţiile culturale 
asociate acestora - pe care comunităţile, grupurile şi, după caz, indivizii le recunosc ca 
parte integrantă a patrimoniului lor cultural 3 . Pornind de la definiţie, portul tradiţional 
este focalizat din mai multe perspective. Vestimentaţia tradiţională este produsul unei 
activităţi creative de sute şi mii de ani a colectivităţilor umane, cele mai reprezenta¬ 
tive forme ale ei fiind obiecte-simboluri rituale, promovate în cadrul obiceiurilor şi 
sărbătorilor populare, în strânsă legătură cu folclorul literar, muzical şi coregrafic, prin 



instituţiile tradiţionale, respectând prescripţiile eticii şi esteticii populare. 

Pentru coordonarea activităţilor de inventariere, cercetare, conservare şi valo¬ 
rificare a elementelor patrimoniului cultural imaterial, Ministerul Culturii a creat la 
sfârşitul anului 2009 Comisia Naţională pentru Salvgardarea Patrimoniului Cultural 
Imaterial. Această lucrare apare sub egida Comisiei şi cu suportul financiar al Birou¬ 
lui Regional UNESCO de la Moscova pentru Armenia, Azerbaidjan, Belarus, Republica 
Moldova şi Federaţia Rusă, căreia îi aducem mulţumiri şi pe această cale. 

Ţinând cont de solicitările actuale ale societăţii moldoveneşti, aflate încă sub im¬ 
periul crizei identitare, pe de o parte, şi pentru a cerceta domenii insuficient abordate de 
studiile anterioare privind costumul tradiţional, pe de alta, am considerat util să inclu¬ 
dem în circuitul ştiinţific documente inedite ce probează specificul portului tradiţional. 
Sunt documente din ultimele două secole - XIX şi XX, toate câte ne-au fost accesibile - 
manuscrise, lucrări publicate, descrieri din arhive, fotografii de epocă şi în cea mai mare 
parte înregistrări ale povestirilor locuitorilor din sate despre reminiscenţele portului de 
altă dată. Din perspectiva strategiilor privind protejarea patrimoniului cultural imate¬ 
rial, lucrarea respectă prioritatea sursei primare, pentru a identifica specificul creaţiei 
locale, a pune în valoare contribuţia localităţilor la perpetuarea acestor valori vestimen¬ 
tare. Noutatea prezentei lucrări constă în faptul că include în circuitul ştiinţific aspecte 
locale ale tradiţiei portului, foarte relevante pentru a recupera, cel puţin parţial, bogăţia 
vestimentaţiei de altă dată. Iar pentru a o face accesibilă celor antrenaţi în transmiterea 
către tânăra generaţie a cunoştinţelor, abilităţilor şi tehnicilor concentrate de universul 
costumului popular am inclus în paginile cărţii desene ce ilustrează diferite ipostaze 
ale pieselor vestimentare, croiuri ale cămăşilor şi scheme ale registrelor ornamentale. 
Fotografiile de epocă sunt probe ale modului cum arăta costumul în plinătatea compo¬ 
nentelor sale. Le-am dat prioritate faţă de cele actuale, mai puţin numeroase, dar care 
vizualizează atitudini şi comportamente adecvate acestei moşteniri. 

De fapt, aşa cum te vei convinge, stimate cititorule, această carte propune un 
spaţiu de dialog cu toţi cei interesaţi de soarta costumului nostru tradiţional, care au 
nevoie de el ca de un mijloc de comunicare, pentru a transmite în mod elocvent mesaje 
de mare încărcătură semantică. Numărul acestora este în creştere, pentru că la grupul 
promotorilor muzicii şi dansului folcloric s-au adăugat designerii vestimentari, cine¬ 
aştii, scriitorii şi oamenii de teatru interesaţi de istorie şi de modul tradiţional de viaţă 
etc. Să încercăm împreună să abordăm câteva probleme esenţiale din multele pe care le 
colportă actualmente acest domeniu. 

REPERE ALE AFIRMĂRII COSTUMULUI TRADIŢIONAL 


ÎN CĂUTAREA COSTUMULUI ORIGINAL 

In ultimele decenii a sporit interesul societăţii faţă de costumul tradiţional autentic. 
Acest interes este alimentat de căutarea autenticităţii, ca punct de reper în reactuali¬ 
zarea memoriei colective şi ca parte componentă a strategiilor identitare. Alături de 
drapel, stema de stat, limbă, teritoriu şi tot ceea ce înseamnă cultură, costumul popular 
este marca identitară a unui popor. Costumul tradiţional este situat în chiar epicentrul 
viziunii asupra lumii, comunică cu sfera sacrului, astfel că tot ce ţine de confecţionarea 
şi îmbrăcarea lui este perceput cu multă afectivitate. Fiind unul dintre cele mai relevante 
simboluri sociale, costumul impune o mare responsabilitate tuturor celor care operează 
în sfera lui creându-1, purtându-1, admirându-1 sau cercetându-1. Popoarele au investit şi 
investesc în costumele naţionale tot ce au mai de seamă ca valoare etică şi estetică, ad¬ 
ministrând cu multă atenţie aceste simboluri în procesele de solidarizare socială. 

Cercetătorii care au studiat costumul moldovenesc purtat în spaţiul de la est de Prut 
au avut de rezolvat probleme complexe privind constituirea lui, evoluţia şi supravieţuirea 
în diferite etape istorice. Discuţia rămâne deschisă şi solicită în continuare remaneri 
metodologice, abordarea critică a rezultatelor ştiinţifice, aprofundarea studiilor cu sco¬ 
pul soluţionării unor probleme concrete ce ţin de specificul tradiţiei vestimentare, încât 
proiectul ştiinţific în acest domeniu rămâne a fi destul de amplu. 

în această lucrare vom prezenta costumul deja constituit, cel care a fost creat 
în timpuri imemorabile, iar în decursul veacurilor a fost perfecţionat continuu graţie 
faptului că la confecţionarea lui lucrau foarte mulţi oameni, că îl purtau toţi membrii 
comunităţii, apreciindu-i valorile. Pentru început vom întreprinde un excurs istoric al 
afirmării şi devenirii portului nostru tradiţional în ultimele secole pentru a crea o vizi¬ 
une mai largă asupra problematicii costumului, pentru a percepe mai bine problemele 
existente în domeniu. 

Atunci când ne referim la costumul popular numit şi costum tradiţional avem 
în vedere un ansamblu vestimentar ce serveşte scopurilor practice, sociale şi simbol¬ 
ice, prin care comunitatea se identifică în comunicarea interpersonală şi interetnică. El 
este opera mai multor generaţii de creatori, a fost generalizat prin tradiţie la nivel de 
spaţiu cultural timp de secole, graţie accepţiei şi practicii colective, încât exprimă carac¬ 
teristicile esenţiale psihice, etice şi estetice ale poporului. Acest ansamblu are două com¬ 
ponente - una cotidiană şi alta sărbătorească, aflate în relaţii de interdependenţă. Cea 
cotidiană este adaptată scopurilor practice, în special activităţii de muncă şi conservă 
tipare arhaice, iar ansamblul sărbătoresc este mult mai decorativ, mai bogat, mai divers 
în unitate, concentrează eficient semnele identitare şi le intermediază în comunicare. 

între valorile esenţiale ale identităţii de grup cele vestimentare erau special eta- 

late, promovate, respectate. Comunităţile au început să se identifice cu aceste creaţii 
vestimentare, recunoscându-le ca esenţiale în existenţa lor socială. Orice abatere de la 
vestimentaţia acceptată de colectiv ca fiind reprezentativă era sancţionată, pentru a nu 
permite penetrarea semnelor alterităţii, a nu prejudicia comunicarea în interiorul gru¬ 
pului şi a păstra integralitatea memoriei colective. Conform acestei moralităţi portul 
popular moldovenesc a conservat substratul iliro-traco-dacic, analizat de cercetătorii 
premergători în domeniu 1 . 

în societatea tradiţională, bazată pe economia patriarhală, decorul vestimentar 
caracteriza elocvent omul social, indica locul fiecărui individ în ierarhia grupului său şi 
oferea celorlalţi semne cunoscute pentru întreţinerea comunicării, ceea ce contribuia la 
articularea relaţiilor sociale. Semnele identitare ale individului, dar şi cele ale colectivu¬ 
lui erau cel mai bine sesizate de către străini, deoarece construcţiile identitare vizează 
permanent cele două aspecte ale omului social: apartenenţa sa la un grup şi deosebirea 
grupului de altele. „îmbrăcămintea, - precizează Andre Leroi-Gourhan, - are înainte 
de toate o valoare etnică. Apartenenţa la un grup e mai întâi sancţionată de aspectul 
vestimentar” 2 . 

Fiecare popor în procesul formării şi afirmării sale istorice s-a identificat cu un 
anumit ansamblu vestimentar. Maxima „Ori te poartă cum ţi-i vorba, ori vorbeşte cum 
ţi-i portul” a apărut din necesitatea de a respecta sincretismul culturii populare, a apăra 
distincţiile culturale. Purtat în zile de sărbătoare şi în condiţii cotidiene, având mai 
multe variante locale şi un tipar unitar, vestimentaţia este un fapt cultural universal 
şi în acelaşi timp o marcă a identităţii culturale. Sinteză a modului de viaţă, istoriei şi 
viziunii asupra lumii, costând dintr-un ansamblu de piese şi reguli de combinare a aces¬ 
tora (dintre care unele sunt imperative, iar altele facultative) 2 , portul popular permite 
identificarea grupurilor după diverse principii (locale, regionale, etnice, naţionale, me- 
taetnice), funcţionând concentric. Ajutat de alte materiale specializate în demonstrarea 
diversităţii, de podoabe şi accesorii vestimentare, îmbrăcămintea capătă însemne clare 
pentru consemnarea statutului social al purtătorului, facilitează comunicarea în cadrul 
grupului şi între grupuri, contribuind la articularea relaţiilor conform ierarhiei sociale 3 . 

La sărbători erau demonstrate cele mai bune haine şi anume costumul de sărbătoare 
va constitui obiectul discuţiei noastre. Comunităţile rurale aveau aceeaşi gospodărie 
patriarhală în care produceau toate cele necesare, practic dispuneau aproape de aceleaşi 
materiale. Totul depindea de hărnicia şi ingeniozitatea femeilor şi fetelor care manipulau 
aceste materiale în cadrul modelelor tradiţionale. Orice noutate era greu acceptată, dar 
şi atractivă, încât neputând fi refuzată, era asimilată conform unor strategii identitare. 

în zilele obişnuite de lucru erau purtate haine mai simple, mai sobre şi mai prac¬ 
tice, adaptate activităţilor de muncă. Spre exemplu, iia nu este o piesă potrivită pentru 
activităţi cotidiene, ci pentru sărbători. în zilele obişnuite femeile şi fetele purtau cămăşi 
cu decor simplu, cu mâneci mai scurte. Catrinţa la sărbători este purtată cu deschizătura 

la o parte, iar cele cotidiene au deschizătura dinainte, încât femeile ridicau ambele ca¬ 
pete de jos ale catrinţei în brâu şi lucrau. 

Putem rezuma câteva caracteristici esenţiale ale portului popular moldovenesc pe 
care le vom aprofunda ulterior. Principiul de construire a volumelor în portul nostru este 
destul de vechi şi ţine în principal de asamblarea câtorva dreptunghiuri, fie în cadrul unei 
haine (cămaşa, iia, izmenele, bernevicii, iţarii, sumanul de tip vechi), fie formarea ei din- 
tr-un singur dreptunghi (catrinţa, brâul, chinga, năframa, marama). Piesele ce acoperă 
pielea sunt din pânze de culoare albă, ţesute preponderent din fibre vegetale (cânepă, 
in, bumbac). Deasupra acestora sunt îmbrăcate hainele confecţionate din ţesuturi de 
lână sau cele din piei de animale. La crearea proporţiilor, ritmurilor, cromaticii, stilis¬ 
ticii ansamblului costumului naţional au contribuit realmente foarte multe generaţii. în 
tendinţa sa de afirmare el uneşte mai multe subtipuri, preluate din manifestările identi- 
tare locale, preferate de comunităţi mari de oameni. 

IMPACTUL EVENIMENTELOR ISTORICE ASUPRA PERPETUĂRII 
COSTUMULUI 

în spaţiul Moldovei istorice portul popular, confecţionat în condiţii casnice după tipare 
vechi, a fost un fenomen unitar până la sfârşitul secolului al XVIII-lea. Dacă facem o 
retrospectivă în timp urmărind firul perpetuării îmbrăcămintei tradiţionale, deja 
în manuscrisele din sec. al XlX-lea se găsesc avertismente privind dispariţia portului 
strămoşesc din spaţiul nostru cultural. Schimbări esenţiale s-au produs în el odată cu 
anexarea părţii de nord-est a Moldovei la Imperiul Rus în anul 1812 şi numirea acestui 
teritoriu Basarabia. Atunci îmbrăcămintea tradiţională era înlocuită cu cea urbană, ca 
urmare a schimbării vectorului valoric al societăţii. Prestigiul portului local era sub¬ 
minat treptat şi erau impuse ţinutele specifice altor culturi. Sub impactul produs de 
schimbările economice care propuneau stofe, pânzeturi şi piese vestimentare orăşeneşti, 
constrângând producţia industriei casnice, s-a intensificat şi procesul înstrăinării cul¬ 
turale. „Evoluţia tehnico-economică industrială a modificat considerabil dispozitivul 
simbolic tradiţional. în măsura în care a sporit permeabilitatea, în favoarea unei evoluţii 
ideologice purtate de mijloacele de comunicare universale, modelele sociale s-au restrâns 
numeric, simbolistica europeană tinzând să înlocuiască pretutindeni decorul vestimen¬ 
tar regional. Dispariţia costumelor naţionale şi profesionale constituie semnul cel mai 
izbitor al dezintegrării etnice şi nu este un accident minor survenit în cursul unui pro¬ 
gres major de adaptare la condiţii noi, ci una dintre condiţiile principale ale adaptării, 
cea care precede adeseori cu peste o generaţie adaptarea reală” 4 . 

Modelul ideologic impus Basarabiei tot mai intens către mijlocul sec. al XlX-lea de 
Imperiul Rus respecta logica decupării unei părţi teritoriale importante dintr-un întreg 
şi era, în esenţă, defavorabil afirmării identităţii culturale, pentru că urmărea asimilarea 

etnică. 

Orientarea către valorile culturii populare, animată de revoluţiile burghezo-demo- 
cratice de la 1848, n-a avut aceleaşi finalităţi în acest spaţiu, ca în alte ţări. Drept ur¬ 
mare, perioada conştientizării, promovării şi valorificării acestor constante ale culturii 
va rămâne ca un deziderat amânat în spaţiul de la est de Prut. 

Documentele vremii analizate şi interpretate vădesc diferitele viteze cu care avea loc 
abandonarea tradiţiei ca marcă etnică. Această etapă a înlocuirii costumului tradiţional 
cu straie străine, la modă, a durat destul de mult, pentru că societatea rurală ca purtător 
principal al acestei moşteniri culturale era destul de reprezentativă şi chiar dacă s-au 
făcut inoculări importante în sfera ei, ocupaţiile specifice, caracterul ei vădit agrar şi 
capacitatea mică de cumpărare a sătenilor au menţinut sub diferite forme mai complexe 
sau mai reduse costumul tradiţional. Trebuie să facem o delimitare a fenomenelor, pen¬ 
tru a lua în considerare fazele tranziţiei şi modul în care au continuat să funcţioneze 
componentele acestui univers vestimentar. La prima fază a tranziţiei coexistau într-un 
dialog social al etalării puterii atât costumele tradiţionale, exponente ale unui mod de 
viaţă local, cele ale alterităţii etnice, devenită consistentă, activă şi privilegiată, având ca 
scop afirmarea într-un spaţiu nou prin schimbarea acestuia. Mărcile sociale, între care 
şi costumul naţional, au fost trecute treptat în sfera pasivă. Păturile active ale societăţii 
(tinerii, maturii apţi de muncă), cele care întreţineau funcţionarea, respectiv vivaci¬ 
tatea însemnelor, au abandonat treptat costumul naţional (în fond costumul de ritual), 
de mare capacitate semiotică, în favoarea celui ce anunţa să devină general european, 
lipsit de încărcătură simbolică. Oamenii în etate şi bătrânii, colportori ai mentalităţii 
tradiţionale continuau să îmbrace costumul popular, identificându-se prin el ca oameni 
ai locului, fiind în rând cu lumea, aşa cum cere moralitatea colectivă. 

Către consumarea acestei faze, societatea nu mai miza firesc pe atributele identităţii 
etnice. Modul tradiţional de viaţă s-a păstrat în formele sale definitorii încă multă 
vreme. Satele au păstrat în mod diferit costumul de sărbătoare, în funcţie de demnitatea 
cu care şi-au tratat şi apărat identitatea. Costumul aflat sub legităţile tradiţiei începe 
să interacţioneze cu moda. Sub influenţa elitelor locale cosmopolite şi a celor ce rep¬ 
rezentau alteritatea culturală, determinând moda timpului, hainele de tradiţie urbană 
erau etalate pentru a reprezenta prestigiul social. In marea concurenţă a demonstrării 
puterii prin diverse mijloace ea se manifesta inclusiv prin codul vestimentar, iar cos¬ 
tumul tradiţional a rămas mai mult în sfera cotidianului. La sărbători era purtat tot 
mai rar, uneori constând dintr-un număr redus de piese, cu decor minim şi funcţii limi¬ 
tate sau era purtat pe dedesubt, poate ca unul din ultimele scuturi ale identităţii. Spre 
sfârşitul secolului al XlX-lea în satele din centrul teritoriului, cel mai puternic afectate 
de schimbări, portul tradiţional mai era respectat de către bătrânii fideli eticii comu¬ 
nitare şi de către grupuri profesionale, care în virtutea activităţilor economice utilizau 
piese de port consacrate. 

Sub impactul schimbărilor în sec. al XlX-lea vestimentaţia ca marcă a unităţii 
sociale nu mai este una generalizată, ci zonală, locală. Mai îndelung costumul a fost 
păstrat în uzul social în părţile nordului şi sudului, fiind înlocuit prin portul orăşenesc 
mai degrabă în localităţile de centru. în aceste circumstanţe unitatea era menţinută de 
hainele ce atingeau pielea, pentru că hainele de deasupra erau cele ale alterităţii şi asig¬ 
urau adaptarea. Astfel, decenii la rând portul cotidian a întreţinut spiritul identităţii 
locale. 

în statele din Apusul Europei, cu centralizare veche, tradiţii instituţionale şi dez¬ 
voltare economică, interesul pentru reactualizarea costumului naţional a apărut odată 
cu „primăvara popoarelor” şi recunoaşterea valorilor culturii populare la mijlocul sec. al 
XlX-lea. în Estul Europei, în statele „care n-au dobândit încă independenţa naţională şi 
se găsesc... adesea divizate, totdeauna oprimate sub jugul a trei mari imperii: rus, oto¬ 
man şi austro-ungar” 5 descoperirea folclorului, miza pe demersul lui în realizarea ide¬ 
alurilor sociale a constituit un proces mai de durată. 

O etapă distinctă în dezvoltarea costumului tradiţional a început în anii ’20 ai 
secolului al XX-lea şi a durat până prin anii 30 ai aceluiaşi secol. în contextul construirii 
identităţii naţionale, având ca modele de inspiraţie costumele vechi, păstrate în patri¬ 
moniul familiilor, se acorda tot mai multă atenţie confecţionării costumului naţional 
cu ajutorul elevilor din şcoli, participanţilor la activităţile desfăşurate în căminele cul¬ 
turale şi cel al societăţilor culturale. Este primul pas întreprins de instituţii pentru 
întreţinerea memoriei sociale prin protejarea portului popular, al folclorului în ansamb¬ 
lul manifestărilor sale. Cele mai reuşite piese vestimentare realizate în acea perioadă şi 
ajunse până la noi şi-au găsit locul potrivit în colecţiile muzeale. Ele pot fi uşor recuno¬ 
scute după pânza subţire de bumbac din care sunt făcute, după diversitatea tehnicilor de 
cusut, cât şi după marea bogăţie a culorilor într-o singură piesă. Catrinţele, brâiele şi fo¬ 
tele erau împrumutate de la bătrâni, iar în zonele unde portul popular a ieşit mai devreme 
din uz sub impactul portului urban, catrinţele erau procurate de la iarmaroc. Cel mai 
frecvent la iarmaroace erau vândute catrinţe (fote) aduse din Muscel, unde erau produse 
pentru comercializare în ateliere specializate. Sunt executate dintr-un dreptunghi de 
lână ţesut în condiţii de atelier, având o anumită nuanţă (roşu aprins, albastru, verde, 
negru, vişiniu, gălbui etc.), cu decorul ţesut din fire metalice gălbui sau argintii, susţinut 
cu fire de mătase colorată, conceput în formă de registre sau benzi late pe marginea de 
jos şi pe cea laterală ce se situează deasupra la îmbrăcat, susţinut pe câmp de motive 
mici. Le-am descris în linii principale pentru că au avut o influenţă vizibilă asupra creării 
costumului scenic în a doua jumătate a secolului al XX-lea. Motivele romboidale mari ale 
catrinţelor au fost preluate ca citate, mărite şi transferate pe fustele unicolore cu mulţi 
clini. Din această perioadă a rămas în uz sintagma costum naţional. 

Ca să generalizăm această etapă, este necesar să subliniem că în perioada interbelică 
costumul popular era susţinut pe două planuri - de către institutele tradiţionale ale 

satului şi de către instituţiile de stat care îşi asumă anumite responsabilităţi privind 
continuitatea culturală. Multele schimbări sociale care au avut loc pe parcursul secolului 
al XX-lea, au promovat ideologii care au sensibilizat spiritul naţional încurajându-1 sau 
confruntându-1. în aceste situaţii se făcea recurs la embleme, întâi de toate la portul 
popular sau la costumul naţional, cum începe să fie numit în estul Europei. 

ÎNCERCĂRI DE REACTUALIZARE ŞI DE REVITALIZARE A PORTULUI 
POPULAR 

Au existat mai multe tentative de reactualizare a portului popular, costumului folclor¬ 
ic sau a costumului naţional cum a fost numit acest ansamblu vestimentar la dife-rite 
etape istorice. Dar, pentru că necesităţile societăţii de revenire la marca etnică s-au 
manifestat în perioade de criză, în mod prompt, ca un recurs la imagine, pentru a efi- 
cientiza solidaritatea, au existat diverse abordări, unele transformate în tendinţe de 
durată cu referire la sursele portului autentic. Războiul al Doilea Mondial a creat rupturi 
în continuitatea tradiţiei. Cu toate acestea, date fiind greutăţile de după război, oame¬ 
nii au continuat să confecţioneze haine în condiţii casnice. Femeile prelucrau cânepa şi 
inul pentru a ţese pânze şi a coase cămăşi. La sărbători erau purtate costumele rămase 
din anii de până la război. în mai multe fotografii apărute în presa vremii oamenii sunt 
îmbrăcaţi în port popular moştenit prin tradiţie. împreună cu piesele de port intrate în 
colecţiile muzeale aceste imagini ne ajută să relevăm tendinţele principale ce configurau 
ornamentarea, cromatica şi stilistica acestei etape. 

Alături de păstrarea în circuitul social a vechilor ansambluri de port se observă şi 
tendinţa de-a confecţiona noi costume. Sub impactul ideologiei sovietice de atunci se 
promova un costum ce imita foarte aluziv costumul tradiţional. Adeseori broderia de pe 
ii şi cămaşe era imitată prin aplicaţii, iar fusta unicoloră, cel mai frecvent de nuanţe în¬ 
tunecate, avea trei cercuri pe la poale, formate din panglici de mătase de culoare deschisă. 
Fetele purtau pe scenă panglici multicolore la cununi. Ambele elemente - fusta cu cercuri 
şi cununa cu panglici sunt reperezentative pentru costumul ucrainean. Astfel, prin anii 
1955-1965 s-a încercat extinderea portului ucrainean în costumele confecţionate pentru 
cluburile din republică. Dovada acestei falsificări de imagine sunt costumele păstrate în 
colecţiile muzeelor şi fotografiile de epocă, publicate în monografiile satelor. 

Prin anii ’70 ai sec. al XX-lea a început o nouă etapă în epopeea costumului ce 
trebuia să ne reprezinte identitatea culturală. Ea a fost monitorizată de către cercetători 
care au oferit consultaţii pictorilor şi tehnologilor. împreună au pus baza costumului sce¬ 
nic. Combinatul de Producere al Ministerului Culturii confecţiona costume scenice pen¬ 
tru ansamblurile ce activau pe lângă casele de cultură şi pentru cele profesioniste. Vom 
reda conceptul ce sta la baza unei asemenea turnuri: „Costumul scenic pentru artiştii 
profesionişti şi cei amatori se creează pe baza celui popular tradiţional. însă la elabo- 

rarea lui modelele etnografice tradiţionale nu trebuie să fie reproduse în mod mecanic. 
Preluând din portul popular ideile fundamentale, particularităţile de construcţie, ar¬ 
monia decorului şi a culorilor, costumele cântăreţilor, instrumentiştilor şi dansatorilor 
trebuie confecţionate în aşa fel, ca ele să contribuie la păstrarea celor mai bune tipuri 
tradiţionale de croială şi a celor mai frumoase procedee de ornamentare, elaborate în 
popor pe parcursul veacurilor, ţinându-se cont, tot odată de cerinţele modei vestimen¬ 
tare contemporane” 6 . In realitate, această libertate de abordare a unui domeniu care a 
fost promovat în baza tradiţiei secole la rând, a condus la crearea unor costume pseudo- 
valorice, hibride, exagerate din toate punctele de vedere, aşa încât din sutele de ansam¬ 
bluri vestimentare care s-au perindat în spaţiul scenic, prea puţine exemplare au fost 
reuşite. 

Părerile autorilor privind costumul scenic se împart. Unii, cu funcţii de răspundere 
în sistemul ideologic de atunci, l-au legiferat, i-au facilitat răspândirea covârşitoare. 
Alţii, buni cunoscători ai realităţilor zonale, contestă dreptul la viaţă publică, pentru că 
a inclus în circuitul social denaturări neargumentate ale portului autentic. Noi trebuie 
să-l analizăm, mai ales acum, când repercusiunile funcţionării lui au fost conştientizate 
şi s-a trecut la tipuri de vestimentaţie alternativă. Timp de aproape trei decenii el a fost 
costumul dominant al scenelor, al ceremoniilor şi al spaţiilor publicitare. Actualmente 
a rămas în minoritate şi constituie un ultim refugiu vestimentar al formaţiilor mai rar 
implicate în viaţa artistică a republicii, sau ca o realitate mediocră a culturii noastre. 
Astfel a fost creat un costum de scenă diferit de cel naţional, ale cărui rosturi în deceniile 
trecute era de a servi la promovarea culturii populare. El este un produs al unei viziuni 
asupra culturii naţionale, percepute în strategiile culturale ca „stil popular”, când plas- 
ticienii, tehnologii la fel ca şi compozitorii, conducătorii artistici ai formaţiilor, uneori şi 
interpreţii de muzică populară foloseau tradiţiile doar ca acoperire demagogică pentru 
propriile prelucrări artistice mediocre. Atelierele Combinatului de Producere al Minis¬ 
terului Culturii, specializate în confecţionarea costumului scenic, a activat până pe la 
începutul anilor ’90, producând zeci de mii de costume intrate în percepţia colectivă, ca o 
marcă falsă a apartenenţei etnice. De fapt, tratau problemele tehnice şi artistice cu mare 
abatere de la tiparele costumului tradiţional original, impunând forme noi, gândite de 
designeri în afara tradiţiei. Astfel a înlocuit componente din ansamblul vechiului port, 
cu altele străine lui, a schimbat volumetria şi arhitectonica costumului, croiul, au fost 
mărite de multe ori proporţiile ornamentelor, a destructuralizat organizarea lor în benzi 
ornamentale şi a produs mutaţii în stilistica acestora, a aplicat soluţii cromatice străine 
tradiţiei, creând mostre regretabile. Impactul social al acestor derivate a fost mare, 
deoarece Combinatul de Producere al Ministerului Culturii era unica întreprindere cu 
drept de monopol autorizat de stat, care executa costume scenice pentru marile colec¬ 
tive, formatoare de opinie, imagine şi atitudini. în aceeaşi manieră a fost denaturată 
şi tradiţia folclorului muzical. Compozitorii compuneau muzică după texte folclorice 

şi viceversa, poeţii-textieri compuneau versuri după muzică folclorică, creând astfel 
muzică populară. S-a intrat forţat în tradiţia folclorică muzicală, coregrafică şi plastică, 
ignorându-se, alte ori refuzându-se dreptul creaţiilor autentice la existenţă în spaţiul 
public. în acea vreme era foarte dificilă racordarea fenomenului numit cultură populară, 
la ceea ce numim cultură tradiţională, folclor autentic. Atunci deformările afectaseră 
toate componentele costumului naţional. 

Ca alternativă a stilului popular, derutant ca semnificaţie şi valoare, a apărut şi, trep¬ 
tat s-a afirmat, tendinţa de respectare a folclorului autentic. La începutul anilor ’80 ai 
secolului al XX-lea, în contextul unei mişcări sociale de amploare ce avea ca miză necesi¬ 
tatea de a se reveni la folclorul autentic, la sursele originale ale culturii tradiţionale, a 
fost lansată orientarea spre reactualizarea bogăţiei costumului tradiţional. Ea a căpătat 
pondere în ultimii ani, bazându-se pe viziunea de ansamblu, sincretică asupra cultur¬ 
ii populare, conform căreia cântecul, muzica, dansul şi portul sunt interdependente, 
formează un întreg de mare capacitate modelatorie în contemporanietate. 

O contribuţie clară în reactualizarea portului autentic au adus acum 30 de 
ani membrii Ansamblului Etnofolcloric Tălăncuţa, primul colectiv de interpreţi, care 
şi-a propus să readucă în albia firească a sincretismului folclorul muzical, interpreta¬ 
rea folclorică autentică şi costumul tradiţional în toată plinătatea lui. După mai multe 
activităţi consecvente promovate de această formaţie, au fost create mai multe formaţii 
etnofolclorice în anii ’90 ai sec. al XX-lea şi societatea a înţeles foarte clar diferenţa 
din-tre muzică populară şi muzică folclorică. Acest proces avea ecouri şi la nivel euro¬ 
pean. Toate popoarele Europei au trecut prin aceste etape. Atunci când se denaturează 
temeiurile importante ale culturii unui popor, mai degrabă sau mai târziu e firesc să se 
găsească mecanismele eficiente de cunoaştere, reconstituire şi valorificare a formelor 
culturale originale. După anii ’90 ai sec. al XX-lea, în societate au început să acţioneze 
mai multe mecanisme privind promovarea autenticităţii folclorului, inclusiv al costu¬ 
mului autentic. 

în contextul noilor solicitări sociale s-au găsit două soluţii adecvate procesului. 
Una a fost propusă de meşterii de prin sate angajaţi la întreprinderea Meşter-Faur din 
cadrul Asociaţiei Meşteşugurilor Populare Artistice Artizana, dirijaţi de pictori, buni 
cunoscători ai tradiţiei. Meşterii populari confecţionau piese apropiate de modelele au¬ 
tentice, dar ele aveau un impact minor în comparaţie cu producţia Combinatului, fiind 
destinate doar amatorilor. 

După reprofilarea Asociaţiei în anul 1993, producerea costumelor a fost continuată 
de meşterii, reuniţi în cadrul Uniunii Meşterilor Populari din Moldova. La început 
meşterii erau interesaţi mai mult de producerea iilor, cămăşilor şi evitau confecţionarea 
catrinţelor, brâielor, deoarece acestea necesitau depăşirea mai multor dificultăţi tehnice. 
După reformularea obiectivelor acestui domeniu, pe măsura solicitărilor beneficiarilor, 
în ultimii ani meşteriţele se orientează spre producerea costumului integral, recuperând 

din fondul pasiv alte componente tradiţionale: catrinţe, fote, brâie, chingi, bondiţe, ma¬ 
rame, traiste, chimire, sumane. 

Expoziţiile de costum popular, vernisate în ultimii ani la Muzeul Naţional de Et¬ 
nografie şi Istorie Naturală, au demonstrat, pe lângă sesizabilul progres în realizarea 
ansamblurilor vestimentare, văzut ca o continuitate evidentă a tradiţiei autentice în ma¬ 
teriale actuale, şi suficiente probleme ce urmează a fi rezolvate de acum încolo. Lipsa 
unor pânze adecvate pentru confecţionarea iilor şi cămăşilor este una esenţială. Pânzele 
utilizate actualmente nu totdeauna întrunesc calităţile celor produse în condiţii casnice, 
începând încă din perioada interbelică se observă tendinţa de-a exclude din decorul 
mânecii cămăşii femeieşti şi a iei încreţul sau creţişorii, care este un detaliu foarte impor¬ 
tant în alcătuirea tripartită a decorului mânicii femeieşti. Vom analiza mai amănunţit 
această problemă în compartimentul despre cămaşa femeiască. 

Festivalurile şi concursurile de folclor sunt o condiţie obligatorie de demonstrare a 
portului popular. La aceste sărbători sunt etalate costume din toate etapele lui istorice, 
de la cele autentice, originale, până la cele ce imită uşor portul popular, se urmăreşte 
cum se îmbracă interpreţii de folclor, participanţii la sărbătorile folclorice, cei care ne 
îndeamnă să cunoaştem plinătatea tradiţiilor, inclusiv a celor vestimentare. Desigur, 
actualmente majoritatea celor implicaţi în implementarea politicilor culturale cunosc 
această problematică şi propun soluţii diferite, multe dintre care fiind adecvate, altele, 
însă, deviază de la tradiţie. O bună parte din cercetători şi conducători ai formaţiilor 
artistice optează pentru aducerea în scenă a pieselor autentice de port popular, care au 
o vechime respectabilă şi valoare pe măsură. Ideal ar fi să fie găsite costume reuşite de 
epocă, purtătoare de valori autentice şi de pe ele să se facă replici, pe cât se poate mai 
fidele, pentru a păstra specificul stilistic al portului. Dar în Republica Moldova nu sunt 
prea multe sate care au conservat suficiente piese de port în baza cărora artiştii să-şi 
poată confecţiona costume noi. în virtutea mai multor factori istorici, sociali şi culturali, 
tradiţiile vestimentare s-au păstrat în mod inegal pe teritoriul republicii. Mai îndelungat 
portul popular a funcţionat în partea de nord a Republicii, în raioanele Briceni, Ocniţa, 
Edineţ, Râşcani, Glodeni, Donduşeni, precum şi în satele de pe malul Prutului, în raionul 
Cahul şi Cantemir şi în cele din raionul Camenca, Transnistria. Deci, promotorii fol¬ 
clorului din aceste regiuni pot avea norocul să găsească prin sate costume originale şi să 
le demonstreze pe viu. 

în colecţiile muzeelor de la noi nu s-au păstrat suficiente materiale locale, pentru 
a putea recurge acum la ele şi a confecţiona costume, aşa cum cer conducătorii ansamb¬ 
lurilor ca la noi în sat. Şi nici nu credem că e necesar să insistăm pe diferenţe locale, când 
ele nu s-au păstrat. în aceste cazuri se mizează pe tradiţii zonale. 

Spre exemplu, de la sfârşitul anilor ’80 şi până la începutul anilor ’90 mai multe 
formaţii orientate spre interpretarea folclorului autentic, negăsind costumele adecvate 
în republică, procurau costume autentice din nordul Basarabiei şi din Bucovina. Este 

important să subliniem că nu preferau costume recent făcute, ci din cele vechi, produse 
către sf. sec. XIX şi prima jumătate a sec. XX, fapt ce se potrivea cu tendinţa interpreţilor 
de a cânta folclor autentic. 

Revenind la refortificarea tradiţiei prin contribuţia bucovineană, trebuie să apre¬ 
ciem că ea a fost îndreptăţită, formaţiile aveau în ce evolua, propuneau un model vesti¬ 
mentar clar înţeles de societate, iar meşteriţele populare au avut un răgaz necesar pentru 
a asimila producerea costumului tradiţional după tiparele vechi. Am urmărit an de an 
la festivaluri şi concursuri folclorice, spectacole şi emisiuni televizate procesul înlocuirii 
acestor ansambluri vestimentare - la început a costumului eronat confecţionat la Com¬ 
binatul de Producere a Ministerului Culturii, apoi a celui adus din Bucovina prin cele cre¬ 
ate de meşterii populari după tiparele pieselor vechi sau prin costume autentice desco¬ 
perite în spaţiul nostru. Cea mai mare parte a costumelor în care evoluează formaţiile 
şi interpreţii de folclor, aproape 80 la sută, sunt produse de meşterii populari în ultimii 
ani, iar în jur de 10 la sută din costume sunt autentice, vechi şi alte 10 revin costumelor 
scenice. Acum apar în scenă în costum eronat, mai frecvent la evenimente locale, doar 
ansamblurile care n-au găsit încă soluţii pentru înlocuirea lor. 

Treptat s-au inclus în procesul de reafirmare a autenticităţii multe formaţii etno- 
folclorice, organizate de instituţii culturale şi educaţionale în diferite colţuri ale repub¬ 
licii, ceea ce contribuie la promovarea modelelor expresive, adecvate tradiţiei. Cuprind¬ 
erea în regulamentele concursurilor şi festivalurilor folclorice a criteriilor de apreciere a 
vestimentaţiei au condus la conştientizarea socială a necesităţii de asimilare şi promo¬ 
vare a tradiţiilor portului local în ansamblul celorlalte forme culturale. 

CONTRIBUŢII BIBLIOGRAFICE LA CUNOAŞTEREA DOMENIULUI 

Moştenirea culturală transmisă prin intermediul pieselor de port este foarte importantă. 
La fel de importantă ca şi rosturile practice, sociale şi simbolice pe care vestimentaţia 
tradiţională le-a avut pe parcursul istoriei. Este o dovadă a modului de viaţă, un fel de 
prezentare a unui popor în faţa lumii cu toate însemnele sale distinctive. Primii s-au 
inclus în salvarea costumului tradiţional prin conservare lucrătorii din muzee, reuşind 
să pună baza colecţiilor de port. Actualmente aceste obiecte sunt foarte valoroase pen¬ 
tru procesul de cunoaştere, studiere şi valorificare a acestei moşteniri. Au descris portul 
călătorii care au trecut prin spaţiul nostru cultural, cărturarii care au remarcat aspecte 
din cultura tradiţională şi cei care au dat răspunsuri la programele de cercetare, elabo¬ 
rate de instituţii cu profil ştiinţific. 

în mod instituţionalizat, etnografii au început documentarea portului tradiţional 
din republică prin anii ’60 ai sec. XX, după ce la Expoziţia republicană de artă populară din 
anul 1959 au fost demonstrate mai multe piese vestimentare de mare valoare artistică. 
O bună parte dintre aceste obiecte au intrat în patrimoniul muzeal. în următoarele 

două decenii au fost întreprinse cercetări de teren prin sate, fără ca cercetarea de ter¬ 
en să devină sistematică, cu atât mai mult că se făcea pentru prima oară şi trebuia să 
cuprindă totalitatea manifestărilor portului în spaţiul cultural. O parte din rezultatele 
investigaţiilor au fost depozitate în Arhiva Ştiinţifică a Academiei de Ştiinţe, sub formă 
de rapoarte rezumative, dar nu ca documente primare ale faptelor culturale, ceea ce 
diminuează probitatea informaţiilor şi nu rezistă rigorilor critice ca sursă ştiinţifică în 
cazul recurgerii la ele 7 . 

în anul 1960 a văzut lumina tiparului albumul Costumele naţionale ale Moldovei, 
important prin faptul că autorii A. Zevin şi M. Livşiţ prezintă costume şi piese auten¬ 
tice din patrimoniul actualului Muzeu Naţional de Etnografie şi Istorie Naturală. Sunt 
puse în valoare variante ale portului din centrul şi din nordul Republicii. După câteva 
abordări edificatoare ale temei prin articole 8 , în anul 1985 a apărut prima monografie la 
temă - MojiflaBCKMM HapMOHa/ibHbra koctiom, autor Valentin Zelenciuc 9 , o contribuţie 
foarte serioasă sub raport istoric la descoperirea domeniului. Cercetarea este axată pe 
identificarea trăsăturilor costumului naţional, acestea fiind foarte generalizate, încât 
contribuţiile locale nici nu sunt luate în consideraţie. Puţin discernământ ştiinţific 
dovedeşte conţinutul imagistic al lucrării. Cu excepţia câtorva piese, sunt prezentate 
preponderent imagini ale cămăşilor şi iilor târzii, cu un decor accentuat vegetal, iar 
modul de îmbrăcare a costumului nu respectă rigorile tradiţiei. Lucrarea cuprinde im¬ 
agini inoportune, inclusiv cele ale costumului scenic, ceea ce demonstrează încă o dată 
că multe dintre erorile comise în promovarea costumului naţional şi a celui scenic puteau 
fi evitate dacă cercetătorii aveau un program ştiinţific riguros în acest domeniu. Prin 
contribuţia aceluiaşi autor au fost publicate recomandări metodice privind costumul sce¬ 
nic moldovenesc, elaborat în baza tradiţiilor vestimentare din cele patru zone istorico- 
etnografice 10 . Prin aceste îndrumare s-a detonat puţina ordine stabilită între timp în 
domeniul cunoaşterii tradiţiilor portului. Publicaţiile în cauză afirmau o nouă tendinţă 
în domeniul experimentelor culturale - cea a noutăţii faptelor artistice formate în baza 
demersului instituţionalizat, inevitabil ideologizat. Abordarea simbolică, fragmentară, 
aluzivă, a moştenirii culturale stimula crearea unui costum nou, căruia i se conferea 
statutul de naţional şi scenic totodată. Lipsa rigurozităţii în delimitarea pieselor auten¬ 
tice şi a celor pseudovalorice a contribuit la multiplicarea în masă a unor costume eclec¬ 
tice, ostentative. Un studiu vast ca problematică şi consistent ca documentare a vizat 
vestimentaţia populaţiei orăşeneşti din Moldova (sec. XV-XIX) 11 . 

Motivat de necesitatea recuperărilor ştiinţifice şi practice, în anul 2003 a apărut 
albumul „Portul popular în Republica Moldova”, autor Iulia Paliţ-Palade, care vine să 
particularizeze mai mult tradiţiile portului conform criteriilor zonale, prin prezentarea 
ansamblurilor vestimentare păstrate în muzeele Republicii 12 . Lucrarea este elaborată în 
spiritul tendinţelor crescânde de reconsiderare a tradiţiilor vestimentare ca manifestare 
a crizei identitare, intrată într-o nouă fază în anii ’90 ai sec. al XX-lea. 

Completează viziunile de abordare a domeniului printr-o exegeză adresată 
studenţilor-designeri Vera Diacicovscaja, relevând aspecte tehnice şi artistice ale cos¬ 
tumului popular femeiesc 13 . Lucrarea este utilă tuturor celor care doresc să însuşească 
marea diversitate a mijloacelor tehnice folosite de meşteri la confecţionarea pieselor de 
port. 

A contribuit la relevarea problematicii domeniului şi cercetătoarea Maria Bâtcă, 
prin examinarea costumului de la noi în contextul costumului tradiţional românesc şi 
relevarea specificului lui 14 . 

In anul 1989 la Chişinău s-a desfăşurat Gala costumului popular, organizată 
cu scopul de a demonstra costumele vechi păstrate prin sate şi facilita accesul tiner¬ 
ilor la ele. Ca urmare a evenimentului a apărut cartea cu acelaşi nume destinată sferei 
educaţionale 15 . 

Cercetătoarea Maria Ciocanu s-a referit în câteva lucrări la aspecte mai puţin stu¬ 
diate ale costumului 16 , iar Elena Postolachi şi Natalia Kalaşnicova au propus o prezen¬ 
tare a domeniului pentru cititorul de limbă rusă 17 . 

Recent, Liliana Condraticova s-a referit la bijuteria populară în contextul mai 
vast al bijuteriei din Moldova. Autoarea analizează din perspectivă istorică, în baza 
literaturii existente, obiectele de podoabă tradiţională din secolele trecute, relevând 
particularităţile şi rosturile lor 18 . 

Venim întru întâmpinarea cititorului interesat să descopere acestui domeniu şi-i 
propunem la sfârşitul lucrării o listă bibliografică mai vastă privind cercetarea costumu¬ 
lui popular din Moldova şi a celui românesc în general. Lucrările au fost publicate în 
circumstanţe concrete, s-au adresat unui public anume. Ele conlucrează la punerea în 
circuit a valorilor costumului popular, lăsând loc suficient şi pentru prezenta carte, care 
vine cu un demers recuperator şi detaliat. 

COSTUMUL TRADIŢIONAL BĂRBĂTESC 


CAPUL ŞI ACOPERITOARELE LUI 

Despre chip şi despre chică. în acest studiu despre vestimentaţie este oportun să 
întrebăm cum arătau la chip strămoşii noştri îmbrăcaţi în costum tradiţional, pentru 
că despre piesele costumului s-a mai discutat şi cu alte ocazii, dar nu şi despre omul 
îmbrăcat în aceste straie. Uneori, s-a analizat mai mult ce prezintă piesele separate ale 
costumului, şi mai puţin ce operă constituie toate împreună. Actualmente purtătorii 
de costume, indiferent de anturajul prezentării, se confruntă cu aceste probleme. Omul 
contemporan îmbrăcat în costum tradiţional intră într-un rol aflat sub incidenţa mod¬ 
elelor comportamentale tradiţionale. Trebuie să reprezinte ţinute cu iz de epocă, em¬ 
bleme colective, general acceptate ca valoare, şi acest fapt impune multă responsabili¬ 
tate. Apoi, este necesar să pună pe prim-plan norma colectivă, asimilându-se chipului 
tradiţional. Pe de o parte, hainele pun în valoare omul care le poartă, exteriorizează în 
tipare cunoscute universul lui personal, iar pe de altă parte, hainele sunt personalizate 
de omul îmbrăcat în ele. 

în însemnările călătorilor, în mărturiile celor care ne-au vizitat ţara, se face 
referinţă la chipul oamenilor de prin locurile noastre, la vestimentaţia purtată, com¬ 
portamentele şi obiceiurile societăţii, acestea atrăgând, întâi de toate, atenţia străinilor. 
Izvoarele scrise din sec. XVII-XIX surprind chipul plăcut şi felul de-a fi agreabil al lo¬ 
cuitorilor Moldovei. La distanţă respectabilă în timp descrierile sunt destul de valoro¬ 
ase, cu atât mai mult că ele erau făcute de străini, oameni cultivaţi, călători, misionari, 
funcţionari, care erau purtătorii unei alte culturi (deseori, foarte diferită de a noastră), 
şi că îi percepeau pe localnici din această perspectivă a alterităţii. 

în cele ce urmează vom prezenta înfăţişarea şi ţinuta bărbătească încercând să 
le surprindem în ipostaze relevante, pentru a întregi imaginea lor. Pletele, mustăţile şi 
barba i-au ajutat mereu pe bărbaţi să-şi modeleze chipul. în diferite perioade bărbaţii 
le-au utilizat în mod diferit, pentru a se deosebi sau identifica în contextul grupurilor 
sociale. Până la începutul sec. al XX-lea bărbaţii, indiferent de vârstă, au purtat cu toţii 
plete lungi, lăsate pe umeri. 

La sfârşitul sec. al XlX-lea Pavel Usov subliniază că majoritatea ţăranilor poartă 
plete lungi până la umeri şi îşi rad bărbile. Este o reminiscenţă cutumiară, consideră 
autorul, pentru că în Moldova şi Valahia dreptul de a purta barbă era considerat un privi¬ 
legiu al boierilor de primul rang 1 . Aici este momentul potrivit să amintim că, în secolele 
XIV-XVI, boierii din Moldova purtau plete lungi şi mustăţi. Iar pe la sfârşitul secolului 
al XVI-lea au început a purta bărbi după moda boierilor din Constantinopol. Statutul 
social al boierilor le permitea să-şi schimbe ţinutele şi înfăţişarea după moda timpului. 
Astfel, în secolul al XVII-lea boierii aveau capul ras, cu o şuviţă de păr în creştet. Spre 
deosebire de boieri, ţăranii simpli respectau tradiţiile vestimentare şi cele ale înfăţişării 
în baza cutumelor. Secole la rând s-au identificat ca grup social prin portul mustăţilor şi 

al bărbii răzeşii şi mazilii. Fotografiile urmaşilor lor, realizate în perioada interbelică şi 
în prezent, confirmă predilecţia pentru aceste însemne faciale. 

Conform observaţiilor lui Petre Ştefănucă, obiceiul de a tunde părul de pe cap a 
fost adoptat în anul 1875, după ce s-a introdus serviciul militar obligatoriu în armata 
ţaristă 2 . Acelaşi autor arăta că, până la Al Doilea Război Mondial, în satele Talmaza, 
Ciobruciu şi Olăneşti de pe Valea Nistrului de Jos, unii bătrâni îşi tăiau părul numai la 
ceafă, spunând că poartă „chica rătizată rătund” 3 . 

în nordul Moldovei, la sfârşitul secolului al XlX-lea - începutul secolului al XX- 
lea semnul distinctiv al bărbaţilor erau mustăţile, indiferent de vârstă. După Al Doilea 
Război Mondial doar bătrânii au continuat să le poarte în semn de distincţie al grupului 
lor de vârstă 4 . 

La începutul sec. al XX-lea flăcăii purtau frizura polca. în creştetul capului părul era 
lăsat lung, iar la ceafă - scurt. îşi îndreptau părul peste cap sau îl pieptănau la o parte 5 . 

Uneori, existenţa unui atribut făcea distincţie de vârstă între bărbaţi. La Palanca, 
în acelaşi regiune, bărbaţii preferau să poarte părul lung, frezat rotund, mustăţi şi barbă. 
Flăcăii purtau freză în partea dreaptă, dar bătrânii nu. Flăcăii nu aveau voie să-şi lase 
nici barbă, nici mustăţi 6 . 

Barba şi mustăţile au fost şi sunt elemente distinctive ale preoţilor ortodocşi. In¬ 
telectualii din spaţiul nostru au recurs la barbă şi mustăţi în diferite perioade, pentru a- 
şi personaliza apartenenţa socială. în acest sens, au promovat anumite forme ale bărbii 
şi mustăţilor, pentru construirea imaginii. Pe la mijlocul sec. al XX-lea această tendinţă 
a dispărut timp de câteva decenii şi a reintrat în uz prin anii ’80 ai aceluiaşi secol. 

Petre Ştefănucă a sesizat, ca reminiscenţă, pentru începutul sec. al XX-lea că mulţi 
bătrâni, indiferent de originea etnică, poartă barbă. Mai târziu, recursul la aceste detalii 
sau abandonul lor au fost motivate şi de relaţiile cu reprezentanţii grupurilor etnice con¬ 
locuitoare în spaţiul nostru cultural. Astfel, pletele lungi, barba şi mustăţile au rămas ca 
distincţie vizibilă a statutului de om căsătorit în datinile bărbaţilor lipoveni. Conform 
normelor comportamentale respectate de locuitorii satelor Pocrovca şi Cunicea, imediat 
după căsătorie, bărbatul trebuie să înceapă a purta mustăţi şi barbă, pentru a i se permite 
să boteze şi să cunune, adică pentru a se afirma în comunitate drept familist. 

Tot la începutul secolului al XX-lea geograful L. Berg preciza: „Bărbaţii de aici au 
părul lung, barba şi-o rad, iar pe cap poartă căciulă de cârlan” 7 . 

Căciula de cârlan. Este încununat chipul bărbaţilor de acoperământul de cap, un ele¬ 
ment de referinţă în identificarea statutului său social. Pentru bărbaţii din societatea 
moldovenească, o asemenea piesă este căciula de miel (căciula de cârlan, cuşma de miel sau 
cuşma de cârlan), pe timp de iarnă, şi pălăria (pălăria de paie, pălăria de pâslă), pe timp de 
vară. Am consacrat căciulii de cârlan un studiu aparte, în care am pus în valoare felul în 
care ea a fost parte componentă a costumului tradiţional şi a rămas în cadrul portului de 

factură europeană un simbol naţional 8 . 

Căciula şi pălăria sunt semne vestimentare distinctive ale bărbaţilor, pentru că, 
în mod obişnuit, le purtau numai ei, prin tradiţie fiind interzise femeilor. Ele au o mare 
capacitate de a semnifica idei, pentru că împodobesc cea mai înaltă parte a corpului 
uman - capul - folosit în toate culturile, pentru a arăta statutul social al purtătorului, 
în cadrul etichetei tradiţionale orice dominantă spaţială este circumscrisă prestigiului 
înalt. Căciula şi pălăria încoronează, asigură vârful înălţimii corpului. în strategiile de 
valorificare a înălţimii, modelarea semiotică a acestei piese devine foarte importantă. Ea 
este locul de afişare al însemnelor prestigiului, adică al puterii, înţelese din perspectivă 
socială. 

Dar cel mai mult bărbaţii moldoveni s-au identificat în istorie prin căciula de miel. 
De exemplu, oştenii moldoveni din diferite epoci au avut ca atribut nelipsit căciula de 
cârlan. 

în practica culturală oamenii disting câteva feluri de căciuli: căciula înaltă sau 
ţuguiată, numită şi ţurcănească, sau mai târziu - ţărănească (purtată la nord şi la centru) 
şi căciula mocănească, numită de alţi autori retezată, purtată de locuitorii satelor de la 
sud, în special, de ciobani şi de descendenţii din familiile lor, indiferent de apartenenţa 
lor etnică, încât, la prima vedere, este greu să faci deosebiri dintre căciula moldovenilor, 
bulgarilor şi a găgăuzilor. 

Căciulile făcute din pielicele de cârlan de caracul sau de astrahan arată intr-un fel, iar 
cele din pielicele de oaie ţigaie sau smuşcă arată cu totul altfel. Vechimea şi ponderea oieri- 
tului în economia din Moldova au condus la selecţia unor oi adaptate la condiţiile zonelor 
climaterice, fiecare varietate fiind preţuită pentru anumite produse 9 . La începutul secolu¬ 
lui al XlX-lea gospodăriile ţărăneşti din centrul şi din nordul Basarabiei creşteau oi ţuşte, 
ţurcane şi pârnăi, iar cele de la sud - oi ţigăi şi volohe. Pielicelele mieilor acestor oi erau 
folosite de secole la confecţionarea căciulilor. în special, erau preţuite pielicelele mieilor 
de oi ţuşcă. în gospodăriile boierilor au fost aduse oi de caracul, pentru a avea pielicele 
frumoase de confecţionat căciuli şi oi de merinos, apreciate pentru lâna lor lungă şi fină. 
Din oile ţuşte încrucişate cu cele ţigăi au rezultat oile stogoman, valoroase pentru lână, 
iar oile merinos au fost asimilate treptat de cele volohe. în acest spaţiu a fost foarte dificil 
să se păstreze anumite rase de oi. Prin încrucişarea oilor de caracul cu ţuştele negre locale 
au rezultat oi foarte căutate pentru pieile de cârlan, folosite la confecţionarea căciulilor 
şi a hainelor 10 . 

Generalizarea căciulii în spaţiul cultural românesc se datorează accesibilităţii ma¬ 
teriei prime, dar şi practicismului ei. în secolul al XlX-lea şi prima jumătate a secolului 
al XX-lea căciula de cârlan era purtată iarna, pe geruri mari, de ţărani, ciobani, dar şi 
de alte categorii sociale. Ea este potrivită condiţiilor climaterice din Moldova, se poartă 
bine şi ţine mult. în cadrul tradiţiei, s-au constituit mai multe varietăţi ale acestei căciuli 
care, fiind valorificate artistic şi simbolic, au servit mai multor grupuri în procesele iden- 

titare. 

Prelucrau pieile şi confecţionau căciuli meşterii specializaţi (căciularii, cuşmarii, co¬ 
jocarii), dar şi ţăranii, ciobanii (mocanii). In sec. al XlX-lea, în fiece sat şi în toate oraşele 
erau meşteri care făceau căciuli. Treptat ei au început a se uni în ateliere. în a doua 
jumătate a secolului al XX-lea au fost lăsate să funcţioneze doar atelierele din oraşe. în 
sate au continuat să lucreze doar meşteri solitari. în acest context meşteşugul aproape că 
a dispărut, fiind continuat actualmente de foarte puţini meşteri. 

Era importantă rasa mieilor din a căror pielicică se făcea căciula şi forma dată de 
căciulari, pentru că ei lucrau după tipare diferite, după culoarea blăniţei, iar în ultimă 
instanţă şi felul cum o modela fiecare purtător era importantă. 

Pentru a obţine o pielicică frumoasă, cârlanii (mieii) erau sacrificaţi în perioada de 
la 3 la 7 zile, ori de la 1 săptămână la două, în funcţie de specificul dezvoltării lor şi al 
schimbării configuraţiei cârlionţilor (cârceilor, inelelor). Cu cât cârceii erau mai deşi şi 
mai mărunţi, iar cârlanul mai mare, cu atât era mai apreciată blana. Pentru gulerele la 
haine inelele puteau fi mai mari. în acest scop, mieii erau sacrificaţi la 3-4 săptămâni. 

De regulă, practica culturală foloseşte orice diferenţă, în scopul construirii ierar¬ 
hiilor sociale. Orice detaliu al materialului, culorii, formei, frecvenţa mai rară sau ac¬ 
cesibilitatea redusă la un material sau altul sunt antrenate în vizualizarea deosebirilor 
de statut social între membrii comunităţii. 

O altă uniformitate apare şi din perspectiva cuvintelor ce desemnează respectiva 
piesă de port: căciulă şi cuşmă. Termenul căciulă, - subliniază Zamfira Mihail, - este au¬ 
tohton în limba română. în spaţiul Republicii Moldova lexemul căciulă este folosit în vor¬ 
birea literară, iar în părţile de sud-vest - şi în expresie populară. După aceeaşi autoare, 
în nordul Moldovei, Bucovinei, Maramureşului, nordul şi vestul Transilvaniei şi în Criş 
a fost înregistrat termenul cuşmă. Vom extinde aria lui, pentru a cuprinde şi teritoriul 
Republicii Moldova, cu excepţia părţii de sud-vest, unde-i mai frecventă forma căciulă. 

Că această piesă de port în secolul al XlX-lea era una emblematică pentru ţăranii 
din Moldova denotă o imagine de la mijlocul secolului. Deputaţi-ţărani în Adunarea ad- 
hoc a Moldovei, la 1857 poartă sumane albe şi căciuli. Probabil, nu întâmplător vârful 
tuturor căciulilor este aplecat spre dreapta. S-ar putea ca, în acest fel, ei şi-au afişat uni¬ 
tatea în afirmarea dreptăţii 11 . 

Descrierile etnografice ale vremii susţin şirul argumentelor. Preotul Alexei Smere- 
cinschi preciza intr-un manuscris (1848) despre moldovenii din judeţul Balta, din stân¬ 
ga Nistrului, că bărbaţii poartă căciuli făcute din piei de cârlan brumăriu, largi în partea de 
sus. Ele se potriveau la costumul alcătuit din caftan şi pantaloni albaştri sau la cojoc din 
cârlan, acoperit cu stofă albastră şi cizme 12 . 

într-un alt manuscris privind tradiţia judeţului Soroca, datând din anul 1849, se 
specifică despre portul bărbaţilor că este alcătuit din căciulă de cârlan, caftan, anterie 
şi cizme 13 . P.P. Soroca în cartea despre geografia Guberniei Basarabia (1878) arată că 

îmbrăcămintea de iarnă a bărbaţilor consta din mintean, cojoc, meşini şi căciulă de câr¬ 
lan 14 . Adeseori, autorii acestui fel de lucrări descopereau realităţile basarabene din per¬ 
spectiva alterităţii culturale şi nuanţau perceperea descoperirilor prin analogii. „Căciula 
de iarnă în Basarabia este asemănătoare cu cea din Malorosia, cu singura deosebire că 
este totdeauna neagră”, aminteşte la 1878 un alt observator ce se dorea a fi înţeles cât 
mai lesne de cititorii din spaţiul Imperiului Rus, cărora le adresa scrierea 15 . Căciula de 
cârlan este amintită succint în mai multe manuscrise ale satelor din Basarabia, elaborate 
în anul 1884 16 . 

O secvenţă elocventă a realităţilor culturale istorice, în care căciula are rol de 
însemn, poate fi considerată fotografia ce reprezintă deputaţii Sfatului Ţării, participanţi 
la şedinţa legislativului basarabean de la de la 27 martie 1918, la care s-a votat refor¬ 
ma agrară şi unirea Basarabiei cu România. Deputaţilor li s-au alăturat câţiva specta¬ 
tori şi în imagine apar 81 de bărbaţi, dintre care 33 poartă căciuli de cârlan, - ceea ce 
înseamnă o bună reprezentanţă, ţinând cont de prezenţa mai multor militari, dar şi a 
intelectualităţii. Vom observa că 12 dintre ele sunt brumării, aparent destul de multe, 
dar dacă luăm în considerare că aceşti oameni sunt reprezentanţii de vârf ai societăţii 
basarabene, proporţia este justificată. Prin căciulile brumării se marca statutul social 
înalt al purtătorului. Un alt detaliu important este că regăsim în imagine aproape toate 
felurile de a aşeza căciula pe cap, ceea ce se explică prin faptul că purtătorii sunt din 
zone diferite, reprezentând şi mai multe categorii de vârstă. Se cuvine să subliniem şi un 
alt specific evident în fotografie - majoritatea bărbaţilor poartă mustăţi, indiferent de 
găteala capului, iar câţiva au şi bărbi. 

In monografia lui Gheorghe V. Madan - Un sat basarabean de codru. Truşenii se 
conţin mai multe informaţii ce ne interesează. în imaginea reprezentând trupa de teatru 
a lui Gh. V. Madan din perioada interbelică trei bărbaţi au căciuli de cârlan 17 . Căciulile 
sunt înalte, au partea de sus cu vârful îndoit în jos şi părţile faţă-spate apropiate, încât 
căciula pare lată sus. Până şi la concentrare (10 aprilie 1940) basarabenii sunt cu căciuli 
negre de cârlan, ceea ce-i deosebeşte de concentraţii de o altă origine 18 . Despre portul 
truşenenilor, Gh. Madan scrie „Părul de pe cap - tuns sau chică retezată; iarna cuşmă 
încreţită, rotundă sau ţurcănească, însănici odată ţuguiată. Vara şapcă rusească sau 
aceeaşi cuşmă. Pălării nu purtau. Portul pălăriilor începea de la Valea Botnei, încolo spre 
Prut” 19 . Această afirmaţie pare destul de categorică, pentru că în aceeaşi lucrare, într-o 
fotografie din anul 1910 un flăcău, tot din Truşeni, poartă pălărie. Autorul subliniază că 
moda orăşenească, adică a mahalalelor de la oraş s-a răspândit şi „tot satul se îmbracă 
ca târgoveţii de la rohatcă, doar sucmanele şi cuşmele au mai rămas, din vechiul lor 
port” 20 . 

Şi alte fotografii demonstrează predominarea căciulii negre în raport cu cea 
brumărie sau albă. Spre exemplu, în anul 1939 din cei 18 reprezentanţi ai consiliului 
bisericesc din satul Jora de Jos (Orhei) 16 poartă căciuli negre de cârlan, 1 are căciulă 

brumărie, iar altul are capul descoperit. Bătrânii au cuşmele drepte, trapezoidale aşezate 
deasupra sprâncenelor. Iar flăcăii sunt cu fruntea descoperită şi căciula orientată spre 
ceafă. Unii bătrâni poartă mustăţi sau barbă 21 . 

Vom constata, ca urmare a examinării materialelor de arhivă, a gravurilor, a fo¬ 
tografiilor de epocă, că în secolul al XlX-lea şi în primele decenii ale secolului al XX-lea 
căciula de cârlan era una din principalele acoperitori de cap purtate de bărbaţii din sate, 
în special, de către ţărani şi ciobani. 

La o examinare mai atentă vom observa că există căciuli între căciuli şi că diver¬ 
sitatea lor este destul de impresionantă. O primă deosebire le-o conferea faptul că ele 
erau făcute din piei diferite. (Nu le luăm în discuţie pe cele confecţionate din blănuri 
de animale sălbatice, destul de frecvente în vestimentaţia de la curţile domneşti şi 
boiereşti în Evul Mediu, iar în ultimele două secole - şi în cea a altor pături sociale). 
Atât asemănările, cât şi deosebirile erau conştient vizualizate şi incluse în construirea 
imaginii de ansamblu. în sec. al XlX-lea - prima jumătate a sec. al XX-lea, oamenii mai 
bogaţi aveau căciuli făcute din cârlani de caracul, considerate cele mai frumoase, graţie 
cârlionţilor mărunţi şi uniformi, iar ale ţăranilor erau făcute din pielicele de oi ţuşte. 
Mocanii, dar şi ţăranii de la sud, aveau căciuli din oi ţigăi pentru toate zilele, iar pentru 
sărbători ţăranii aveau şi căciuli ţurcăneşti. Cele ţurcăneşti şi de caracul ofereau multe 
posibilităţi de modelare şi fiece purtător putea să personalizeze cât mai adecvat căciula. 
Iar cele din oi ţigăi, mai omogene ca formă, de obicei, erau purtate cu vârful coborât în 
centrul căciulii, îndreptăţindu-şi numele de retezată. Şi atunci calitatea pieii era luată ca 
punct de reper în stabilirea valorii, la care se adăugă şi culoarea. Cea neagră era foarte 
răspândită, fiind purtată de oamenii cu un prestigiu social mai înalt, cea cafenie, fie că 
era de toate zilele, fie că îi identifica pe cei mai puţin avuţi. Căciulile albe apar în portul 
copiilor, probabil, pentru a-i pune în valoare. Fotografiile arată o arie destul de extinsă a 
căciulii albe care rămâne singulară. 

Căciulile se deosebesc şi după modul în care au fost croite. în Republica Moldova 
cojocarul Constantin Cojan din Slobozia Mare, raionul Cahul, coase căciuli din două 
pielicele de miel, dacă ele au mărimea necesară sau din 5 piei face două căciuli, dacă 
mieii au fost mai mici. După ce sunt unite părţile pieilor, toate căciulile sunt formate 
(întinse) pe calup, un calapod de lemn, destul de vechi. Spre exemplu, actualmente puţinii 
căciulari care lucrează folosesc calupuri de la începutul secolului al XX-lea 22 . în centrul 
şi la nordul Republicii căciula (ţurcănească, ţărănească, cuşma de cârlan) este pardosită 
cu pielicică de ieduţ, dar am găsit şi cu blăniţă de iepure, iar la sud (căciula mocănească, 
ciobănească, retezată) are pe dedesubt pielicică de miel. în Transilvania înălţimea căciulii 
este asigurată „prin unirea în lungime a patru lobi lunguieţi. Din croirea mai mult 
sau mai puţin ascuţită a vârfului lobului se înregistrează mici diferenţe zonale” 23 . în 
Mărginimea Sibiului se întâlnesc două forme de căciulă „ţuguiată, purtată destul de rar, 
mai ales de către tineri în timp de sărbătoare şi căciula mocănească, scurtă, cu marginea 

de sus răsfrântă în afară. Căciula ţuguiată este făcută de obicei din blană mai scumpă, 
realizată din patru clini şi este ceva mai rotundă spre partea de sus decât cea din sudul 
Carpaţilor, unde se face din doi dini” 24 . Căciula mocănească rotundă este de două feluri: 
cu şi fără streaşină. Poate fi făcută dintr-o piele de oaie sau din două piei de miel - partea 
de deasupra, iar căptuşeala - din a treia 25 . 

înălţimea şi proporţiile căciulii la fel au importanţă în crearea imaginii de ansam¬ 
blu a omului. Mărimea ei este comparată cu faţa celui care o poartă. Cuşmele înalte au în 
jur de 30-35 cm şi sunt ţuguiate, purtate cu vârful drept, cu vârful drept în sus. Aşa cum au 
apreciat şi premergătorii în cercetare, prin orientarea vârfului în stânga sau în dreapta, 
în spate, spre faţă sau prin coborârea lui în centrul căciulii, păstrând înălţimea trunchiu¬ 
lui conului de 20-22 cm, se obţine o mare varietate de expresii plastice 26 . 

Căciulile joase sunt, de obicei, cele mocăneşti. Ca formă tind către un cilindru im¬ 
aginar şi au între 20-25 cm. Ele capătă volum din contul pieilor de miei ţigăi cu lâniţa 
dreaptă şi lungă, ceea ce le accentuează forma. Actualmente sunt tradiţionale pentru 
satele din josul Prutului şi pentru cele din apropierea Dunării. Urmând principiile unei 
estetici seculare, căciularii şi cojocarii au reuşit să valorifice toate posibilităţile plas¬ 
tice ale căciulii, menţinând prin ea arhitectonica omului îmbrăcat în haine de iarnă, 
considerată ca etalon. Iar în societatea tradiţională, aşa cum este deja cunoscut, volume- 
tria corpului trebuia să pară cât mai mare. Atunci omul era văzut, era luat în consider¬ 
are, se putea impune în grupul social şi în ierarhiile destul de stricte ale vremii. Haina 
trebuia să corespundă importanţei omului în comunitate. Căciula de cârlan le asigura 
bărbaţilor orientarea spre înălţime, ceea ce corespundea statutului social înalt, spre care 
tindeau toţi. Urmând modelele sociale general-acceptate, fiecare membru al comunităţii 
tindea să afişeze simboluri ale prestigiului înalt. 

Analizând atent fotografiile de la sfârşitul sec. al XlX-lea - prima jumătate a sec. 
al XX-lea, când tradiţiile portului erau încă distincte la nivel zonal, putem observa 
particularităţi ale înălţimii căciulii în diferite zone. în părţile nordului, mai aproape de 
munţii Carpaţi - se purta căciula înaltă, vârful ei fiind uşor modelat în diferite ipostaze, 
dar fără a ştirbi prea tare din înălţimea generală a piesei. în final ea rămânea mult mai 
mare decât lungimea feţei omului. Tot acolo mai des oamenii purtau căciulile în deplina 
lor înălţime. Pentru că plouă mai des, ninge mai mult şi vânturile iernii sunt mai puter¬ 
nice. Şi în satele din centrul Republicii Moldova căciulile erau aşezate în toată înălţimea 
pe cap, după care se încercau anumite modelări ale aspectului lor. Locuitorii de la sud- 
vest obişnuiesc şi acum, ca şi în secolele trecute, să poarte căciulile îndesat pe frunte, 
încât ele devin aproape egale cu lungimea feţei omului. 

Corelând aceste reflecţii, intuim că în stabilirea proporţiilor căciulii s-ar putea să 
existe şi alte repere. Desigur, întâi de toate, ea este raportată la mărimea feţei celui care 
o poartă. O a doua corelare există între căciulă şi casa omului, ca cea mai frecventă şi mai 
reprezentativă construcţie. La sud, unde se poartă căciuli joase, retezate, şi casele sunt 

joase, tind către orizontală. Pereţii casei sunt mai înalţi decât acoperişul ei, în rare cazuri 
tind către egalitate. Această tendinţă ne aminteşte de egalitatea dintre înălţimea feţei 
şi înălţimea căciulii. La centru şi la nord, unde casele erau destul de înalte, iar raportul 
dintre pereţii casei şi acoperiş este de 1:1,5, aproape aceeaşi relaţie este şi între mărimea 
feţei şi înălţimea căciulii bărbaţilor. Al treilea punct de reper, în ordinea expunerii noas¬ 
tre, nu şi în cea a importanţei, este cadrul natural, cu care a fost corelată căciula. La 
munte şi în zona dealurilor ea este înaltă, la câmpie, la şes ea este mai joasă. 

Diversitatea acoperitorilor de cap nu era mare, însă fiecare tip adăuga un plus de 
semnificaţii purtătorului. In satele de ţărani devenise populară şapca, numită şleapcă sau 
chepca şi intrată în uz prin intermediul flăcăilor, care au făcut serviciul militar în armata 
rusă. Deja în perioada interbelică pălăria de fetru, care anterior era însemnul nobilimii, 
al claselor bogate, a pătruns, în tipare puţin diferite, tot mai mult în portul oamenilor 
din sate, fiind utilizată cu precădere de descendenţii răzeşilor şi ai mazililor. Iar după Al 
Doilea Război Mondial a început a pătrunde tot mai mult în portul bărbătesc cuşma cu 
urechi pentru timp rece şi chepca pentru timp cald, ambele datorând această răspândire 
faptului că flăcăii făceau serviciul militar în armata sovietică. 

Vom aborda câteva feluri de a aşeza căciula pe cap, specifice pentru satele din 
spaţiul cercetat. în sistemul mai puţin codificat al vestimentaţiei cotidiene, folosind-o în 
scopuri practice, oamenii nu insistau să-i confere prea multe semnificaţii în plus faţă de 
cea de bază - de a deosebi bărbaţii de femei. Moralitatea tradiţională condiţiona foarte 
strict, inclusiv locul de amplasare al căciulii, după ce era scoasă de pe cap. Ea trebuia 
pusă doar în cui, sau pe o policioară, chiar la intrarea în casă, de regulă în tinda casei. 
Oaspetele, de cum pătrundea în casă, vedea imediat dacă ea are gospodar, apoi aşeza şi 
căciula sa alături. în satele din bazinul Nistrului de mijloc (Mateuţi, Hincăuţi, Cerna, 
raionul Rezina; Alcedar şi Şestaci, raionul Şoldăneşti) căciulile de sărbătoare, la fel şi 
pălăriile, atârnau la loc de cinste, în cuiele bătute la grinda principală a casei mari, ca să 
le vadă toată lumea. Pretutindeni se interzice aşezarea căciulii pe masă. 

La Lozova, raionul Străşeni bărbaţii au purtat cuşmă ţurcănească neagră, mai rar 
sură, cu vârful adâncit. După Al Doilea Război Mondial, intelectualii satului au început 
a include în port căciuli de înălţime moderată, cu marginea răsfrântă. De obicei, cei înalţi 
aveau cuşmă înaltă, cei mai rotunzi la faţă o făceau ceaun. Erau şi dintre cei cărora le 
plăcea s-o poarte tuflită sau turtită pe cap 27 . în Talmaza, raionul Ştefan Vodă, sătenii 
purtau căciuli negre de cârlan, apropiate din dreapta şi din stânga, ca să ia forma capu¬ 
lui. Gospodarii de seamă aveau căciuli brumării numite cuşme hoze 28 . La Câşliţa-Prut, 
raionul Cahul, căciula ţurcănească era purtată mai des bătrâneşte, cu vârful plecat fie spre 
spate, dreapta sau stânga, fie spre faţă. Mocanii purtau căciulă mocănească, făcută cuibar, 
cu vârful intrat în cilindru. Toţi feciorii de mocani purtau căciula mocăneşte. Şi acum o 
poartă astfel, în cazul când sunt în sat 29 . în s. Babele, raionul Ismail, din sudul Basara¬ 
biei, acum Ucraina bătrânii poartă căciula ciobăneşte, cu o gropiţă în partea din faţă a 

vârfului, încât să se vadă pe planul doi, partea lui rămasă în poziţie verticală. 

Analizând mai multe fapte culturale ce acoperă realităţile unui secol şi jumătate, 
se pot constata câteva tendinţe. Cel mai des bătrânii din diferite localităţi (cu excepţia 
celor din sud-vest) purtau căciula în toată înălţimea ei. Regăsim această dorinţă - de 
a fi la cea mai mare înălţime - în ţinuta mirelui, în cea a oamenilor mândri, inclusiv 
în cea a oamenilor nu prea înalţi. Nu întâmplător s-a constituit acest specific în portul 
bătrânilor, generalizat în diferite zone. Este important să explicăm acest comportament. 
Fie că şi mai înainte el era propriu doar bătrânilor şi atunci înălţimea deplină a căciulii 
însemna că purtătorul are cel mai înalt statut semiotic. Intr-adevăr, bătrânii aveau cel 
mai înalt prestigiu în societatea tradiţională, fiind cei mai respectaţi de către toţi mem¬ 
brii comunităţii. Tot ei purtau bărbi, mustăţi, părul lung, mare, în timp ce ceilalţi erau 
frezaţi oală, iar mai târziu - polca 30 . 

Sau, dacă admitem că acest mod de a pune cuşma pe cap a fost mai înainte propriu 
şi altor grupuri de vârstă, dar a rămas conservat mai mult în practicele identitare ale 
celor bătrâni, - în virtutea funcţionării legităţilor de păstrare a unor fapte culturale în 
mediul celor în etate, - după ce au fost marginalizate din activitatea celorlalte grupuri, 
aşa cum s-a întâmplat şi cu celelalte piese de port, ar trebui retrospectiv să considerăm 
că anterior anume acest mod de a purta căciula a fost predominant. Iar dacă i s-a dat 
preferinţă, înseamnă că prin el se reprezentau anumite valori. Pentru că vestimentaţia 
este organizată ca şi alte sisteme culturale pe principiul spaţialităţii om înalt - prestigiu 
înalt, ajungem la aceeaşi concluzie. In veacurile anterioare, când componentele culturii 
tradiţionale erau semnificative, incluse în sisteme corelate, căciula avea foarte multe 
semnificaţii. Până la noi s-a păstrat în practicele sociale esenţialul acestui sistem. Oa¬ 
menii cu cel mai înalt statut au purtat cuşma înaltă asemănătoare cu un vârf de munte, 
de deal. 

în situaţii când vor să-şi manifeste unitatea, sătenii recurg şi în prezent la această 
căciulă. Spre exemplu, orăşenii, dar şi mass-media au observat această solidaritate la 
protestele sociale din anul 1988, când pe străzile din Chişinău treceau în coloană ţăranii 
veniţi din sate, ca să-şi revendice drepturile fundamentale. Erau în căciuli ţurcăneşti, 
purtau ciobote, încât arătau foarte înalţi. în anul 1992 la Muzeul Naţional de Etnografie 
şi Istorie Naturală au venit membrii comitetului bisericesc (peste 20 de bărbaţi în etate) 
din satul Cociulia, raionul Cantemir pentru a discuta despre soarta bisericii de lemn din 
sat. Toţi ca unul aveau căciulile negre, înalte, aşezate pe cap în toată plinătatea volumului. 
Cercetările ulterioare realizate în acest sat, au demonstrat popularitatea căciulii printre 
consăteni şi în prezent, inclusiv preferinţa de-a o purta în toată plinătatea înălţimii sale 
în zile de sărbătoare. Este singurul sat cu un astfel de nume în spaţiul de la est de Prut şi 
cel care are un monument al căciulii. Conform legendei, se consideră că satul a fost înte¬ 
meiat de Ştefan cel Mare, care a dat cu căciula de pământ şi a spus să se facă aici vatră, 
după ce a băut apă din izvorul abundent şi i-a plăcut mult. 

în satele din centrul Republicii Moldova, unde concurează două căciuli - cea neagră 
cu cea brumărie, prestigiul înalt se arăta prin căciula brumărie, sau în alte condiţii, prin 
cea neagră, mare, înaltă. Mai târziu, intelectualii au început a se evidenţia purtând 
căciuli cu margine, negre sau brumării, de o înălţime mai mică decât cele ascuţite, având 
partea dreaptă şi stângă apropiate, ceea ce pune accentul pe direcţia de mişcare a omu¬ 
lui. Această formă este în spiritul ritmurilor vremii. Ea dezvoltă un mod mai vechi de-a 
aşeza căciula ascuţită, prin a-i afunda vârful şi a-i apropia cele două părţi - stângă şi 
dreaptă, numai că are la bază o margine egală cu aproape a treia parte din înălţimea 
totală a căciulii. 

Mai rar se întâlnea căciula ce avea cele două margini - de dinainte şi de dinapoi 
apropiate, adică aşezată de-a latul frunţii. Uneori ea aminteşte de trei elemente esenţiale 
ale coroanei. în unele sate orice alt fel de-a aşeza căciula decât era acceptat de comunitate 
era sancţionat prin expresia Poartă cuşma de-a căţeaua\, adică nu ca oamenii 31 . în satul 
Manta, raionul Cahul, căciula cu vârful îndoit se numeşte de-a ciocârlia 32 . 

La marile sărbători, în timpul desfăşurării obiceiurilor, când toate comportamen¬ 
tele, inclusiv cele vestimentare intrau sub controlul normei sociale, grupurile se iden¬ 
tificau clar printr-un anume fel de a aşeza căciula. Flăcăii, ca principalii performeri ai 
obiceiurilor de iarnă, purtau căciuli ca însemn al categoriei lor de vârstă. La Crăciun 
şi Anul Nou, fetele de măritat prindeau flăcăilor colindători la cuşmă lână roşie şi bu¬ 
suioc 34 , înlocuită mai târziu cu o panglică roşie în satele din părţile Orheiului 33 , dar şi 
în cele din fostul judeţ Hotin, ori batiste împăturite în formă de romb, deasupra având 
prinsă o floare - în cele de la sud-vest 35 . încât spre dimineaţă, după numărul de însemne 
prinse de căciula flăcăilor, se putea judeca cât de popular era fiecare în rândul fetelor 
de măritat. Comparând atributele, s-a stabilit că, de fapt, ele sunt aceleaşi cu care este 
însemnat mirele şi recrutul în localitatea dată. în această perioadă, recomandată pentru 
încheierea căsătoriilor, flăcăii îşi puneau în valoare găteala capului mai mult ca de obicei 
şi comunitatea accepta această evidenţiere, participând la nuanţări ale prestigiului. 

Căciulii îi reveneau funcţii importante în cadrul nunţii. în toate satele din Bucovi¬ 
na mirele avea prinsă lână roşie sau o panglică roşie la căciulă, iar în partea dreaptă, ori 
în partea din faţă - un bucheţel de flori, uneori destul de mare. Vătăjeii aveau ca simbol 
al participării la nuntă un bucheţel de flori mai mic, prins mai des în partea din faţă a 
căciulii, la care uneori se alătura şi un smoc de negară (s. Crasnoilsc, regiunea Cernăuţi, 
s. Toporăuţi, regiunea Hotin). La nunta găgăuzească mirelui şi nănaşului li se îmbrăca pe 
căciulă câte o cunună împletită din busuioc, iar nănaşei i se punea pe broboadă, ceea ce 
reprezintă reminiscenţe ale vechilor cununi nupţiale împletite din flori naturale. 

La acest moment al desfăşurării demersului, trebuie să constatăm că practica 
culturală a dezvoltat multe forme de modelare ale căciulii. Ele sunt relevante numai 
atunci când le descoperi în sistem, aşa cum funcţionau în tradiţie. în cadrul fiecărei 
comunităţi se miza pe diferite detalii, pentru a crea deosebiri, iar prin ele să se demon- 

streze diferenţa de statut social. Unii îşi confecţionau căciuli brumării, când ceilalţi 
consăteni purtau căciuli negre. Sau în satele de la sud, când majoritatea purtau căciuli 
de oi ţigăi, gospodarii de frunte aveau căciuli de oi de caracul sau de astrahan, ca să se 
deosebească. Uneori mocanii şi plugarii din acelaşi sat purtau diferit căciula, ca să se 
evidenţieze. Prestigiul înalt putea fi etalat în sistemul unuia şi aceluiaşi tip de căciulă 
prin folosirea pielicelelor de miei de calitate diferită sau de culoare diferită, la care se 
puteau adăuga modelări ale vârfului ei. In concluzia celor analizate, atestăm un număr 
impunător de moduri de aşezare a căciulii pe cap. De multe ori un sat s-a identificat într- 
o anumită perioadă cu căciuli de un anumit fel sau purtate într-un mod special. 

E bine să apreciem cum se prezintă căciula din faţă, aşa cum au făcut până în prezent 
şi ceilalţi cercetători, dar este important să reţinem cum arată, când este privită şi din 
celelalte părţi, aşa cum se întâmplă în viaţă. Am putea spune că omul se vedea pe sine 
doar din faţă, iar ceilalţi privitori îl puteau aprecia văzându-1 din toate părţile. Desigur, 
partea din faţă era mai mult valorificată pentru expunerea însemnelor, dar şi celelalte 
părţi nu erau neglijate, ţinându-se cont de felul cum arată bărbatul în ansamblu. 

Recurgând la limbajul geometric, cel care ordonează şi modelează toate formele ves¬ 
timentare, ca şi pe celelalte creaţii culturale, trebuie să remarcăm următoarele. Căciula 
ţuguiată sau moţată, înaltă sau ţurcănească, în expresie basarabeană poate fi redusă la un 
con, al cărui vârf este rotunjit mai mult sau mai puţin evident. Despre ea se spune că-i 
practică pe timp de ploaie, ninsoare şi lapoviţă. Precipitaţiile nu se reţin pe suprafaţa ei. 
O preferă ciobanii, drumeţii, ţăranii de la centru şi de la nord, inclusiv din Bucovina. 

Aproape aceeaşi căciulă ca formă iniţială, în urma modelării vârfului, dă mai 
multe variante, pornind de la îndoirea vârfului spre ceafă, ori spre faţă, spre dreapta, 
ori spre stânga. Au insistat asupra modelării căciulii, după acest principiu, flăcăii, în 
deosebi, atunci când şi-au dorit să-şi pună în valoare statutul în cadrul obiceiurilor, când 
erau prezente toate categoriile de vârstă. Tot ei puteau aşeza căciula deviind de la axa 
verticală imaginară, aşezând-o pe-o ureche sau alta. Meşterii s-au gândit şi la oamenii 
mai mici de statură. Căciula lor trebuia să arate bine şi când ceilalţi o priveau de sus. 
Au fost observate două ipostaze ale acestei modelări. In prima, vârful este coborât nu¬ 
mai până la nivelul de sus al trunchiului de triunghi şi atunci căciula este înaltă, fun¬ 
dul formează două cercuri concentrice, este purtată la ocazii însemnate sau de oameni 
importanţi. O altă formă are când vârful este ca un trapez cu latura îngustă jos. Iar în 
ipostaza a doua vârful este coborât mai adânc, şi atunci înălţimea trapezului este mai 
mică decât în primul caz. Căciula mocănească apare ca un cilindru sau ca un trunchi de 
con ce tinde spre cilindru. 

în prima jumătate a secolului al XX-lea bătrânii mai purtau cuşme mari având fun¬ 
dul larg. Când o puneau pe cap, partea superioară forma un fel de creastă-evantai. 

Căciula înseamnă întâi de toate atitudine. Este un fel de barometru al atitudinilor 
şi al reciprocităţii. Adică al unor solicitări de percepţie a individului, ca parte a colectivu- 


34 




lui şi a unor răspunsuri la ele. Prin ea se manifestă diferite atitudini. Este ridicată de pe 
cap, pentru a-1 descoperi şi a demonstra pietate, respect. Din perspectivă semiotică, prin 
acest gest, bărbatul reduce din statutul său semiotic, pentru a-1 avantaja pe cel/cea cui i 
se adresează gestul. Este ridicată sau coborâtă - după dorinţa celui care o poartă. Desco¬ 
perirea capului în faţa cuiva înseamnă a coborî la nivelul acelui om sau minimalizarea 
propriului statut. E un gest egal cu închinarea în faţa lui. în acelaşi timp, a călca căciula 
cuiva în picioare semnifică atentarea la onoarea stăpânului ei. Sfidarea căciulii (ating¬ 
erea, schimbarea poziţiei), înseamnă sfidarea stăpânului ei. Căciula trebuie respectată, 
onorată. Este însemnul puterii celui care o poartă. Cu cât omul este mai important, cu 
atât căciula-i mai înaltă sau mai scumpă. 

Purtând căciulă de miel, bărbaţii se identificau ca gospodari de seamă, crescători 
de oi. Apoi, prin respectarea acestui acoperământ al capului, oamenii se circumscriau 
criteriilor esteticii populare. Deveneau, în acelaşi timp, exponenţii unor atitudini, unor 
norme general-valabile, care le conferea confortul psihologic necesar. Dar şi purtatul 
căciulii presupunea respectarea anumitor reguli, anumitor comportamente, dozate cu 
semnificaţii, care aveau la bază valori sociale importante. Prin respectarea acestora se 
formau şi se reconfirmau ierarhiile sociale. 

Graţie vechimii sale, căciula are şi funcţii magice, de altfel, cum are fiece piesă 
din portul popular. Conform mentalităţii tradiţionale, când se află pe cap, ea protejează 
purtătorul. Această putere devine relevantă în basme, când îl face pe voinic nevăzut. Din 
acest considerent, când bărbaţii intrau în încăpere, îşi descopereau capul. Informatorii 
înţeleg gestul ca o manifestare a respectului pentru spaţiul construit. Analizând ges¬ 
tul din perspectivă semiotică, deducem că acoperământul pentru cap devenea inutil în 
momentul când bărbatul intra sub un alt acoperiş cu o semantică mult mai puternică. 
Pentru că atât biserica, cât şi casa sunt, în tabloul mito-poetic al lumii specifice culturii 
tradiţionale, microcosmosuri create după modelul Cosmosului. Bărbaţii intraţi în această 
sferă puteau comunica cu sacrul, numai dacă îşi scoteau pavăza care-i apăra afară. Aici 
acţionează aceeaşi logică ca în cazul desfăşurării unor practici magice pentru aflarea 
sorţii sau pentru schimbarea stării celui supus ritului. Ca să aibă efectul scontat, omul 
trebuia să fie gol, adică să scape de protecţia hainelor, care, de obicei, îl apărau. 

Căciula a însoţit poporul nostru din timpuri imemorabile până în prezent, chi¬ 
ar dacă prestanţa ei în diferite epoci a fost inegală. Documentele de epocă arată că în 
sec. al XlX-lea ea era generalizată în portul oamenilor din sate şi în cel al săracilor din 
oraşe. Ea a rămas în uz şi mai târziu, când societatea a devenit destul de stratificată 
şi, când pentru a se deosebi, oamenii bogaţi recurgeau, întâi de toate, la diversificarea 
acoperământului pentru cap. Cu atât mai stratificată apare societatea în prezent, mani- 
festându-şi diferenţele sau unitatea prin vestimentaţie. Deoarece societatea din Repub¬ 
lica Moldova se află încă sub impactul căutărilor identitare, căciula este populară în 
toate structurile societăţii. Oameni de diferite profesii, purtând-o, îşi atribuie un spor 

de identitate, pentru că ea oferă multe posibilităţi, atât pentru solidarizare, cât şi pentru 
diferenţiere în cadrul unităţii. 

Pălăria. Spre deosebire de căciulă, pălăria a avut o circulaţie mai restrânsă în spaţiul 
nostru cultural. In uzul ţărănesc cele mai frecvente au fost pălăriile de paie. Vara, pe timp 
de arşiţă o astfel de pălărie proteja capul, asigurând libera circulaţie a aerului. Aşa cum 
arată rezultatele cercetărilor de teren, în toate satele se făceau pălării de paie. Le purtau 
bărbaţii de toate vârstele. Pălăria de pâslă, cu boruri mici, neevidenţiate, făcea parte din 
ansamblul vestimentar al ciobanilor, avea culoarea întunecată a lânii naturale. Pălăria de 
fetru, ori simplu pălăria cumpărată de la târg, unde era confecţionată în atelier, s-a impus 
în costumul tradiţional al mazililor şi răzeşilor la începutul sec. al XX-lea, sub influenţă 
orăşenească. 

Modul de a combina cele două tipuri de acoperitori ale capului ţinea de tradiţia 
localităţii. în satele de la nord, pe timpul primăverii, verii şi toamnei bărbaţii au purtat 
pălării de culoare cafenie sau neagră, din păr de iepure, adăugându-le pentru decor flori 
şi pene de păun. în zilele obişnuite purtau mai mult pălării de paie. 

în satul Vadu-Raşcov, raionul Camenca pe timp de arşiţă oamenii săraci aveau pe 
cap pălării de paie. Erau de culoarea naturală a paielor. Oamenii le împleteau de diferite 
mărimi. Cei înstăriţi purtau pălării de pâslă, din postav de diferite culori 36 . La Manta, 
raionul Cahul bărbaţii purtau pălării de postav, înfrumuseţate cu flori de casă. 

în satul Sadova, raionul Călăraşi majoritatea bărbaţilor aveau cuşme negre de miel 
şi doar foarte puţini - brumării. Erau de 30-40cm înălţime, de formă conică, alungită. 
O purtau pe-o parte, mai des pe stânga, cu vârful puţin înăuntru. Acest fel de a o purta 
se numea ciobăneşte. Cuşma era largă, ca să poată fi trasă pe urechi la frig. Vara pe soare 
purtau pălării de paie. Tinerilor le plăcea să iasă în sat cu pălării de postav. La sărbători 
puneau la pălării flori roşii şi pene de păun. Erau frezaţi în formă de căciulă, dinainte 
tăiau părul ca să fie deasupra sprâncenelor, iar dinapoi era lăsat pe spate 37 . 

în părţile nordului s-a purtat până târziu pălăria de paie, confecţionată în sate. 
în satul Clocuşna, raionul Ocniţa meşterii în etate fac pălării din paie de grâu până în 
prezent, având ca reper cifra 7. La început împletesc din 7 fire de pai o cosiţă lungă pe 
care o cos atent, că să nu se vadă cusătura pe dinafară. Folosesc 7 rânduri de împletitură 
pentru fundul pălăriei, 7 la pereţi şi 7 la streaşină ei. Este interesant şi modul de ame¬ 
najare a cuşmei. Pe timp rece oamenii poartă cuşmă de cârlan în trei feluri: ciobăneşte 
(adică cu vârful drept în sus, ori îndoită la vârf peste cap sau dată în partea dreaptă), 
gospodăreşte (o poartă jumătate de vârf vârât înăuntru), golăneşte (vârâtă înăuntru pe 
jumătate, strânsă şi orientată cu lungimea dreapta-stânga) 38 . 

Pălăria de paie este nelipsită în costumul moldovenesc din Transnistria. Până prin 
anii ’80 ai secolului al XX-lea meşterii din raionul Camenca au împletit pălării de paie. 
în baza obiectelor păstrate în patrimoniul Muzeului Naţional de Etnografie şi Istorie 

Naturală, se poate deduce că la Zoluceni, Camenca pălăriile erau de grâu, fiind împletite 
din 4 paie în solz de peşte. Pentru cele din Podoima şi Podoimiţa erau preferate paiele de 
secară. Gâţa pentru o pălărie ajungea la 12 m lungime, având lăţimea de 1,5 cm. Calota 
pălăriilor este înaltă de 12 -15 cm, iar borurile au între 9 şi 12 cm. 

Bărbaţii şi flăcăii din Gordineşti, raionul Edineţ îşi retezau părul în formă de 
ceaunaş. Flăcăii, ca să fie tunsoarea mai frumoasă, îmbrăcaupe cap în timp ce erau frezaţi 
un ceaunaş sau o oală. Când se duceau la joc sau la biserică, ungeau părul cu unt, pentru 
a-1 aşeza mai bine, la gât legau o băsmăluţă albă sau roşie cu nodul la ceafă. Pălărierii 
locali le împleteau pălării de paie de secară cu aripi mari, ca să le ţină umbră. Flăcăii 
prindeau în partea stângă a pălăriei pene de păun sau flori. Pălăriile de fetru, intrate 
mai târziu în moda satului, erau verzi sau negre 39 . Au avut aceleaşi tradiţii şi locuitorii 
din Arioneşti (raionul Donduşeni), Moara de Piatră, Ţarigrad (raionul Drochia), Zăicani, 
Răscov, Terebna (raionul Edineţ). Pretutindeni tinerii prindeau pană de păun sau flori 
la pălărie. Cei din satele fostului judeţ Hotin respectau o tradiţie generalizată în părţile 
nordului de a coase la pălăria bună de fetru o panglică ornamentată, confecţionată de 
fete, din mărgeluşe multicolore, numită zgărdiţă de mărgele. 

Aceeaşi situaţie era şi în centrul teritoriului. In satele Cruglic, Boşcana şi Izbişte, 
raionul Criuleni bărbaţii purtau cuşme de cârlan de formă rotundă, numite tăbăcică, şi 
de formă lunguiaţă, înăuntru cu pielicică de ied. Vara umblau în pălării de paie, făcute în 
sat. Pălăriile aveau fundul rotund, iar borurile erau late. Tehnica împletitului era ca şi 
în alte părţi, din 7 fire de pai lăţite. După ce formau gâţa de lungimea necesară, o coseau 
sub forma cunoscută. Prin anii ’20 ai secolului al XX-lea cei bogaţi au început să poarte 
pălării produse la fabrică, iar de la ei au luat moda şi alţii 40 . 

Şi în satele din Valea Nistrului de Jos era respectată tradiţia generală. La Răscăieţi, 
Crocmaz şi Palanca (sate din raionul Ştefan Vodă) bărbaţii purtau cuşme de cârlan negre, 
sau sure, ţuguiate, numite moldoveneşti. Ciobănii îndeseau căciula pe ceafă, iar ceilalţi 
îndoiau puţin vârful în urmă. împleteau pălării din paie aproape în toate familiile. 
Vara purtau pălării de paie, iar pentru anumite ocazii, pălării de lână de culori întune¬ 
cate. Flăcăii îşi decorau pălăriile cu pene de păun, diferite flori. Când flăcăii primeau 
înştiinţare să plece în armată, puneau la pălărie sau la cuşmă o panglică roşie 41 . 

Concluzii. Căciula a însoţit poporul nostru din timpuri imemorabile până în prezent, 
chiar dacă prestanţa ei în diferite epoci a fost inegală. Documentele de epocă arată că 
în sec. XlX-lea ea era generalizată în portul oamenilor din sate şi în cel al săracilor din 
oraşe. Ea a rămas în uz şi mai târziu, când societatea a devenit destul de stratificată 
şi, când pentru a se deosebi oamenii bogaţi recurgeau, întâi de toate, la diversificarea 
acoperământului pentru cap. Cu atât mai stratificată apare societatea în prezent, mani- 
festându-şi diferenţele sau unitatea prin vestimentaţie. Deoarece societatea din Repub¬ 
lica Moldova se află încă sub impactul căutărilor identitare, căciula este populară în 

toate structurile societăţii. Oameni de diferite profesii, purtând-o, îşi atribuie un spor 
de identitate, pentru că ea oferă multe posibilităţi, atât pentru solidarizare, cât şi pentru 
diferenţiere în cadrul unităţii. 

Au contribuit la promovarea tradiţiei căciulii în secolul al XX-lea şi ansamblurile 
de dans popular. In ultimele decenii se observă un respect adecvat faţă de autenticitatea 
costumului, inclusiv a căciulii. Tot mai mulţi interpreţi de folclor îşi construiesc imaginea 
artistică având ca însemn căciula de miel. Orientarea societăţii din Republica Moldova 
spre redescoperirea valorilor culturale autentice în ultimele decenii a motivat mulţi in¬ 
telectuali să poarte această căciulă. In mod tradiţional, o mai păstrează în uz ciobanii, 
oamenii în vârstă şi cei care doresc să-şi afişeze originea, inclusiv prin vestimentaţie. De 
altfel, trebuie să remarcăm că ea este purtată mai frecvent în părţile sudului, decât în 
centru sau la nord. 

S ecole la rând căciula de cârlan s-a articulat diverselor tendinţe ale mo dei, păstrându- 
şi funcţiile prioritare de simbol etnic. Diferite grupuri de vârstă, diferiţi actanţi purtau 
căciula în mod diferit. Şi orice poziţionare a ei colporta anumite semnificaţii, cunos¬ 
cute în mijlocul comunităţii date. Ea a rămas ca un model vestimentar din vremurile 
când costumul folcloric era purtat de întreaga comunitate pentru a se identifica în 
cadrul alterităţii. Cercetătorii au remarcat că la prima etapă înlocuirea portului vechi, 
confecţionat în cadrul economiei tradiţionale din materiale locale şi după tipare speci¬ 
fice, cu vestimentaţia cusută din pânză industrială respecta în linii mari volumetria şi 
arhitectonica tradiţională. Ritmurile modei au afectat mai evident structura şi volume¬ 
tria costumului, când îmbrăcămintea rurală a început a fi produsă în ateliere şi fabrici, 
din materiale industriale. Vestimentaţia purtată de bărbaţii din mediul rural a suportat 
anumite mutaţii, datorate intervenţiilor modei. Dar ele n-au afectat toate structurile so¬ 
ciale în aceeaşi măsură. Mai îndelung ea s-a păstrat în portul bătrânilor, fiind conformă 
ideii de statut înalt. A rămas în uz, poate, şi de aceea că producerea ei a fost cel mai 
puţin industrializată în spaţiul nostru. Faptul că flăcăii făceau armata în Imperiul Rus 
(începând din anii ’70 ai sec. al XlX-lea) şi în Uniunea Sovietică după Al Doilea Război 
Mondial, a condus la răspândirea masivă a şepcii şi a căciulii cu urechi, ruseşti. 

NOTE ŞI REFERINŢE BIBLIOGRAFICE: 

1 YCOB IlaBe/i. - PyccKue pyubiHbi // Hobi>, Mocnsa, 1891, tom XXXVIII, 9-10, c. 84. 

2 ŞTEFĂNUCĂ P.V., Cercetări folclorice pe Valea Nistrului-de-Jos II Anuarul Arhivei de 
Folklor, IV, Publicat de Ion Muşlea, Bucureşti, 1937. p. 48. 

3 Ibidem. 

4 Inf. CUCUIREAN Anastasia, n. 1923, satul Pătrăuţii-de-Sus, raionul Storojineţ, Regiunea 
Cernăuţi. 

5 Inf. VERDEŞ Sofia lui Iustin, n. 1910, s. Izbişte, raionul Criuleni. 


38 



6 Inf. RĂILEAN Elena, n. 1911. RĂDUCAN Afanase, n. 1909; DAMASCHIN Cristina, n. 
1921, s. Palanca, Ştefan Vodă. 

7 BEPn> JI.C. - Eeccapadufl. CTpaHa-mo/ţH-xo3aHCTBO. IleTporpaa'b, 1918.- C. 92. 

8 BUZILĂ Varvara. - După cap - şi căciulă. Căciula de cârlan în strategiile identitare // 
Buletin Ştiinţific. Revistă de Etnograie, Ştiinţele Naturii şi Muzeologie, voi. 7 (20), Chişinău, 
2008, p. 21-46. 

9 MJIMEB O. - M3 ucmopuu pa3eumun 06u,e6odcmea e Beccapaâuu e dopeeonm^uoHHbiu 
nepuod // Tpyflbi KjiniMHeBCKoro Ce;ibCKOxo3JiHCTBeHHoro JlHCTMTyTa hm. M. B. OpyH.ae. 
OânţecTBeHHbie HayKM. Tom 44,1965. - C. 5,10, 35,112. La nord şi la centru erau răspândite oile 
de caracacul, iar la sud cele ţigăi; OypTYHD A.T. - OBiţeBOflCTBO y MonflanaH b XIX - Hanane 
XX b., Chişinău, 1989. 

10 EEPri) JI.C. Op. cit. c. 205-206. 

11 SECOŞAN Elena PETRESCU Pavel. Op. cit., planşele dintre p.16 şi 17. 

12 CMEPEHJ4E1CKJ4J4 A. - reozpafiunecKoe u OmnozpacfjunecKoe ceedenun o toncnou 
nacmu Eanmcxozo ye3da u ncumennx onou Mondaeanax II Apxnn PyccKoro reorpacjjMuecKoro 
odmecTBa. 1848, CaHKT-IIeTep6ypr, Ooh/j XXX. 32, Na 138.- C. 77. 

13 3THorpa(j)HHecKHe CBeneHun o aune/iax Beccapa6cKoiî od/iaci M, CopoKCKoro ye3/ţa 

// Tot acolo, OoHfl III, 8,1849.- C. 2. 

14 COPOKA P. P. - Teorpa^HH Beccapa6cKoii TydepHMM. KMniMHeB, 1878. - C. 163. 

15 flHecrp h IIpMflHecTpoBbe. OimcaHiie ry6epHHH IIofloubCKOH, EeccapadcKOM h 
BonbiHCKoii. CII6,1878. - C. 11-12. 

16 EL1I4MJ4PCKJ4J4 flBaH. - MecmeHKO rameiumu, 05.03.1884 // OnncaHne HaceneHHbix 
nyHKTOB Beccapa6cKoii ry6epHMH. Apxue OdeccKozo o6ut,ecmea ucmopuu u dpeeuocmeu, 
PyKonucuuu omden, LfeHmpcuibHax HayHHax 6u6nuomeKa, AxadeMuu Hayx yKpaumi, Ooha V, 
Na 672.- C. 15; CKAJIJ4IJ,KJ4J4 MBaH. - Ceno IlyzcmeHbi, EeudepcKozo ye3da, 20 februarie, 1884 // 
Tot acolo, OoHfl V, Na. 675.- C. 9; „Bărbaţii în etate şi flăcăii poartă căciuli de cârlan, chiar dacă 
ultimii mai poartă vara şi pălării de pâslă;- căciulă de cârlan”; TO [...], A.[...], Ceno Hadyuiuma, 
„poartă cuşmă din pielicele” // Tot acolo. Ooha V, Na 688.- C.7 “A” BE/fHAPOBCKMM Oe^op. - 
Tapaxnun, ceno EeudepcKozo ye3da, 22 Maa 1884 r. // Tot acolo, Ooha V, Na 674.- C. 22 - cuşmă din 
pielicele; ryjICEHMIfA 14. - Ceno AnexanOpoexa, Beccapaâacou zyâepuuu, AKKepMaucKozo ye3da, 
AnexaudpoecKou eonocmu. 27.04.1884, „ poartă căciulă de miel”. - C. 15 // Tot acolo, Ooha V, Na 
862; JIOBI4HI4KOB A/ieicceM. - McmopuKO-cmamucmunecKoe u âwmoeoe onucauue c. Kapmana, 
EeccapaâcKou ryâepuuu, M3MaunbCKOzo ye3da, 4-zo emana. - C.7 II Tot acolo, Ooha V, Na 701 - 
„căciulă de miel”. 

17 MADAN Gheorghe V. - Un sat basarabean de codru. Truşenii. Editura Museum, 
Chişinău, 2008. Foto de la p. 5. 

18 Ibidem, Foto de la p.105. 

19 Ibidem, p. 60. 

20 Ibidem, p. 61; La p. 60. - Foto Moş Petru Apostol (Ciocadacică), fântânar, are căciulă 
neagră, înaltă mare cu vârful adus în mijloc. Acelaşi tip de căciulă în portul bătrânilor la p. 75. Tata, 
Ion Bâgu cu feciorii (1947-1950). Tata are căciulă neagră de cârlan, ceilalţi au capul descoperit. 


39 



21 GOLUB Valentin, GOLUB Tudor. - Jorile. Monografia satelor Jora de Jos, Jora de Mi¬ 
jloc, Jora de Sus şi Lopatna. Orhei-Chişinău, 2005 (anexele). 

22 Inf. Constantin COJAN, n. 1956, s. Slobozia Mare, raionul Cahul; DOMENCU Socrate, n. 
1920 şi Maria DIMCEA, n. 1958, s. Cociulia, raionul Cantemir; Inf. CONDURACHE Ion, n. 1920, 
s. Tigheci, raionul Leova. 

23 SECOŞAN Elena şi PETRESCU Paul. - Op. cit. p. 72. 

24 Mărginimea Sibiului. Civilizaţie şi cultură populară românească. Coordonatori IR- 
IMIE Cornel, DUNĂRE Nicolae, PETRESCU Paul. Editura Ştiinţifică şi Enciclopedică, Bucureşti, 
1985. - P. 363. 

25 Ibidem. 

26 FORMAGIU Hedvig-Maria. - Op. cit. p.ll2; SECOŞAN Elena şi PETRESCU Paul - Op. 
cit. - p. 72; CIUBOTARU Ion-H. - Catolicii din Moldova. Universul culturii populare. Iaşi, Ed¬ 
itura Presa Bună, 1998. - p. 176: scrie despre catolicii din Moldova că au preluat odată cu obiec¬ 
tul şi diferitele moduri de personalizare a căciulii, pentru a afişa însemnele statutului social al 
purtătorului. 

27 Inf. MĂMĂLIGĂ Ion, n. 1951, s. Lozova, raionul Călăraşi. înr. 2006. 

28 Inf. GROSU Vasile, n. 1936, s. Talmaza, raionul Ştefan Vodă, înr. 2005. 

29 Inf. COJAN Constantin, cojocar, fecior de cojocar, n. 1948, s. Câşliţa-Prut, raionul Cahul. 
înr. 2007. 

30 Inf. OSOIANU Profira, n. 1939, s. Horeşti, raionul Făleşti. 

31 Inf. MOISA Mifodie, n. 1928, s. Tigheci, raionul Leova. înr. 2008. 

32 înf. COJAN Constantin, n. 1948, s. Manta, raionul Cahul. înr. 2005. 

33 nOnOBMH IO. - MouflaucKaa HOBoroflHjra ofipa^HOCTb. HayKa, KamiiHeB, c. 65. 

34 Inf. BUZILĂ Irina, n. 1922, s. Trebujeni, raionul Orhei. înr. 1988. 

35 Inf. CÂRCHELEANU, Ion Petru, n. 1927, DILICULA, Dochia, n.1920 şi DILICULA, Du¬ 
mitru, n. 1919, s. Cuza Vodă, raionul Cahul, înr. V.Buzilă, 1996; Inf. DANILENCO Vasile, n. 1952, 
s. Slobozia Mare, raionul Cahul. înr. 1996. 

36 ŞVEŢ Vasile, 77 ani; ROTARU Lavrente, 73 ani, satul Rascov, raionul Şoldăneşti. 

37 Inf. Dodon Ioana, n. 1906; Luchian Maria, n.1936. 

38 Inf. S. Clocuşna, Ocniţa 

39 Inf. CIOBANU Nichifor, n. 1934, Gordineşti, raionul Edineţ. 

40 Inf. VĂTAVU Vera, n. 1897, satul Cruglic, raionul Criuleni; Inf. VERDEŞ Sofia, n. 1910, 
s. Izbeşte, Criuleni. 

41 Inf. CUŞTENCO Ferona, n. 1885, DONCILĂ Iustina, n. 1887, s. Răscăieţi; Inf. 
CONSTANTINOV Nichifor, n. 1913, s. Crocmaz; RĂILEAN Elena, n. 1911. RĂDUCAN Afanasii, 
n. 1909. DAMASCHIN Cristina n. 1921, s. Palanca, raionul Ştefan Vodă. 


40 



„ Strig’ un voinic dintr-un munte, / Lerule, doamnele. Ştrigă şi se lăuda:/ - Căci cal bunu ca 
la mine / Nu se află ’ntreaga lume; /Haine bune ca la mine, Nu se află ’ntreaga lume. Cizme bune ca 
la mine, / Nu se află ’ntreaga lume; /Arme bune ca la mine, / Nu se află ’ntreaga lume”. 

Colindul Strigă un voinic din munte. 

A. Tamazlâcaru. Răsărit-a, semănat-a. Chişinău, 1994, p. 44. 

COSTUMUL BĂRBĂTESC DE BAZĂ 

Costumul bărbătesc are piese de bază şi adăugătoare. Cele de bază acoperă pielea pre¬ 
cum cămaşa şi pantalonii (izmenele, iţarii), sau le susţin pe acestea, ca brâul (chingă, 
frânghiile). Printre specialişti el mai este numit şi costum pentru timp cald sau costum 
de vară. 

Ca să întregim imaginea bărbaţilor creată de vestimentaţia specifică timpului cald, 
trebuie să mai adăugam că atunci, când îşi acopereau capul, purtau pălării de paie sau 
pălării de pâslă, iar încălţămintea de sărbătoare preferată erau papucii, bocancii, ciobo- 
tele, cizmele, chiar dacă unii purtau opinci, ca în zilele de lucru. Datorită cămăşii şi pan¬ 
talonilor, care sunt piesele cele mai mari, culoarea dominantă a costumului bărbătesc 
pentru timp cald este cea albă. 

Cel pentru timp rece, dimpotrivă, întrunea mai mult nuanţe întunecate, pentru că 
era alcătuit din piese ţesute din lână sau cusute din piei de animale. 

In categoria pantalonilor intrau câteva haine: izmenele, iţarii, bernevicii, meşinii. 
Toate aceste haine au fost atestate pretutindeni unde locuiesc moldovenii. Fiecare piesă 
avea calităţi specifice, ceea ce le făcea să se completeze. Izmenele cusute din pânză de 
cânepă, in sau bumbac erau pentru timp călduros, iţarii erau pentru timp mai răcoros. 
Sunt făcuţi din ţesătură de lână de capră, ţesută în patru iţe, şi preiau coloarea naturală a 
lânii albe. Meşinii sunt pentru timp rece. Aceşti pantaloni sunt cusuţi din piei de oi, având 
blana înăuntru, şi erau preferaţi pentru calităţile lor de către baci, ciobani, pădurari, 
tăietori de lemne, tăietori de stuf, cărăuşi, vizitii şi reprezentanţii altor ocupaţii practi¬ 
cate (inclusiv) pe timp de iarnă. 

Bărbaţii din familii mai bogate, vornicul, primarul satului, dar şi proprietarii de 
boi purtau chimire cu trei sau patru catarame, cumpărate de la iarmaroc. De chimir erau 
prinse briceagul, punga cu bani, punga cu tutun, cremenea şi iasca. 

Deasupra cămeşii şi a pantalonilor se îmbrăca bondiţa - o piesă din blană de oaie, 
iar în timpul iernii, în caz de necesitate, mai purtau pe deasupra şi cojocel sau cojoc 
mare. Aşa cum se poate vedea în imaginile fotografice de epocă de la sfârşitul cărţii, unii 
bărbaţi îmbrăcau pe deasupra cojocului sumanul, burca sau mantaua. 

Spre deosebire de zilele de lucru, când purtau opinci, în cele de sărbătoare încălţau 
papuci, bocanci, ciobote sau cizme. 

In continuare vom descrie fiecare dintre aceste elemente ale portului, ansamblurile 

formate de haine împreună cu accesoriile şi imaginea oamenilor îmbrăcaţi în ele, aşa 
cum le-au văzut în diferite perioade fie călătorii, fie cercetătorii. 

Particularităţi locale privind piesele de bază ale costumului bărbătesc. Cămaşa era 
haina esenţială pentru om - îl însoţea de cum ieşea din scutece până la capătul zilelor. In 
interiorul gospodăriei băieţii mici, dar şi adolescenţii care nu erau ieşiţi la joc, purtau pe 
ei doar o cămaşă lungă, încinsă cu chingă, frânghie sau cu brâu de lână, la fel ca fetiţele. 

Cămaşa bărbătească ca piesă de bază înregistrează două tipuri, de la care au deri¬ 
vat alte subtipuri ca urmare a vechimii şi funcţionării ei generale. Cămaşa de tip tunică 
este cea mai veche, de unde şi un alt nume al ei - cămaşă bătrânească (Briceni), cămaşă 
din întreg (Larga, Briceni; Zăicani, Râşcani),- a fost general răspândită în toate zonele 
spaţiului cultural românesc şi a rămas piesa de referinţă în portul ansamblurilor fol¬ 
clorice. Exemplare bogat ornamentate au fost colectate de MNEIN din localităţile Criva 
şi Gremăncăuţi, Briceni; Ocolina, Soroca; Călăraşi; Talmaza, Ştefan Vodă; Pohrebea, 
Dubăsari). în timpul cercetărilor de teren au fost atestate asemenea cămeşi în satele 
Lencăuţi, Dângeni şi Lipnic, Ocniţa; Şuri şi Drochia, Drochia; Bisericani, Glodeni; Obreja 
Veche, Făleşti; Ştefăneşti, Frunzeni şi Roşietici, Floreşti; Hirişeni şi Mândreşti, Teleneşti; 
Săseni şi Onişcani, Călăraşi; Goteşti, Cârpeşti, Cociulia şi Cazangic, Cantemir. Fapt care 
argumentează răspândirea ei generală. Croiul ei este simplu, arhaic. Partea de dinainte şi 
cea de dinapoi sunt croite dintr-o singură pânză, fiece mânecă - dintr-o singură bucată 
de pânză, sub braţ fiind prinşi clinul şi pava. Ea are guler mic drept, sau guler răsfrânt, în 
ambele cazuri se lega la deschizătura de dinainte cu două canafuri (uneori câte trei sau 
patru de fiece parte) de aţă albă sau colorată. în părţile nordului, la sărbători s-a purtat 
şi cămaşă cu poale, poalele însemnând o a doua componentă a ei, de tip fustă încreţită, 
cu ajutorul căreia se prelungea cămaşa de tip tunică. în locul de unire a marginii de jos a 
stanului cămăşii cu poale se lega brâul lat de lână. 

Această cămaşă de ţinut era lungă până la genunchi, se făcea din pânză de in 
sau bumbac, avea mânicile largi, fără brăţară, sub braţ era prinsă pava şi clinii, uneori 
clinii având capătul de sus ascuţit, pentru a înlocui pava. Sunt câteva subvariante ale 
acestei cămăşi, care păstrează pânza pentru partea din faţă şi din spate ca principală, 
modificările fiind înregistrate prin includerea a câte doi clini laterali, prin adăugarea 
unei alte pânze la mânecă, sau prin finalizarea ei cu brăţară brodată. Acestea sunt mai 
puţin răspândite în spaţiul cercetat, au fost descrise de alţi specialişti, ceea ce ne scuteşte 
de necesitatea de-a insista asupra prezentării lora. Broderia este executată preferenţial 
într-o singură culoare/nuanţă: albastru, verde, vişiniu, gălbui sau negru, ori la ornamen¬ 
tarea lor se mizează pe combinarea a două-trei culori contrastante. Pentru evenimente 
majore în viaţa bărbaţilor, precum este căsătoria, revenirea acasă din armată, femeile le 
brodau cămaşa numai cu alb, utilizând în acest scop aţa de mătase cumpărată (la nord şi 
în Bucovina) care străluceşte sau aţa din mătase de casă numită borangic, burunciuc (în 

localităţile de la sud), de nuanţe gălbui. 

Broderia este amplasată pe guler, încadrează deschizătura de dinainte a cămăşii, 
marchează uneori umerii, marginile de jos ale mânecilor şi poalele cămăşii. Banda 
ornamentală cea mai îngustă este brodată pe guler când acesta este îngust (drept), 
iar celelalte benzi ornamentale au, de regulă, o lăţime de două ori mai mare ca acesta. 
Decorul cămăşii este completat prin cheiţele cu ajutorul cărora au fost prinse bucăţile 
de pânză între ele. Cea mai lată cheiţă la cămăşile de la nord este la umărul cămeşii, 
este realizată din aţe de culoare albă sau gălbuie (de mătase) cu ajutorul cârligelului. 
La începutul sec. al XX-lea femeile brodau cu mărgeluşe colorate doar gulerul îngust al 
cămăşilor, de la mijlocul secolului au extins această broderie pe toate sectoarele cămăşii 
brodate tradiţional. 

în perioada interbelică cămaşa românească a fost purtată şi de ucrainenii care lo¬ 
cuiesc în aceleaşi localităţi cu moldovenii sau în sate vecine (s. Medveja, Beliavinţî, Holo- 
horî din raionul Briceni). 

în satul Cosăuţi, pentru a întări cămaşa de tip tunică, femeile adăugau pe dedes¬ 
ubt, la umeri dosală din pânză albă, să nu se rupă uşor. însuşind experienţa zilnică a 
cusutului, spălatului şi cârpitului cămăşii femeile au perfecţionat croiul vechi, creând 
alte tipuri şi adaptându-le unor scopuri concrete. 

Cămaşa cu platcă, cămaşa cu petic (în satele din raioanele Briceni, Râşcani, Ca- 
hul), cămaşă cu cheptari (Zăicani, Râşcani) au făcut parte din ansamblul vestimentar 
bărbătesc la fel de frecvent ca şi cămaşă de tip tunică, cel puţin la sfârşitul secolului al 
XlX-lea - începutul sec. al XX-lea. Despre ea, ca şi despre cămaşa cosovorotka (numită 
de cercetători cu un lexem din limba rusă), s-a scris că este un rezultat al influenţelor 
portului etnicilor ruşi şi ucraineni, veniţi cu traiul în spaţiul locuit de moldoveni. (Zelen- 
ciuc, p.89). Afirmaţia este pripită şi insuficient fondată. Tipologia cămăşii, afirmă, Hed- 
vig-Maria Formagiu, se face în baza croiului stanului şi a felului de racordare a mânecii 
la stan, ţinând cont de pânza ce alcătuieşte baza formei hainei şi rămâne neschimbată, 
în timp ce celelalte pânze pot fi modelate diferit, în funcţie de mai mulţi factori (p. 48- 
58). Din acest considerent este necesar să observăm că piesa numită cosovorotka este 
în esenţă aceeaşi cămaşa de tip tunică, numai că are dinainte, la deschizătura de la 
guler o pânză dublă ce întăreşte partea de dinainte, vulnerabilă a cămăşii, conferindu- 
i rezistenţă şi ţinând cald purtătorului. Este o cămaşă pentru timp rece, se încheie în 
stânga, în timp ce cele ruseşti se încheie în partea dreaptă. Includerea acestui detaliu 
în structura cămăşii este de dată târzie şi trebuie pusă în legătură cu alţi factori sociali. 
Din anul 1974 flăcăii din Basarabia au început a fi înrolaţi în armata ţaristă şi uniforma 
militară a influenţat mult ţinutele vestimentare civile. Apoi, sub influenţa portului eu¬ 
ropean, ai căror exponenţi erau boierii şi nobilii locali, s-a schimbat croiul hainelor de 
deasupra. Dacă înainte bărbaţii purtau bondiţe, pieptare, cojoace, sumane şi cămaşă de 
tip tunică - toate fiind încheiate sau legate dinainte, ca şi cămaşa de tip tunică, odată cu 

adaptarea hainelor de deasupra la moda europeană, a fost influenţat şi croiul cămăşii. Ea 
trebuie să fie vizibilă de sub hainele exterioare. Şi atunci are loc o regrupare a ornamen¬ 
telor către locurile ce se văd mai bine de sub sumanul modernizat, zăbun sau manta. 

Din întărirea cămăşii de tip tunică pe la umeri, în locurile unde se rodea mai tare, 
femeile au început a regândi croiul ei şi a utiliza mai multe bucăţi de pânză la întregirea 
cămăşii pentru că puteau fi mai uşor cârpite sau chiar înlocuite, ceea ce, în cazul cămăşii 
de tip tunică, devine mai problematic. Grija de-a conferi cămăşii cât mai mult practicism 
le-a mobilizat pe femei să caute un alt tip de cămaşă şi au creat cămaşa cu platcă, cămaşa 
cu peticei sau cămaşa cu cheptari. La croirea ei se adaugă orizontal pe umeri o pânză, 
sporindu-le trăinicia, de care se prindea partea de dinainte şi cea de dinapoi a stanului şi 
o fâşie uneori mai îngustă, alteori mai lată la deschizătura de dinainte a cămăşii. Mâne¬ 
ca poate fi dreaptă, liberă sau finalizată cu brăţară la exemplarele de sărbători. Pentru că 
aceste cămăşi au fost purtate de toată populaţia până târziu, ele au fost colectate de către 
muzee şi luate în considerare de cercetători. în colecţia MNEIN sunt exemplare bogat 
ornamentate având ca proveninţă satele: Criva, Dânjeni şi Mihălăşeni, Ocniţa; Podoima 
şi Podoimiţa, Camenca; Tartaul, Colibaş, Slobozia Mare, Câşliţa Prut, Văleni, Brânza, 
Giurgiuleşti, Cuza Vodă, Cahul. Cele din Talmaza, Olăneşti, Răscăieţi, Ştefan Vodă au 
petecul de dinainte mai îngust. în bună parte acestea sunt cămăşi rituale cusute pentru 
a fi dăruite la nuntă principalilor bărbaţi: mirelui, ajutorilor lui, nănaşului şi socrului 
mare. S-au păstrat mai bine, pentru că nu au fost îmbrăcate. 

Cingătoarea. Hainele erau strânse pe corp cu ajutorul brâului, chingii, frânghiei, 
bârneţului sau a chimirului. 

Pretutindeni bărbaţii purtau pe deasupra cămăşii brâu din lână sau din păr ţesut 
de către femei în patru iţe la stative. Cu el bărbaţii îşi legau mijlocul de trei ori. Lungimea 
lui era mai mare de trei metri şi avea lăţimea între 18 şi 20 cm. La centru şi la sud cel mai 
frecvent brâul avea culoare roşie, mai rar au fost atestate brâiele verzi şi cele de culoarea 
lânii albe. Pe la capete brâul avea lăsate stremţe sau ţărţămuri. în satele de la nord şi în 
cele din Bucovina brâiele erau de mai multe feluri. Cele late (20 cm) erau scorţoase, aveau 
motive geometrice alese, îmbinând reuşit vişiniul, negrul şi albul, pe la capete aveau 
stremţe (franjuri) lungi. Au fost atestate câteva feluri de legare a brâului. în secolul al XI- 
lea capetele lui erau prinse dinainte, în satele de la nordul Bucovinei prind câte un capăt 
în ambele părţi, lăsând franjurii să atârne. 

După brâu, pe locul doi ca răspândire, este chinga, o cingătoare mai îngustă, 
ţesută din păr şi lână lungă. Chingă - este o cingătoare frecvent întâlnită atât în portul 
bărbătesc ,cât şi în cel femeiesc. Avea o lăţime între 8 şi 14 cm, iar ca lungime încingea 
mijlocul bărbatului de trei ori. Era ţesută din păr de oaie şi avea un decor în dungi sau 
geometric ales. Deasupra chingii se mai prindea o curea din piele nu prea lată (de vre-o 
două degete), de culoare neagră sau galbenăb. 

Frânghia şi bârneţul - cele mai înguste cingători, - sunt specifice tradiţiei nordului. 

La origine au fost, probabil, diferite, iar actualmente adeseori aceste lexeme desemnează 
acelaşi obiect în diferite localităţi. 

Chimirul este o cingătoare pentru bărbaţii care tindeau să se deosebească în rân¬ 
dul celorlalţi. Este făcut din piele de vită, are o lungime cât ajunge să-l încercuiască o 
dată pe om şi o lăţime ce variază între 10-15 cm. Pe partea cea mai vizibilă a chimirului 
pielării (curelarii) aplicau bucăţi de piele decorate prin presare. Chimirul oferea multe 
posibilităţi pentru a păstra punga, briceagul, luleaua, cremenea şi amnarul. Flăcăii nu 
purtau chimire, ci doar bărbaţii. Cele mai căutate chimire erau bătute cu bunghi (ţinte) 
şi aveau două-trei cătărămi de aramă. 

Pantalonii. Vara oamenii umblau îmbrăcaţi în cămaşă şi izmene, pantaloni înguşti, 
strânşi la brâu cu o aţă numită brăcinari, având ca sistem de încheiere un cep de lemn. 
Izmenele erau cusute din pânză subţire de casă, ţesută în două iţe din fire de cânepă, in, 
sau din bumbac. Se purtau vârâte în cizme sau lăsate pe deasupra papucilor, ori a panto¬ 
filor, culoarea lor albă contrastând cu cea întunecată a încălţămintei. Izmenele pentru 
flăcăi erau mai strânse pe picior şi se terminau la marginea de jos cu broderie albă. 

îmbrăcămintea exterioară. Pieptarul era îmbrăcat deasupra cămăşii, lăsând să se 
vadă mânecile acesteia. Cojocarii îl coseau din 3 piei de mioară, fără mâneci, lung până 
la genunchi, la poale mai larg, fiind nelipsit în costumul purtat pe timp rece. Totodată, 
pentru bătrâni era o haină zilnică. Cu câteva sute de ani în urmă, pretutindeni brodau 
pieptarul cu fire de lână şi aplicaţii din piele. Pieptarul cu poale era cusut din cinci piei 
de oi, fiind specific mai mult ciobanilor. 

Bondiţa este mai scurtă decât pieptarul, acoperă mijlocul sau trece de el ca lungime. 
Până în zilele noastre în port s-au păstrat două subvariante ale bondiţei (bonduşcăi). 
Cea specifică tradiţiei satelor de la nord este ajustată pe corp, despicată dinainte, bogat 
ornamentată, prevăzută cu pielicică de miel sau mai târziu cu prim (un material ţesut, 
ce imită pielicică de miel) pe la margini, pentru a sublinia liniile principale ale hainei. 
Decorul aplicaţiilor din piele era îmbogăţit cu ajutorul broderiei. Bondiţa răspândită în 
satele de la centru şi în cele de la sud este puţin mai largă, păstrează culoarea naturală 
a pielii de oaie şi are aplicaţii cu motive pastorale făcute din piele de culoare cafenie sau 
neagră. 

Sumanul (scuman în localităţile de pe malul Nistrului şi din Transnistria) - este 
o haină foarte răspândită în toate localităţile, înregistrând cele două tipuri suman 
drept (mai vechi) şi suman evazat (rezultat din primul prin adăugarea clinilor laterali). 
Sumanele erau de diferite culori, păstrând ca regulă culoarea naturală a lânii: cafenie, 
albă, neagră, surie. Cele mai frecvente erau cafenii, acestea fiind purtate şi în zilele 
obişnuite, şi în cele de sărbătoare. Sumanele albe, negre, surii erau alături de cele cafenii 
pentru uzul sărbătoresc. Se deosebea şi stofa din care erau cusute sumanele prin grosime 
şi calitate, ambele sporind posibilităţile de modelare ale volumului hainei. Decorul re- 

alizat cu ajutorul unui găitan, împletit din cinci fire de păr răsucit, era prins pe gulerul 
drept, la marginile de jos ale mânecilor, pe la buzunare şi pe ambele părţi verticale de 
dinainte, formând o compoziţie specifică din motive geometrice. Nasturii şi cheutorile 
sunt din lână, de aceeaşi culoare cu găitanul. Sumane purtau atât bărbaţii, cât şi femeile, 
fără deosebiri vizibile în croiul sau decorul hainelor. 

Burca - este foarte asemănătoare cu sumanul, dar spre deosebire de el e mai lungă, 
încât ajunge până la călcâie şi are glugă la spate. Am atestat exemplare în satele Trebisăuţi, 
Colicăuţi, Tabani (Briceni), Gremăncăuţi, Dângeni şi Lipnic (Ocniţa). 

Mantaua este o haină lungă şi largă purtată doar de bărbaţi, cusută din postav 
de casă, de culoare albă sau neagră, având guler pe spate şi o bucată prinsă în regiunea 
omoplaţilor numită platcă. Se purta pe deasupra cojocului, legată cu găitane. 

Zăbunul este o haină de provenienţă mai tardivă. Era o replică la portul urban, se 
asemăna cu scurta din zilele noastre, având guler, nasturi, buzunare. II coseau croitorii 
din sate folosind postavul de culoare neagră sau albă, învelit fie la piuă, - fie prin metoda 
arhaică a bătutului cu cotul. 

Sărdacul era lung până la genunchi, de culoare neagră, asemănător cu sumanul, nu 
se încheia, ci se punea pătură peste pătură, după care se lega cu brâul de lână. 

Cojocul este o haină pentru iarnă, nelipsită din portul oierilor, cărăuşilor, negusto¬ 
rilor, drumeţilor de tot felul. In unele sate erau purtate doar de oamenii înstăriţi. In alte 
sate fiecare familie avea cel puţin un cojoc. Cojocarii coseau cojoace din 4-5 piei de oaie, 
numărul acestora depinzând atât de mărimea pieilor, de înălţimea omului, cât şi de croi¬ 
ala cojocului. Erau cojoace puţin ajustate pe corp în partea superioară şi evazate la poale, 
specifice tradiţiei nordice şi de la centru, precum şi cojoace drepte, caracteristice pentru 
satele de la sud. La fel, erau cojoace lungi şi cojoace scurte. La îmbrăcarea vechilor cojoace 
părţile de dinainte erau suprapuse şi bărbaţii se încingeau cu punte (Larga, Gremăncăuţi, 
Briceni), o cingătoare făcută tot din piele. Alte cojoace aveau pentru încheiere nasturi 
şi cheutori din piele. De regulă, cojoacele aveau guler mare, ce putea fi ridicat, pentru 
protecţie contra vântului şi a ninsorii. Cojocul putea fi legat cu un brâu de lână, cu un 
brâu din piele de oaie, numit punte, sau în variantele mai târzii era încheiat cu nasturi de 
piele. Cojocul din părţile nordului are broderii cu lână sau cu lâneţe, respectând motive 
specifice universului pastoral al broderiei pe piele. In patrimoniul Muzeului Naţional de 
Etnografie şi Istorie Naturală sunt trei cojoace de tradiţie nordică. 

Au promovat tradiţia straielor din piei de oi satele în economia cărora oieritul era, 
cel puţin, la fel de important ca şi agricultura. Cele situate în Josul Prutului - Manta, 
Colibaşi, Vadul lui Isac, Slobozia Mare, Câşliţa Prut, Brânza, Văleni şi Giurgiuleşti sunt 
vetre vechi ale cojocăritului. Aici erau confecţionate căciuli mocăneşti şi ţurcăneşti, 
bondiţe, cojocele şi cojoace atât pentru necesităţile locuitorilor din sate, cât şi pentru 
comanditari din satele învecinate şi din cele mai îndepărtate, încât au contribuit la uni¬ 
formizarea unui specific în această parte a ţării. 

Pantalonii. Rol de pantaloni în afară de izmene mai aveau câteva piese: iţarii, 
bernevicii, meşinii. Iţarii - pantaloni de ţinut şi erau purtaţi pe timp răcoros. Erau cusuţi 
după acelaşi croi ca cel al izmenelor dintr-o stofă de lână de capră, toarsă subţire şi uni¬ 
form, ţesută în patru iţe, mai rar şi de oaie, ceea ce îi conferea o factură specifică. Cu¬ 
loarea iţarilor rămânea cea naturală a lânii albe. Crăcii erau de vre-o 20-22 cm lărgime, 
în partea de sus aveau o betiţă şi se încheiau într-o parte. Bernevicii completau ţinuta 
bărbaţilor pe timp de iarnă. Ei erau cusuţi dint-o stofă de lână de oaie ţesută în două iţe 
şi apoi învelită (bătută) la piuă, morişcă, vălintoare sau manual ca să capete densitate. 
Ei aveau culoarea naturală a lânii, cel mai des cafenie, dar se obişnuiau şi cei de culoare 
neagră sau albă. Mai târziu îi vopseau în culoare albastră întunecată. 

în mai multe sate (Sadova, Călăraşi; Clocuşna, Ocniţa; Ocolina, Soroca; Borogani 
şi Toceni, Cantemir) numai bărbaţii aveau voie să se ocupe de cusutul bernevicilor. în 
satele româneşti din Maramureşul din dreapta Tisei bărbaţii vara erau îmbrăcaţi în gaci, 
din pânză de cânepă, croiţi largi. Cei de sărbătoare îi coseau din patru pânze. Cei pentru 
zilele obişnuite erau din trei pânze. La brâu se strângeau pe un şiret - numit brăcinar, 
ca şi la izmene. La marginea de jos gacii aveau roituri, un fel de ţărţămuri, iar cei de 
sărbătoare aveau horboţele. Purtau cioareci şi pantaloni din piele de oaie. 

încălţămintea. Vara ţăranii umblau mai mult desculţi sau cu opinci atunci când 
ieşeau la arat, semănat, cositul cerealelor, strânsul fânului din poloage, protejându-şi 
astfel tălpile. Iar când ieşeau la sărbători, se încălţau în papuci, pantofi sau ciobote (A se 
vedea foto). 

Distincţii de grup după criterii de vârstă sau ocupaţionale. Bacii, Ciobanii au păs¬ 
trat cel mai târziu portul tradiţional. în practică au fost remarcate câteva particularităţi 
ale portului ciobănesc. Pentru a adapta cât mai mult hainele specificului activităţilor 
păstoreşti, femeile vopseau cu coajă de stejar cămăşile şi pantalonii ciobanilor, ca acestea 
să aibă un alt aspect. Apoi le îmbibau cu său (grăsime) de oaie, procedură obligatorie, 
după care hainele căpătau proprietăţi impenetrabile. Ele protejau corpul de umezeală 
şi de vânt. Pantalonii reprezentativi pentru păstori sunt meşinii, care îi apărau în cele 
mai crâncene ierni. încălţămintea de totdeauna a fost şi a rămas până târziu opinicile, 
încălţate cu obiele le lână, ţesute în stative. 

Mirii. Despre costumul tradiţional al mirilor, trebuie să remarcăm că el nu a fost 
cercetat până în prezent, iată de ce o să-i oferim spaţiu pentru a formula mai degrabă 
aceasta problematică de studiu, decât pentru a o aborda în toate aspectele ce le colportă. 
O precizare importantă în acest sens trebuie făcută de la bun început. în secolele trecute 
costumul tradiţional de sărbătoare servea şi ca port al mirilor în timpul nunţii. Drept 
că pentru nuntă erau confecţionate cele mai frumoase costume, pe care ulterior aceştia 
trebuiau să le păstreze toată viaţa. Conform datinii, trebuiau să fie îmbrăcaţi iar în 
aceleaşi haine, că să treacă în lumea de dincolo, purtând însemnele vestimentare cu care 

au fost cununaţi. Această practică s-a păstrat cel mai mult în satele din nordul Moldovei 
şi din Bucovina. în celelalte localităţi costumul naţional a fost înlocuit treptat cu haine 
cusute după moda orăşenească. Târziu de tot, prin anii '60-70 ai secolului al XX-lea, în 
satele de la noi costumele purtate cu ocazia nunţii, care în esenţă nu se deosebeau de cele 
de sărbătoare, au început a fi înlocuite cu costume negre (sacou şi pantaloni), gândite să 
contrasteze cu rochiile albe ale mireselor. 

Revenind la costumul tradiţional al mirilor trebuie să evidenţiem unele momente 
ieşite din comun. în satele de la nordul Moldovei era obiceiul ca la cununie mirele să 
poarte cuşma pe cap. Avea prins de ea un buchet de flori sau un smoc de negară, legate 
cu o panglică colorată. La cununie (singura dată în viaţă!) avea voie să intre în biserică 
cu cuşma pe cap. în alte sate, la nunta sa mirele trebuie să fie cu capul gol. Deosebită era 
şi cămaşa mirelui. Avea toate grupurile ornamentale brodate cu aţă albă de mătase, in¬ 
clusiv găurica de la umăr (cu rol de cheiţă), dar şi tremuricii (horboţica) de pe la poalele 
cămăşii erau executate cu aţă albă de mătase strălucitoare. în secolul al XlX-lea cămaşa 
mirelui avea brodată preponderent motive geometrice, începând cu mijlocul secolului 
al XX-lea are cel mai frecvent motive florale executate cu aţă albă de mătase bătut pe 
două feţe. Acesta a fost compromisul făcut de tradiţie spre modernitate. în alte sate din 
Bucovina şi din Maramureşul din dreapta Tisei costumul tradiţional păstrat în cadrul 
nunţii a continuat să fie brodat cu aţe de diferite culori, uneori ajutate în construirea 
designului de mărgeluşe colorate. Şi decorul acestor costume este dominat actualmente 
de motive vegetale cu tentă naturalistă. 

Pretutindeni mirele avea pe piept prinse flori artificiale, la care se mai adăugau o 
panglică şi batista sau năframa. Modul de etalare al acestor simboluri varia la nivel local 
şi se schimba la anumite perioade de timp, în funcţie de accesibilitatea materialelor din 
care erau confecţionate accesoriile. 

La Gordineşti, Edineţ mirele avea costum de postav negru, pălărie de paie sau 
de fetru, cămaşă de bumbac cusută cu flori, era încălţat cu ciobote, opinci sau cei mai 
înstăriţi purtau şi papucic. 

Tradiţii locale. Portul bărbătesc din Marcăuţi, Briceni descris în anii '80 ai secolu¬ 
lui al XX-lea de către informatorii care au contribuit la continuitatea lui. Costumul de 
bază consta din cămaşă şi izmene, legate cu chingă. Poalele cămăşii ajungeau mai sus 
de genunchi. Izmenele şi iţarii erau straie pentru timp cald, dar şi iarna, pe frig, pe sub 
meşini. De sărbători îmbrăcau deasupra cămăşii o jiletcă din acelaşi material de postav 
ca pantalonii. Iarna oamenii în vârstă obişnuiau îmbrăcau mantaua cu glugă, cusută din 
postav ca de suman. Mantaua nu avea nasturi. Cele două părţi ale ei erau aduse una 
peste alta şi deasupra erau legate cu chinga. Chinga era îngustă, avea 5 cm lăţime şi 2,5 
m lungime. Alţii purtau suman, care era mai scurt decât mantaua, cam până la genunchi, 
şi nu avea glugăd. 

La joc, în zile de sărbătoare bărbaţii din Gordineşti, Edineţ ieşeau în cămaşă de 
bumbac, cusută cu flori, lezată la gât cu două canafuri, încinsă cu chingă peste izmene. 
Erau în papuci sau pantofi întunecaţi sau în opinci din piele de viţel sau de porc. Pentru 
timp rece în sat erau specifice: burca, sumanul, mantaua, burnuzul, cojocul. Burca era 
confecţionată din pânză de lână ţesută de către femei şi învelită de bărbaţi la piuă, avea 
glugă şi dinainte se încheia cu nasturi. Sumanul - cusut de bărbaţi, nu avea glugă, ci un 
guler lat de vreo două degete. Sumane erau de două feluri lungi şi scurte numite. Părţile 
de dinainte se puneau pătură peste pătură şi se legau cu o funie de feştilă. Sumanul era 
purtat în timp de iarnă. Cele scurte erau purtate de femei. Mantaua era confecţionată 
din acelaşi material ca şi sumanele, numai că era de culoare neagră, avea guler cu colţuri 
unghiulare şi tăietură la spate. La gât se lega cu o aţă de un beţişor numit - căluş. La 
mijloc se încingeau cu o funie din feştilă. Mantaua era îmbrăcăminte doar bărbătească. 
Burnuzul fără tăietură la spate era al săracilor. Meşinii erau cusuţi de către bărbaţi din 
piele de oi cu miţele înăuntru. 

La Arioneşti, Donduşeni, bărbaţii purtau brâie roşii de lână, lungi de 2,0 m şi late 
de 14-16 cm. Se spunea că cine poartă brâu de lână nu ştie de durere de spate. Cei mai 
înstăriţi aveau chimir, la ambele margini ghintuit cu bumbi galbeni. Intre bumbi erau 
plasate două buzunare. Purtau şi curea şi cuţit. 

In Codrii centrali, la Sadova şi Dereneu, Călăraşi bărbaţii au purtat până târziu 
cămaşă cu guler mic, drept, legată dinainte cu două aţe şi canafuri. Dar mai târziu au 
apărut şi cămăşi ce se încheiau în stânga. Izmenele şi iţarii aveau acelaşi croi. Numai 
bărbaţii croiau şi coseau iţarii. Bogaţii purtau la sărbători pantaloni cusuţi din stofă 
albastră, numită lastica cumpărată din altă parte. Baiera lor era roşie. Purtau brâie roşii 
peste cămaşa cu poale. Pantalonii foarte largi erau încinşi cu chimirul cu două sau trei 
cătărămi. El avea două rânduri de bumbi gălbui, iar între rânduri buzunare, unde ţineau 
banii, cuţitele, amnaru de aprins iasca. Chimirul era cumpărat odată cu boii. Bărbaţii 
care cumpărau o pereche de boi erau socotiţi gospodari. Când vindeau boii, vindeau şi 
chimirul, ori îl dădeau atunci pe băutura de aldămaş. Deasupra cămăşii mai adăugau ji¬ 
letca făcută din postav. Pentru timp rece îmbrăcau la sărbători suman făcut la sumănari, 
lung până la glezne cu guler drept, pus pătură peste pătură şi încins cu aţă. Cele de lucru 
aveau acelaşi croi, erau mai simple şi mai scurte. Mantaua era din postav de culoare 
cenuşie, lungă până în pământ, largă, la spate cu o tăietură, cu chingă, doi bumbi şi 
brăţară lată la mânecă. Avea gulerul în colţuri. Burnuzele purtau mai mult pe ploaie, 
erau lungi din material negru, la spate cu 3 falduri, se încheiau cu nasturi de os. Contaş 
poate fi asemănat cu blana de astăzi, avea 2 rânduri de nasturi dinainte, era strâmt, cel 
mai des de culoare sură. Minteanul era ca o scurtă, cu mâneci lungi şi brăţară, având un 
nasture. Surtucul era de culoare neagră, lung, asemănător cu mantaua, o deschizătură la 
spate cu 2 nasturi prinşi la începutul ei. Avea mânecile lungi şi largi, în partea de jos cu 
un bumb. Cojocul avea guler de cârlan mare, încât dacă îl ridica abia dacă se vedea cuşmă 

de cârlan pe cap. Erau cojoace lungi şi scurte, se puneau pătură peste pătură şi le legau cu 
un colan sau o cureae. 

Tradiţia din satul Jora de Mijloc, raionul Orhei era ca şi în alte părţi. Costumul 
bărbaţilor era alcătuit din cămaşă, izmene, brâu, vara, iar iarna sumane, pantaloni de 
şiac, cei bogaţi cojocele. In anii de după război toţi oamenii din sate purtau sumane cu 
guler de cârlan, cămăşi şi izmene din pânză de casă. Cămaşa avea guler mic drept, o 
mică manişcă, pavă, erau brodate cu roşu, negru, verde, mai rar cu galben şi cafeniu, 
se purta cu poalele în pantaloni. Apoi au apărut cămeşile cu guler răsfrânt. Izmenele 
flăcăilor erau mai strâmte în craci. Intre craci erau 3 pânze, două egale prinse sus, iar 
cea de la fund avea formă trapezoidală. Purtau cuşme de cârlan pe timp rece, iar vara 
pălării rotunde împletite din paie. Prin anii '48-50 ai sec. al XX-lea au apărut pălăriile 
de fabrică. Brâul de sărbători era roşu, lat de 20 cm. îl legau în partea stângă. Avea 1,45 
cm. Pieptarul era din stofă de şiiac, fără guler, mâneci şi buzunare. Se lega la mijloc cu 
o sfoară, un curmei. Sumane din stofă de şiac purtau toţi bărbaţii, erau lungi, până în 
pământ. Cuşmele erau rotundef. 

La Izbeşte şi Cruglic, raionul Criuleni hainele flăcăilor erau cusute mai strâns 
pe corp, iar cele ale bărbaţilor erau mai largi, cămaşa era din tort în tort sau din tort 
şi bumbac, având tăietura la o parte, în stânga. Cămăşile bărbăteşti erau croite din 3 
laţi, puteau avea brăţară sau mânecă largă. Erau de culoare albă, cafenie, gălbuie, bro¬ 
date simplu în cruciuliţă şi în lănţujel. Cămaşa de sărbătoare era din pânză de bumbac. 
Putea să aibă tăietură la mijloc şi se lega cu două canafuri sau aveau manişcă şi tăietură 
în partea stângă. Mâneca se termina cu brăţară. Femeile foloseau la brodat aţe de mai 
multe culori. Şi izmenele erau din pânză ţesută tort în tort, ori tort în bumbac. Bogaţii 
purtau pantaloni din lână de aceeaşi croială ca izmenele şi meşini, pantaloni din piele de 
oaie. Se încingeau cu brâul roşu de lână pe la capete cu franjuri, prinse în partea stângă. 
Cele late aveau 22 cm, iar cele înguste 12 cm. Flăcăii adăugau deasupra cureaua din piele. 
Peste cămaşă se îmbrăcau stani făcuţi din piele de oaie, având ornamente de hrom sau 
margine de pielcică de cârlan. Purtau iarna suman din şiac, drept (fără clini), lung până 
la glezne, fără guler, legat cu o sfoară, ori un curmeig. 

La Costeşti, Buţeni şi la Hansca, raionul Hânceşti bărbaţii purtau cămăşi cu poale 
lungi, din bumbac, cu guler îngust drept, legat dinainte cu canafuri sau încheiate cu 
bumb. Pe deasupra erau încinşi cu brâie roşii, late cu vrâste pe la capete, ţesute în patru 
iţe cu ochi închis. Purtau asemenea cămăşi toţi bărbaţii şi flăcăii. Băieţii până la 10-11 
ani aveau pe ei numai o asemene cămaşă, după care începeau a purta şi izmene. Flăcăii 
îmbrăcau pe deasupra cămăşii o jiletcă din suman, întunecată la culoare. Pantalonii erau 
din stofă de suman, cu ei jucau la horă. Vara lucrau în izmene cu fundul larg, legate cu 
aţă la brâu. Pe cap purtau pălării de paie. Flăcăii mai puneau flori şi pană de păun la 
pălărie. Iarna pe deasupra izmenelor care serveau ca schimburi, aveau iţari cafenii de 
lână, cu acelaşi croi ca izmenele. Unii îşi coseau sumane din şiac, prevăzute cu glugă. Pe 

cap obişnuiau să aibă cuşmă ţuguiată de cârlan sau pălării de paie sau din fetru, la care 
flăcăii, când se duceau la joc, prindeau flori sau pene. Erau încălţaţi în opinci cu obiele de 
lână, ori cu cioboteh. 

Locuitorii din Palanca, Ştefan Vodă purtau în zile de lucru pălării de paie, cămeşi 
de tort lungi până la genunchi şi izmene. Le încingeau cu un brâu roşu lat de o şchioapă 
şi jumătate. La joc se îmbrăcau în cămeşi de bumbac cusute cu flori la guler, poale şi 
mâneci, brodate cu roşu şi negru, în cruciuliţă. Pe cap pălărie de fetru (postav). Bărbaţii 
bătrâni purtau cămăşile pe deasupra, iar flăcăii - în pantaloni. Izmenele erau din tort, 
crăcii lungi, fundul mare. Se legau cu brăcinar cu căluş. Căluşul era o bucată de băţ de 
care se legau brăcinarii în partea stângă. Deasupra se îmbrăcau bernevicii din postav 
negru, legaţi cu un brâu de lână. în partea de sus până la genunchi crăcii bernevicilor 
erau foarte largi. Spre pulpă ei se îngustau ca să poată fi încălţaţi în ciobote. Iarna şi la 
sărbători mai purtau şi meşini din piele de oaie. După ce erau cusuţi, meşinii erau ţinuţi 
în zăr de oaie, ca să capete elasticitate şi un strat protector. Se încheiau în partea dreaptă, 
erau legaţi cu un brâu de lână. Mulţi săteni îi îmbrăcau la tăiat stuf. Mai aveau pantaloni 
din postav negru cu creţişori la bată, ce se încheiau în partea stângă cu o aţă şi cu căluş. 
Crăcii erau largi până jos. Brâul de 15-20cm lăţime, lung de 3 m era de lână, roşui. 

Cei din Răscăieţi, Ştefan Vodă, erau îmbrăcaţi în cămaşe lungi din pânză de casă, 
cu guler drept mic şi tăietura dinainte, de tip tunică, cu pânzală pe umeri, pavă, brăţări şi 
zimţă, cusuţi cu acul pe la mărginuţa brăţării, izmene albe de pânză ghilită, apoi încinşi 
cu brâu lat roşu sau alb. Pantalonii erau groşi, din suman de casă şi se numeau bernevişi 
(cusuţi din stofă bătută la învelitoare). Umblau cu pălării vara şi căciuli negre ţuguiate, 
pe timp rece. Ciobanii purtau meşini din piele de oaie şi bondiţă făcută din trei pielicele 
de cârlan sau din două, dacă acestea erau mai mari. S-au încălzit şi cu sumane scurte 
până la jumătatea corpului, cojoace făcute din şase piei de oaie, iar uneori cu mantaua cu 
glugă, lungă, cusută din postav de casăj. 

La Manta, Cahul cămaşa de mire era cusută din trei laţi şi brodată cu ocoluri 
şi flori. Peste ea legau brâul alb sau roşu, îmbrăcau ilicul de sărbătoare. Izmenele lor 
erau din pânză de casă, sau aveau pantaloni groşi din postav ţesut acasă. Unii îmbrăcau 
toamna şi primăvara pantaloni şi jaletcă din aceeaşi stofă sau bondă cusută din piele de 
cârlan cu înfrumuseţări. Iarna purtau suman, manta din postav de casă ori surtuc din 
acelaşi material. Cuşmele erau ţuguiate, negre sau brumării, iar vara erau schimbate cu 
pălării având pană de păunk. 

La Paşcani, un sat din raionul Cahul, era aceiaşi tradiţie a hainelor şi a încălţămintei 
ca în satele apropiate. Ciobenii şi mocanii purtau chimir, iţari, meşini. Pentru sat era 
caracteristică cojocica de oaie numită tihoarcă, fără mâneci, cu miţele afară, de pus pe 
spinare. Brâiele erau roşii sau albei. 

La Crihana Veche, Cantemir bărbaţii purtau măntăli din ţesătură de casă (suman 
dat la chiuă), pantaloni groşi cu fund mare, strânşi pe aţă şi numiţi iţari. Şi izmenele 

aveau fund larg. Mocanii care veneau din Dobrogea, purtau meşini, pantaloni din piele 
de oaie, chimire cu înfrumuseţări, căciuli negre cu miţele afară, în picioare aveau opin¬ 
ăm. 

Descrieri de epocă a vestimentaţiei bărbăteşti. Sursele istorice confirmă datele 
cercetărilor de teren şi le aducem ca probă la acest moment al prezentării, pentru că 
generalizează anumite informaţii expuse anterior. La mijlocul secolului al XlX-lea, în 
ţinutul Soroca bărbaţii purtau iarna cojoc de oaie, manta din suman ţărănesc, cizme 
simple şi căciulă de cârlan. Vara îmbrăcau anteriul, încins cu un brâu unicolor, ţesut în 
condiţii de casă, pe cap aveau căciulă de cârlan, iar în picioare cizmen. Aici vom aminti 
că anteriul ţinea de vestimentaţia celor mai înstăriţi. In acelaşi timp îl purtau şi lăutarii. 
Anteriul de culoare albastră a devenit o marca vestimentară a lăutarilor din Moldovao. 

Reţinem, de asemenea, câteva detalii semnificative din îmbrăcămintea satului 
Năduşită, care, la fel ca în alte localităţi, suportase mutaţii vizibile în a doua jumătate 
a sec. al XlX-lea. Intr-un manuscris despre sat sunt semnalate distincţii sociale exte¬ 
riorizate prin vestimentaţie, diferenţe între portul de sărbătoare şi cel cotidian. Cos¬ 
tumul bărbătesc pentru timp răcoros consta din căciulă pe cap, jiletcă, pantaloni, cojoc 
(învelit cu stofă simplă sau de suman). De ploaie şi lapoviţă se apărau cu burca, un fel 
de manta-suman (cu glugă, adăugăm noi). Erau încălţaţi cu cizme. Vara purtau pălării 
şi şepci, o scurteică încinsă cu brâu lat de diferite culori. Portul cotidian al bărbaţilor îl 
constituie cuşma de oaie pentru acoperirea capului, cămaşa şi izmenele cusute din pânză 
rezistentă de casă. Unii dintre ei vara încalţă opinci, iar alţii cizme. Şi vara, şi iarna 
deasupra îmbrăcămintei de la piele mai au o manta lungă. Pe timp rece alţii mai poartă 
şi cojoc, pantaloni de piele numiţi meşini, sau bernevici - pantaloni largi din postav de 
casă. La sărbători flăcăii şi cei mai tineri dintre bărbaţii căsătoriţi se gătesc în pălării, 
surtuce din stofă bună, jiletcă şi pantaloni traşi pe deasupra cizmelor cu toc înalt. Iarna 
se apără de frig cu o haină de blană, acoperită cu stofă neagrăp. 

La Unţeşti, judeţul Iaşi, vara bărbaţii purtau cămaşă lungă şi pantaloni din pânză 
albă de casă. Iarna deasupra îmbrăcau minteanul şi cojocul. Capul era acoperit de cuşmă 
de oaie şi iarna, şi vara. Toţi - şi bărbaţii, şi femeile erau încălţaţi cu cizme. Tinerii aveau 
o ţinută mai cochetă. Flăcăii purtau surtuc. Locuitorii avuţi, când se duceau la biserică, 
îmbrăcau hainele cele mai scumpeq. 

Reţinem, de asemenea, câteva detalii semnificative din îmbrăcămintea satului 
Năduşită, care la fel ca în alte localităţi, suportase mutaţii vizibile la acea vreme. în de¬ 
scriere sunt semnalate distincţii sociale exteriorizate prin vestimentaţie, diferenţe între 
portul de sărbătoare şi cel cotidian. Costumul bărbătesc pentru timp răcoros consta din 
căciulă pe cap, jiletcă, pantaloni, cojoc (învelit cu stofă simplă sau de suman). De ploaie 
şi lapoviţă se apărau cu burca, un fel de manta-suman (cu glugă, adăugăm noi). Erau 
încălţaţi cu cizme. Vara purtau pălării şi şepci, o scurteică încinsă cu brâu lat de diferite 

culori. 

Portul cotidian al bărbaţilor îl constituie cuşma de oaie pentru acoperirea capului, 
cămaşa şi izmenele cusute din pânză rezistentă de casă. Unii dintre ei vara încalţă opinci 
(otinşi), iar alţii cizme. Şi vara, şi iarna deasupra îmbrăcămintei de la piele mai au o 
manta lungă. Pe timp rece alţii mai poartă şi cojoc, pantaloni de piele numiţi meşini sau 
bernevici - pantaloni largi din postav de casă. La sărbători flăcăii şi cei mai tineri dintre 
bărbaţii căsătoriţi se gătesc în pălării, surtuce din stofă bună, jiletcă şi pantaloni traşi 
pe deasupra cizmelor cu toc înalt. Iarna se apără de frig cu o haină de blană, acoperită 
cu stofă neagră. 

De mare consistenţă informativă este manuscrisul satului Leuşeni, judeţul Ismail, 
locuit de moldoveni. Cămaşa bărbătească este lungă până la genunchi şi mai jos de ei, 
făcută din pânză groasă de casă în zi de lucru şi de bumbac subţire de sărbători. La gât 
este încheiată cu nasture sau legată cu găitane. Deasupra ei îmbracă minteanul, un fel de 
scurtă. Pantalonii sunt din material simplu, albaştri la culoare. Pe cap au căciulă neagră, 
ori sură. Pe frig îmbracă deasupra minteanului burca, cojocul ori sucmanul, lung până 
mai jos de genunchi. Au şi iţari din pânză de casă. 

Despre ţinutele bărbaţilor din Hânceşti, învăţătorul Iaţemirski scrie: „Bărbaţii 
vara poartă pălării de pâslă, de culoare sură sau neagră, sunt încinşi cu brâu lat de lână 
roşu sau verde la culoare, iar mai deasupra lui - cu o curea. Pe timp ploios sau cu nin¬ 
soare au cojoc sau manta sură şi cizme mari. Spre deosebire de ceilalţi bărbaţi căsătoriţi, 
flăcăii poartă cojocel frumos brodat, uneori acoperit cu suman sur, sau palton din blăniţă 
de miel negru, acoperit cu suman negru, o jiletcă din aceeaşi pânză, iar la gât o basma 
neagră de mătase, pe cap au căciulă de miel iarna, iar vara pălărie de pâslă sură sau caf- 
eniu-deschisă, sunt încălţaţi în cizme excelenter. 

Respectau acelaşi port şi moldovenii din judeţul Balta, din stânga Nistrului, despre 
care preotul Alexei Smerecinschi preciza într-un manuscris (din anul 1848) că bărbaţii 
poartă căciuli făcute din piei de cârlan brumăriu, largi în partea de sus. Ele se potriveau 
la costumul alcătuit din caftan şi pantaloni albaştri sau la cojoc din cârlan, acoperit cu 
stofă albastră şi la cizmes. 

Geograful P. P. Soroca, în anul, relata despre îmbrăcămintea bărbaţilor mai multe 
detalii importante. Pe timp cald ea constă din pălărie de paie cu boruri largi, cămaşă şi 
izmene din pânză grosolană de casă, opinci (în versiunea autorului ochinşi) din papură. 
Pe deasupra îmbracă mantaua, lungă şi largă, încât, când urcă călare, acoperă calul cu ea. 
Pe timp răcoros poartă pe cap căciulă de cârlan. Iarna unii îmbracă mintean sau cojoc 
de oaie şi meşini (pantaloni cusuţi din cojoc piele de oaie, având blăniţa înăuntru, ca 
şi la cojoace), bondiţe. (163). Alţii deasupra anteriului îmbracă contaş din cârlan, aco¬ 
perit cu postav albastru întunecat. De sărbători se încing cu brâu de lână multicoloră. 
Distincţia celor bogaţi se vede în calitatea hainelor, numărul mai mare şi în decorul lor. 
Ei poartă peste brâu chimir ghintuit cu nasturi, cruciuliţe şi alte ţinte. Au pantaloni 

largi numiţi bernevici, albaştri la culoare, confecţionaţi din demicaton, sau din stofă 
de suman. Alţii îmbracă deasupra anteriului scurteica din blană, acoperită cu material 
pestriţ. Şi încălţămintea este distinctă. Cizmele au tureatca lungă, tocul înalt, deseori, 
având pinteni de aramă şi decor din diferite figurit. 

Despre costumul pentru timpul rece al anului. O problemă aparte în continuitatea 
costumului tradiţional o constituie hainele destinate pentru timpul rece al anului. Prin 
satele Republicii arareori mai poţi vedea bătrâni îmbrăcaţi în sumane sau alte haine 
confecţionate din postav după tipare mai vechi. 

Actualmente, la sărbătorile de iarnă doar câteva formaţii folclorice ies la spectacole 
cu vestimentaţie caldă, adecvată tradiţiei. Şi-au completat vestimentaţia de sărbătoare 
cu piese corespunzătoare anotimpului rece al anului membrii Ansamblului Etno-folclor- 
ic Crenguţă de Iederă (conducător Maria Iliuţ), cei din Ansamblul Moştenitorii (conducător 
Valeriu Chiper) şi Ansamblul Ştefan Vodă din Căpriana (conducător Tudor Ungureanu). 
Ceilalţi promotori ai folclorului poartă anul împrejur acelaşi costum de vară. 

Reactualizarea costumului de sărbătoare specific sezonului rece apare ca o 
problemă de neamânat. După ce tradiţia portului tradiţional a dispărut treptat din 
uzul comunităţilor, nu s-au întreprins măsuri instituţionalizate pentru reactualizarea 
vestimentaţiei călduroase. în perioada interbelică piesele caracteristice erau încă în uzul 
ţăranilor, păstorilor, cărăuşilor şi al tuturor celor care lucrau pe timp de iarnă. Spre deo¬ 
sebire de costumul de vară, aceasta nu a intrat în preocupările şcolii. A fost ignorat de 
către instituţii şi în următoarele patru decenii din a doua jumătate a secolului al XX-lea, 
când se acorda atenţie doar costumului scenic în varianta de vară. Funcţiile costumului 
au fost reduse doar la activităţi scenice riguros regizate, cu referinţe vagi la realităţile cul¬ 
turale. Cel mai mult s-a simţit necesitatea completării costumului cu piesele călduroase 
lipsă prin anii ’90, când în procesul de reorientare către autenticitatea şi originalitatea 
folclorului s-au inclus mai multe grupuri folclorice, iar creaţiile promovate de acestea 
depăşeau cadrul scenei şi redobândeau spaţiile tradiţionale. Lipsa acută de mijloace fi¬ 
nanciare, pentru a confecţiona costumele adecvate tradiţiei, a întârziat soluţionarea 
acestei probleme. 

Pentru început interpreţii de folclor au purtat sumane vechi, preluate cu precădere 
de la purtătorii de folclor de prin satele din nordul Moldovei. în condiţiile când cercetătorii 
datorează studii, analize şi sinteze cuprinzătoare în domeniu, recuperarea acestui port 
urmează să fie conştientizată suficient şi de meşterii populari, de designerii vestimen¬ 
tari, pentru a-i conferi spaţiul funcţional necesar. Mai recent meşteriţa Maria Cristea a 
început confecţionarea sumanelor de tip evazat, cafenii la culoare, cu ornamentări reali¬ 
zate cu sarad. Cunoaşterea bogăţiei de haine purtate pe timp rece în satul tradiţional va 
oferi şi cercetătorilor şi meşterilor, şi designerilor, şi beneficiarilor o diversitate încura¬ 
jatoare pentru toate situaţiile, toate gusturile şi toate categoriile de vârstă. 

Aspecte comune. Ansamblul vestimentar pentru timpul rece al anului constă din cos¬ 
tumul de bază, specific celorlalte anotimpuri, şi din piese specifice, confecţionate din 
lână sau din piei de animale care îmbracă şi acoperă corpul. Ele sunt purtate deasupra 
hainelor cusute din pânză ţesută din fibre vegetale (cânepă, in, bumbac) ce acoperă 
pielea, protejând-o. E potrivit să amintim că în trecut, până la mijlocul sec. al XX-lea, 
nunţile aveau loc, de obicei, iarna, iar dacă adăugăm la ele şi sărbătorile de iarnă cu 
jocurile şi horele însoţitoare, ajungem să înţelegem cât de important era costumul de 
sărbătoare purtat de tinerii şi maturii societăţii tradiţionale în această perioadă a anu¬ 
lui. La nuntă principalii actanţi trebuiau să aibă straie noi. De asemenea, conform unei 
credinţe răspândite, la Anul Nou fiecare trebuia să poarte haine noi, ca să fie sănătos 
tot anul. Fiindcă erau confecţionate din materiale specifice, groase şi acopereau corpul 
deasupra celorlalte, hainele călduroase tindeau către tipare generale, care omogenizau 
într-o măsură mai mare diferenţele dintre portul bărbătesc şi femeiesc. 

O bună parte dintre piese sunt confecţionate din stofă de suman. Din fire toarse de 
lână, de obicei, de culoarea lor naturală, uneori vopsite în albastru sau negru era ţesută 
pe spată lată o stofă groasă, calculată să ajungă pentru câteva haine. Apoi această stofă 
era dată la sumănari pentru a fi finisată. Cu ajutorul unor instalaţii performante, pre¬ 
cum erau vălintoarea (pe râul Răut, Trebujeni, Orhei), piuă, moară sau morişcă (pe râul 
Cerna ce curge pe teritoriul raionului Rezina), sau dăracul Olăneşti (Ştefan-Vodă), piuă 
(Bolgrad), dulap Văleni, Giurgiuleşti (Cahul) aceasta era bătută, îndesită, încât devenea 
foarte groasă şi călduroasă sau subţire şi lucioasă. Spre exemplu, pentru un costum 
bărbătesc format dintr-o scurtă şi bernevici se dau la piuă 14-15 metri stofă ţesută în 
4 iţe şi se obţineau 10 după învelit. Existau sate specializate în acest meşteşug, precum 
erau Mateuţii (Rezina). Proprietarii de instalaţii umblau prin sate, preluau stofa gata 
ţesută şi, după ce o băteau, o restituiau oamenilor. In satele din josul Prutului până după 
Al Doilea Război Mondial s-a păstrat în uz o tehnică arhaică de batere a stofei cu cotul 
pe o laviţă din nuiele. In timpul cald al anului un bărbat voinic uda stofa şi o bătea cu 
cotul, începând de la un capăt al ei şi terminând cu celălalt. în satele de la sud se făceau 
şi clăci „la sumane”. Se adunau fetele şi flăcăii şi se ajutau lucrând la aceeaşi stofă. Doi 
flăcăi apucau de partea îngustă stofa şi o rodeau de o uşă, în timp ce fetele o stropeau cu 
apă caldă, până când o făceau mai subţire şi mai lucioasă. 

Erau şi oameni specializaţi în coaserea hainelor din suman, numiţi tot sumănari. 
Stofa groasă, greu de cusut nu permitea prea mult modelarea croiului. Din aceste consid¬ 
erente, hainele confecţionate pentru bărbaţi şi pentru femei au un croi asemănător. De¬ 
talierea pieselor, ornamentarea tuturor marginilor şi locurilor de încheiere a părţilor cu 
găitane de diferite culori, numite sarad asigurau diferenţe destul de importante. Hainele 
de toate zilele erau mai simple, având un decor sumar, iar cele de sărbătoare, în special, 
cele destinate nunţii erau destul de spectaculoase. Cu atât mai mult, că stofa putea fi de 
calitate diferită: simplă, groasă, medie mai subţire şi subţire cu mai multe calităţi plas- 

tice. Ultimele instalaţii şi practici ţărăneşti pentru scumănărit au ieşit din uz în anii care 
au urmai după Al Doilea Război Mondial. 

Portul bărbătesc. Pe timp friguros bărbaţii, în virtutea activităţilor specifice, erau 
mai dinamici decât femeile. Respectiv, pentru ei au fost gândite şi perpetuate mai multe 
piese de port specifice acestui sezon. 

Cămaşa bărbătească s-a păstrat în tiparele ei vechi, dar actualmente, ca urmare 
a periplului istoric, în uzul sărbătoresc sunt câteva feluri de cămăşi, de la cele fidele 
tradiţiei până la cele ce denotă încălcarea principiilor estetice consacrate prin tradiţie. 
Vom atenţiona asupra câtorva greşeli tipice. Prima constă în mărirea exagerată a benzii 
ornamentale de 3-5 ori faţă de mărimea acceptată în mostrele vechi. In acest caz, decorul 
cămăşii, executat în mai multe culori, micşorează mult spaţiul alb al hainei. Astfel, dacă 
în cămaşa tradiţională culoarea albă este dominantă, în cea scenică predomină spaţiile 
brodate. Treptat, în regiunea cotului cămăşii s-a format o bandă ornamentală destul de 
activă, care nu figura în cele tradiţionale. Ea a fost coborâtă din regiunea umărului, unde 
marca linia lui şi locul de unire a mânecii cu pânza de bază, ce formează trupul cămeşii, 
şi era susţinut uneori de o altă bandă, identică, situată paralel, dincolo de linia unirii 
pânzelor, care accentua şi mai mult umărul. O a treia greşeală frecventă se observă în 
eliberarea motivelor brodate din structura lineară a bandei, executarea lor pe câmpul 
cămăşii într-o manieră naturalistă şi mărirea exagerată a proporţiilor acestora. 

în ultimele decenii au fost reincluse în circuitul social brâiele de lână groasă ţesute 
în două iţe, cu desen linear, realizat în câteva culori. Dar brâiele late roşii, ţesute în patru 
iţe din fir de lână ţigaie toarsă prin mărgică şi vopsită în roşu, care erau cel mai mult 
răspândite în spaţiul nostru, sunt evitate de către meşteri. La fel, rămân de domeniul 
trecutului brâiele scorţăreşti, nividite, adevărate opere de artă populară. 

NOTE ŞI REFERINŢE BIBLIOGRAFICE: 

a Hedvig-Maria Formagiu, Portul popular din România. Catalog tipologic cu o prefaţă de 
Tanscred Bănăţeanu. Bucureşti, 1974, p. 49-58. 

b Inf.: CUCUIREAN Anastasia - 79 ani, TELEHUZ Ana- 70 ani. Satul Pătrăuţi-de-Sus 
Raionul Storojineţ, regiunea Cernăuţi. 

c Inf. CIOBANU Nichifor, n. 1934, c. Gordineşti, raionul Edineţ. 

d Inf. ROIBU Ion, n. 1922, s. Mărculeşti, Briceni. 

e Inf. DODON Ioana, 66 ani, LUCHIAN Cristina, 77 ani, s. Sadova, raionul Călăraşi. 
CIUBOTARU Ilie, 82 ani, s. Dereneu, raionul Călăraşi. 

f GONDIU Efrosenia, n. 1902, s. Jora de Mijloc, raionul Orhei. 

g VERDEŞ Sofia, n.1910. GHERCIU Ion, n.1904, s. Izbeşte, raionul Criuleni; VĂTAVU 
Vera, n. 1897, s. Cruglic, Criuleni. 

h CIUBOTARI Ioana, n. 1902. BOSTĂNICĂ Ana, n. 1904, s. Hansca, raionul Hânceşti. 


56 




RĂZANU Maria, n. 1909, s. Buţeni, Hânceşti. 

i RĂILEAN Elena, n. 1911, s. Palanca, raionul Ştefan Vodă. 

j CUŞTENCO Ferona, n. 1885; DONCILĂ Sava, n. 1893, s. Răscăieţi, raionul Ştefan 

Vodă. 

k GÂSCĂ Frăsina, n. 1889; GÂSCĂ Dumitru, n. 1883, s. Manta, raionul Cahul. 

1 IORGA Gheorghe, n. 1894; LAZĂR Scridon, n. 1897, s. Paşcani, raionul Cahul. 
m BOGDAN Alexandra, n. 1887, Crihana Veche, Cantemir. 
n Manuscrisul din Socroca, 1849. 
o BUZILĂ Varvara. Lăutarii 

p TAPAHTAEB K. - OnucaHue ce/ieHMH YHueniTb, Rccxoro ye3.ua. OnucaHue Hace/ieHHbix 
nyHKTOB Beccapa6cKOM ryâepHuu, ApxiiB Ofleccxoro 06ipecTBa McTopun m flpeBHOCTeu, 
PyKonMCHbiM oT^e/i, IfeHTpa/ibHaa HayHHaa 6u6/iuoTeKa, Axa/ieMUM Hayx YKpaMHbi, Ooha V, 
nr. 687. - P. 10. 

q Ibidem. - P.ll. 
r Jaţemirschi 
s Smerecinschi 
t SOROCAp. 162-163 


57 



COSTUMUL TRADIŢIONAL FEMEIESC 


CAPUL ŞI ACOPERITOARELE LUI 

Găteala capului. Călătorii străini au apreciat frumuseţea oamenilor din Moldova, în 
special a femeilor. La începutul secolului al XVIII-lea militarul suedez de origine germană 
Erasmus Heinrich Schneider von Weismantel scria: „ Bărbaţii şi femeile sunt cei mai mulţi 
de statură mijlocie, şi la tinereţe toţi arată foarte bine, dar îmbătrânesc foarte repede, 
căci bărbaţii lasă să le crească barba la vârsta de 30 de ani, şi aceasta îi poceşte de îndată. 
Printre flăcăii lor se găsesc mândri vlăjgani şi aceasta nu este de mirare, căci în toată 
ţara femeile sunt peste măsură de frumoase, au părul negru, cum e cărbunele, ochii şi 
sprâncenele la fel de negre iar faţa lor este ca laptele şi sângele, şi ochii lor ca rubinele. 
Pielea de pe tot trupul lor este albă şi subţire şi la multe din ele afli cele mai frumoase 
mâini. La ţară şi chiar şi la ţărani găseşti fete şi femei atât de desăvârşit de frumoase, 
cum nu se află nici când la noi în Germania, cu toate că sate întregi sunt locuite de fa¬ 
milii nobile, şi nu sunt puţine fetele de ţăran în stare a face de ruşine prin înfăţişarea şi 
frumuseţea lor din cap până în picioare, pe cele mai alese dintre boieroaice’a. 

In satele din Moldova ca şi în cele din alte state europene părul fetelor şi al femeilor 
era considerat de mare putere. însemnele identitare ale fetelor erau la vedere şi trebuiau 
să corespundă întocmai unor realităţi culturale. „Fetele poartă pe cap doar părul lor îm¬ 
pletit ca să se deosebească de neveste sau de femeile stricate. Când ies din casă pe frig 
sau pe soare arzător, îşi leagă un tulpan cu cusături pe cap şi peste faţă, aproape ca tur¬ 
coaicele, încât abia dacă li se văd ochii şi nasul; însă când ajung acolo unde se duc îşi scot 
tulpanul ca să se vadă că sunt fete. Dacă o fată greşeşte şi este dovedită ca desfrânată, 
sau chiar are un copil din flori, atunci este tunsă sau trebuie să umble ca femeile cu capul 
acoperit”b. Mai târziu, pedeapsa prin tunderea părului pentru încălcarea normelor etice 
a fost abandonată ca practică socială în favoarea acoperirii definitive a părului. 

„Chiar din ziua nunţii femeile nu-şi mai lasă niciodată părul sau cozile să fie văzute 
de vreun bărbat, şi când se împletesc sau se despletesc se ascund intr-un loc mai retras 
şi mai singuratec ca să nu le vadă nimeni: dacă ar veni cumva în grabă vreun bărbat şi 
ele nu ar avea timpul să şi-l împletească, atunci se acoperă cu o broboadă şi se ruşinează 
mult că au fost văzute pe neaşteptate. Ele spun că nu se cade, acum când nu mai sunt 
fecioare să-şi mai arate părul, care trebuie să fie acoperit cu broboada’c. 

Conform prescripţiilor morale ale societăţii tradiţionale atât fetele, cât şi femeile 
îşi împleteau părul în gâţe (la sud - cosiţe), cu singura deosebire că părul fetelor era pus 
în valoare prin diferite mijloace, iar cel al femeilor căsătorite era ascuns de ochii lumii. 
Pretutindeni fetele aveau voie să umble cu capul descoperit, iar femeile trebuiau să-l 
poarte numai acoperit, ca semn al statutului lor social. Din datele mai vechi se observă că 
la nivel local erau luate în consideraţie toate detaliile aranjării părului, pentru a demon¬ 
stra cât mai clar statutul social al purtătoarei. Pe timp cald, când fetele umblau cu capul 

descoperit, era mai simplu să observi aceste deosebiri, iar pe timp răcoros, când fetele 
se îmbrobodeau, atunci la demonstrarea statutului lor erau folosite toate posibilităţile 
oferite de acoperitoarele de cap. 

în mai multe localităţi din diferite părţi ale teritoriului cercetat (la nord, la centru 
şi la sud) a fost atestată datina ca fetele să împletească părul într-o cosiţă, după care 
fie o lăsau liberă pe spate, fie o strângeau la ceafă în formă de spirală, prinzând-o cu 
ace sau cu ajutorul pieptenelui. Acele sau boldurile aveau capete decorate cu elemente 
artistice. Pieptenele purtate în păr, dincolo de rosturile practice, fiind gândite ca po¬ 
doabe, adăugau şi ele un plus de eleganţă ansamblului. Aceeaşi normă cerea ca femeile 
căsătorite să împletească părul în două cosiţe, aranjate pe cap după modele vechi şi să le 
acopere cu câteva rânduri de îmbrobodelnice, pentru că deja şi-au pus cununa pe cap. 

Dacă o fi să observăm cum au fost surprinse fetele gata de măritat de către gravorii 
şi desenatorii medievali în Moldova şi în celelalte provincii româneşti, apar argumente 
suficiente pentru a formula ideea că găteala florală a miresei din ziua nunţii, aşa cum a 
fost documentată în secolul al XX-lea, putea fi găteala obişnuită de sărbătoare a fetelor 
de până la căsătorie. Această relaţie s-a păstrat cel mai bine în satele din Bucovina, con¬ 
servatoare de tradiţie prin excelenţă. începând cu remarca francezului Franţoi Pavie, 
baron de Fourquevaux, care a călătorit în sec. al XVII-lea prin părţile noastre, trecând pe 
la Cetatea Albă, Purcari, Orhei, Soroca şi Hotin, şi scria despre fetele de aici: „Erau foarte 
frumoase, fără găteală, cu cununi de flori în păr, ca să arate că sunt încă de măritat”d, 
continuând cu cea a neamţului Erasmus Heinrich Schneider von Weismantel din sec. al 
XVIII-lea, amintită mai sus, şi trecând la descrierile etnografice susţinute de mărturiile 
surselor fotografice, observăm cât de constantă este tradiţia de împodobire a capului 
fetelor. 

în unele sate fetele purtau cosiţa pe spate în zi de sărbătoare şi strânsă în zilele 
lucrătoare. 

Fetele din părţile nordului au purtat cosiţar, un fel de cerc făcut dintr-o bucată de 
răchită, învelit cu păr, deasupra căruia era prinsă o bentiţă ornamentală cu motive zig¬ 
zagate specifice, făcută din mărgele colorate. în Muzeul Naţional de Etnografie şi Istorie 
Naturală sunt două asemenea piese, ambele provenind din satele nordice, intrate în pat¬ 
rimoniul Muzeului după expoziţia din anul 1902 de la Edineţ. 

O piesă specific fetească purtată în satele din Bucovina, preluată şi de către 
ucrainence, este coada, o găteală a miresei, dar cu mici deosebiri, şi a prietenelor ei ven¬ 
ite la nuntă. Mai multe fotografii publicate în cărţi sau rămase în albumele de familie 
reflectă această practică rituală. Coada este formată dintr-un cilindru de carton de 12-15 
cm, acoperit cu o pânzătură albă şi decorat cu diferite materiale strălucitoare (mărgele 
din sticlă numite hurmuz, bucăţi de oglindă, flori mărunte de hârtie colorată, în partea 
superioară continuând cu floarea pufoasă de negară). De la sat la sat ornamentaţia se 
schimbă, dar obiectul îşi păstrează proporţiile, asigurând înălţime fetelor, pe potriva 

flăcăilor, care sunt foarte înalţi şi poartă căciuli cu negară sau cu un buchet de flori la 
o parte. în Muzeul de Studiere a Ţinutului din Cernăuţi sunt cozi din satele româneşti 
datând de la sf. sec. al XlX-lea - încep. sec. al XX-lea, după care se poate urmări cum 
s-au schimbat puţin câte puţin aceste obiecte. în unele exemplare cilindrul are aproape 
aceeaşi înălţime ca lăţimea. Deasupra cartonul este căptuşit cu stofă roşie întunecată, 
peste care sunt prinse patru benzi ornamentale de mărgeluşe de diferite culori, având 
motive specifice geometrice. Benzile sunt cusute în aşa fel, încât lasă spaţiu între ele, 
pentru a se vedea fondul roşu întunecat. La marginea de jos a cilindrului, pe o panglică 
de catifea sunt prinse una lângă alta, ca să atârne, monede mărunte, galbene, ce imită 
aurul. De partea superioară a cilindrului este prinsă negară pufoasă. Când înălţimea 
obiectului este mai mică, benzile cu mărgele multicolore sunt prinse una lângă alta, încât 
nu lasă loc liber între ele. în satele româneşti din jurul oraşului Cernăuţi, în cele din 
actualul raion Nouasuliţă, Herţa din Ucraina şi Briceni, Republica Moldova erau în uz 
cozile împodobite numai cu flori şi cu monede, având partea din faţă mai joasă, iar cea 
din spate mai înaltă. Uneori în locul cilindrului era cunoscutul fes roşu al miresei, despre 
care s-a mai scris. Fesul era făcut din stofă roşie după o formă cilindrică şi era prevăzut 
la marginea de jos ce venea pe frunte cu monede care imitau galbenii. 

în zilele de sărbătoare, când ieşeau la joc, fetele mai puneau în cosiţa strânsă în coc 
o floare sau mai multe, de regulă, în partea stângă. în prezent la întrebarea de ce florile 
trebuie să fie în stânga, informatorii în etate răspund că ele nu sunt cu dreptul, adică nu 
sunt căsătorite. 

în secolul al XlX-lea fetele evreice aveau părul scurt. Moldovencele cărturare, fetele 
de oameni înstăriţi au început să-şi frezeze părul în anii ’30-’40 ai sec. al XX-lea. Prin 
anii ’50-’60 ai aceluiaşi secol s-a răspândit în sate această modă, iar în prezent, numărul 
fetelor cu gâţe sau cu păr mare este în descreştere, comparativ cu numărul celor care îşi 
tund părul. Au acceptat acest comportament şi femeile din oraşe, considerându-1 mai 
practic, şi mai puţin cele din sate. 

Acoperitoarele de cap. Pe parcursul ultimelor două secole femeile au schimbat mai 
multe acoperitori de cap, de la cele vechi, tradiţionale, specifice doar locului, până la 
cele mai diverse piese intrate în uz ca un ecou întârziat al modelor europene. în secolele 
trecute femeile au avut câteva rânduri de broboade, unele vizibile, iar altele ascunse. 
Cea mai dedesubt era un fel de primă legătoare a cosiţelor, după felul cum era fixată, ea 
forma baza acoperitoarelor de cap. Era şi cea mai importantă găteală a capului primită 
de tânără în timpul obiceiurilor de nuntă. După ce nănaşa îi scotea ghirlanda de mireasă 
de pe cap, semn al fetiei, îi despletea cosiţa şi o împletea în două, apoi le prindea pe fie¬ 
care deasupra urechilor, în două cocuri sau două coarne pe care punea în loc de cununa 
de flori o legătoare. Ambele coarne erau prinse cu o pânză care le unea şi le ascundea de 
ochii lumii. Mai târziu au început a confecţiona o piesă adaptată acestui scop. Le???? 

îmbrăcau cosiţele cu o piesă de culoare albă sau cu un fes roşu. 

Despre fesul roşu s-a scris în literatura de specialitatee, precizându-se că este un 
împrumut din tradiţia turcilor. In manuscrisul despre Hânceşti preotul Iaţemirschi 
arată că acoperământul vechi al capului este respectat doar de femeile bătrâne. Ele 
poartă fes roşu legat cu basmaua, ca să se ţină mai sigur pe cap, iar deasupra - năframa 
tradiţională din pânză albăf. în satul Larga, Briceni o piesă asemănătoare după formă, 
rosturi şi culoare se numea chică, era cusută din postav roşu, umplută cu păr sau cu lână, 
ca să-şi păstreze volumul. 

Dar imaginile fotografice de la sfârşitul sec. al XlX-lea - începutul sec. al XX-lea 
demonstrează că femeile purtau destul de frecvent şi o piesă albă, care era mai puţin 
vizibilă decât cea roşie, din care cauză probabil nu i s-a acordat suficientă atenţie. Este 
cazul mai multor sate de pe ambele maluri ale Nistrului (cele din raionul Camenca, 
Dubăsari, Ştefan Vodă). în unele sate ele au coexistat. La Gordineşti, Feteşti şi Bădragii 
Vechi (Edineţ) femeile purtau pe cap fes alb sau roşu. Rămâne să studiem în continuare 
prin sate ce semnificaţii colporta culoarea pieselor. 

în majoritatea satelor s-a folosit o legătoare, în unele localităţi fiind numită chică, 
captur, cârpă etc., care a coexistat într-o anumită fază a evoluţiei alături de fesul roşu. 
Cândva destul de răspândită, în ultimul secol rămasă doar ca reminiscenţă în portul 
bătrânelor, sau în lexicul lor pasiv, această piesă este confecţionată dintr-o bucată de 
pânză albă, care uneşte cele două cocuri formate de cosiţele ridicate deasupra urechi¬ 
lor, punând baza pentru următoarele acoperitori ale capului. Vizând criteriul înălţimii 
ca prestigiu şi dorind să asigure capului cât mai multă înălţime, treptat femeile au în¬ 
ceput a o modela cu ajutorul unei ţesături albe mai groase cu care se asigurau pereţii 
acestei piese, încât după ce cuprindea gâţele cu ea, aceasta să-şi păstreze forma. Ulte¬ 
rior au întărit pereţii ei cu o bucată de carton îndoită, dar fără să i se unească capetele. 
Fixau cârpa pe cap două legători din pânză cu care era acoperită piesa. înăuntrul aces¬ 
tei construcţii femeile în etate acumulau părul căzut în timp ce se pieptănau. Conform 
vechilor credinţe, ele aveau grijă să-l adune în timpul vieţii pentru ca la înmormântare 
să se facă din el perna pentru sicriu. 

Această piesă înregistrează forme asemănătoare cu cepsele din Valea Bistriţei în 
partea de nord-est şi cu fesul în celelalte părţi. Piesele ajunse până la noi ca obiecte de 
ritual din cadrul nunţii sunt simpliste, au rosturi exclusiv practice de a cuprinde cosiţele 
aranjate pe cap, ca sa le fixeze, încât acestea să nu se vadă. în unele sate s-a păstrat până 
pe la mijlocul secolului al XX-lea vechiul obicei ca nănaşa la sfârşitul nunţii să lege cele 
două cosiţe ale tinerei căsătorite cu acest accesoriu. în afară de legătoare, cârpă, captur, 
în unele sate el este numit cuper. El putea fi văzut, doar când femeia se dezbrăca să se 
culce. îl scotea din cap atunci, când îşi spăla capul. 

Următoarea piesă, intermediară între cea dedesubt şi cea de deasupra, acoperea 
prima legătoare şi asigura femeii un confort în casă şi prin gospodărie. în multe sate ea 

era făcută din pânza albă, avea formă de triunghi, de unde vine şi numele ei de colţ, dar 
în multe localităţi se numeşte cârpă, iar la sud - moadă. Piesa avea ornamentări brodate 
de jur împrejur sau numai pe partea ce încadrează fruntea, în ambele cazuri broderia 
fiind asociată cu motive executate cu mărgeluşe colorate sau cu danteluţă îngustă, de 
două culori. In satele de la sud colţul din spate este accentuat printr-o compoziţie florală, 
iar cele două capete lungi ale broboadei sunt răsucite, pentru a spori efectele decora¬ 
tive, apoi sunt legate pe creştetul capului. Legătoarea se numeşte ciocănică şi e specifică 
gătelii capului femeilor din părţile sudului. Lexemul colţ şi-a extins aria după ce sinon¬ 
imul cârpă, chică, cuperi, captur, moadă şi piesa apropiată ca funcţie - fesul roşu au ieşit 
din uz. 

Dar piesa pentru sărbători, cea mai reprezentativă în ţinuta femeii, este broboada 
de tip ştergar în formă de dreptunghi alungit, ţesută din pânză albă la războiul orizontal, 
având câteva denumiri locale întâlnite şi în alte zone etnografice ale spaţiului cultural 
românesc. în satele de la nord şi în cele bucovinene a fost atestată cu numele ştergar de 
cap, pânzătură, mâneştergură, hohot. în satele din fostul judeţ Soroca, Orhei, Lăpuşna 
şi Tigheci, ca şi în cele din ţinutul Hotin, inclusiv în cele din Transnistria, era numită 
năframă, iar şi mai la sud cuvântul utilizat pentru a desemna acest obiect era maramă. 
Cel mai bine s-a păstrat acest lexem în scenariul obiceiurilor tradiţionale. Către sfârşitul 
nunţii se desfăşoară dezlegarea miresei sau legătoarea tinerei (aproape pretutindeni), 
înhobotarea (în satele din raioanele Briceni, Ocniţa, dar şi în Herţa, Nouasuliţă din 
Ucraina), secvenţă rituală în cadrul căreia nănaşa înlocuieşte găteala miresei cu cea de 
femeie măritată. în nunta actuală acest episod a rămas foarte sumar. Nănaşa nu mai 
despleteşte, nici nu împleteşte tânăra, ci se limitează la a o pieptăna uşor, după care îi 
leagă capul cu o broboadă şi îi dăruieşte un pieptene. Conform vechilor credinţe, femeile 
trebuiau să păstreze această pânză până la moarte şi cu ea să fie înmormântate. în satele 
din Bucovina, când s-a schimbat moda şi în loc de vechile pânzături femeile răposate au 
început a fi îmbrobodite cu basmale, s-a încetăţenit practica de a lega această piesă la 
crucea mortului, pentru a fi dată de pomană celui care o va duce. 

Pânzătură, ştergarul de cap, şervetul, mâneştergură, năframa necesită o abordare 
în plus pentru a li se conştientiza rosturile, ceea ce ar putea contribui la reactualizarea 
lor ca parte obligatorie a costumului tradiţional. Aria destul de întinsă pe care se întâl¬ 
nesc aceste piese, foarte apropiate ca aspect, rosturile rituale şi derivatele produse în 
limbajul popular demonstrează vechimea lor în practica culturală. Ele au particularităţi 
artistice demne de reţinut, deocamdată insuficient luate în considerare. După decor se 
aseamănă năframele din fostul ţinut al Sorocii şi al Hotinului, cele purtate în satele 
româneşti de dincolo de Nistru şi de dincolo de Bug. Ele sunt brodate, au decorul prin¬ 
cipal situat la capetele înguste sub formă de pătrat, lăţimea piesei servind şi ca latură 
a acestui pătrat. Sunt executate în tehnica numită de localnici năfrămească (sau bătut 
pe două feţe). Cele de dincolo de Bug mai au cusut un şir de motive pe latura lungă a 

piesei, cea care va încadra fruntea femeii. în părţile Sorocii ca materiale pentru broderie 
au servit firele metalice gălbui şi argintii. După ce aşezau năframa pe suportul de pe 
cosiţe, conform regulilor locale, pentru a fixa mai sigur pânza, femeile o mai legau cu o 
panglică roşie. în satele de dincolo de Bug ea era trecută pe deasupra construcţiei, apoi 
adusă şi legată pe sub barbă, adică vertical faţă de corp. în cele din ţinutul Hotin ea era 
legată orizontal faţă de corp, adică era prinsă în partea superioară a frunţii şi legată la 
ceafă, pentru a strânge mai bine toate piesele împreună. în localităţile aflate în raza de 
influenţă a orăşelului Camenca, Transnistria, aşa cum demonstrează fotografiile de la 
începutul sec. al XX-lea, pe timp cald femeile prindeau ambele capete ale năframei la 
spate, lăsându-le liber. Construcţia de sub năframă avea la bază cosiţele de tip coarne 
prinse sus, învelite cu pânză albă sau ascunse sub o piesă de forma cepsei, ceea ce înălţa 
şi lăţea puţin găteala, punând în lumină faţa femeii. Este important să observăm că, 
după înlocuirea acestei piese, basmaua care i-a luat locul era aranjată în primele decenii 
în acelaşi mod. 

în celelalte părţi ale teritoriului cercetat piesa era decorată cu ajutorul ţesutului 
ornamental. Cele mai bogat ornamentate erau pânzăturile (mâneştergurile, ştergarele 
de cap) din satele de la nord. Erau destul de frecvente piesele ţesute doar din bumbac, 
păstrând structura generală: capete şi pod (sau câmp) pe care alternau pe lăţimea pie¬ 
sei registre ornamentale exclusiv geometrice. Le purtau femeile în etate, când ieşeau la 
biserică şi la sărbătorile satului. Femeile tinere purtau piese mai lungi, fiind ţesute din 
fire de bumbac şi de mătase de casă. Din firele groase de bumbac erau alese motive florale 
mari, amplasate pe capetele pânzei, fiind alungite pe verticală. Câmpul avea aceleaşi mo¬ 
tive geometrice de lăţimea unui deget care se repetau pe fundalul ţesut în două iţe cu un 
fir de bumbac şi altul de mătase, pentru a da contrast uşor ţesăturii în relief. în satele din 
actualul raion Briceni îmbrobodeau ştergarul pe suportul format din părul femeii, lăsau 
un capăt dinainte, iar celălalt îl treceau dinapoi. 

Pânzătura, ştergarul de cap, şervetul, năframa şi marama sunt piese de artă 
populară veritabilă, la elaborarea şi dezvoltarea artistică a căror au conlucrat cele mai in¬ 
spirate minţi de femeie. Ţesute în cinci sau şapte iţe, prin combinarea în diverse moduri 
a firelor subţiri şi groase din in, sau din bumbac, în exemplare excelente din bumbac şi 
borangic, având capetele foarte ornamentate, inclusiv prin alesături complicate de mare 
expresie artistică sau prin broderii pe două feţe, susţinute de mărgele colorate, aceste 
obiecte au rămas pe nedrept uitate în istoria costumului nostru. Actualmente ele nu sunt 
induse în ţinutele de sărbătoare, femeile care poartă costum tradiţional preferând să 
umble cu capul gol, adică fără acoperitori de cap, dezechilibrând voit costumul, lipsindu-1 
de integralitate. Datorită faptului că în satul tradiţional această găteală a capului a avut 
rosturi rituale femeile au inventat variate moduri de a pune în valoare atât detaliile pie¬ 
sei, cât şi purtătoarea ei, încât sub aspect arhitectonic încununau ţinuta sărbătorească 
a femeii, dându-i înălţime şi măreţie. Ilustrăm această prezentare cu imagini grafice 

vizând găteala capului femeilor cu pânzături, ştergare de cap, năframe şi marame, aşa 
cum au fost surprinse de aparatele de fotografiat. Ele vor fi utile în procesul, destul de 
dificil, de recuperare a acestor găteli în întregirea portului tradiţional cu o componentă 
de vârf sub toate aspectele. 

Gătelile capului au evoluat mai mult faţă de costumul de bază care a rămas mai 
statornic. Femeile au purtat batiste, basmale, barize, şalinci, berte, şaluri etc., dar aceste 
piese fiind produse de fabrică pot interesa mai mult prin modul cum erau legate, decât 
prin calităţile lor. într-un alt studiu pot fi analizate în ce consecutivitate s-au rânduit, ce 
grup social s-a identificat cu o piesă sau alta. Problemele formulate necesită o abordare 
aparte, pentru a releva factorii ce au determinat aceste schimbări şi în ce mod pot fi re¬ 
cuperate piesele emblematice ale portului femeiesc. Pentru această lucrare orientată la 
strategiile identitare important să punem în valoare piesele care sunt parte componentă 
a vechiului costum şi, urmare a rosturilor lor rituale şi ceremoniale, foarte semnificative 
în moştenirea naţională. 

Tradiţii locale. Din multe exemple am decis să prezentăm câteva mai elocvente, care 
ar ilustra tradiţiile expuse mai sus. La Herţa femeile toate îşi acopereau capul. în afară 
de ştergare de cap, se îmbrobodeau în diferite situaţii cu batiste, barize, şalinci. De cele 
mai multe ori femeile în vârstă purtau ştergare albe de cap şi basmale negre. Le legau 
sub barbă sau la ceafă. Cele mai tinere obişnuiau să poarte basmale deschise la culoare. 
La Voloca purtau mâneştergură, o piesă sub forma unui ştergar de cap. Dar la nuntă era 
numită hohot, era adusă în timpul nunţii pe două beţe şi i se aşeza miresei pe cap, după 
ce îi luau cununa de flori, o îmbrobodeau cu ea. Aşa şi se cheamă - înhobotarea mireseig. 
La Pătrăuţii de Sus femeile se acopereau cu pânzături deasupra, cârpă sau tulpan pe 
dedesubt. Pânzăturile erau ţesute în 9 iţe şi aveau o lungime de aproape 2 m. Femeia se 
lega cu ea de vreo trei ori în jurul capului, în aşa fel încât capetele să fie deasupra. Erau 
de culoare albă şi aveau flori alese pe la capete. Le purtau toate femeile. Au dispărut 
prin anii ’70 ai secolului al XX-lea. Cârpa se îmbrobodea iarna pe sub pânzătură sau sub 
şalincă, mai târziu, era de culoare albă, de forma triunghiului. 

Mâneştergură din Boian are 2,80 m în lungime şi 60 cm în lăţime. E ţesută în 4 iţe. 
E de culoare albă şi are motive vegetale alese cu aţă mai groasă pe un fundal de culoare 
surie sau cafeniu deschisă. Urzeala este de bumbac, iar băteala de borangic ales cu bum¬ 
bac. La capete au zdrenţe (stremţe) de 2-3 cm, de care uneori au prinse mărgeluşe mul¬ 
ticolore. Se leagă cu ambele capete la spate. Le purtau prin anii '20-30 ai aceluiaşi secol, 
iar după război au rămas în custodia bătrânelor. Acum sunt folosite în drama populară 
Malanca, pentru costumul Miresuicăi. 

La Glinjeni, Făleşti până pe la începutul sec. al XX-lea femeile purtau pe cap un 
cerc, acoperit cu o bucată de pânză, iar la sărbători îl acopereau cu năframa. Mai aveau 
năframă mică. Când fata se mărita, la legământ aşeza năframa pe masă şi flăcăul punea 


64 



pe ea galbeni în formă de floare. Năframe mari purtau numai femeile tinereh. în alte 
localităţi în loc de cerc femeile aşezau o pânză răsucită în formă de colăcel. 

în satul Zăicani, Râşcani femeile umblau cu fes roşu cusut din pâslă sau fetru, peste 
care purtau cârpă şi năframă. Mai târziu fesul a fost înlocuit cu un fel de tichie din pânză 
numită modă, care acoperea părul, fixându-se în jurul lui cu ajutorul a două cordele leg¬ 
ate în partea de joşi. 

în satul Larga, ca şi la Bălăsineşti, Briceni, femeile aveau cârpă sau o batistă sucită 
covrig şi cusută, apoi legată pe creştetul capului, iar deasupra ei colţ cu gherghef şi ştergar 
de cap, cu horboţică îngustă pe la capete. Capătul drept al ştergarului rămânea dinainte 
şi atârna până la brâu, celălalt era trecut la spate peste umărul stâng. Fetele puteau să se 
ducă la joc cu capul descoperit. Erau împletite în patru gâţe, legate în formă de bâtcă sau 
de moţoc. în păr puneau pieptene decorativ sau floricele din hârtie. Femeile împleteau 
două gâţe, prinse la ceafă, în formă de bâtcăj. 

Ştergarul de cap sau şervetul de cap ţesut în cinci iţe şi fiind obligatoriu în obi¬ 
ceiuri a fost atestat în mai multe sate de la nord: Naslavcea, Lencăuţi (Ocniţa); Clocuşna, 
Trebisăuţi, Marcăuţi, Balcăuţi, Tabani, Caracuşenii Vechi (Briceni); Şofrâncani, Zăicani, 
Şaptebani, Zăbriceni, Viişoara (Râşcani). Mai târziu năframele de mătase cumpărate au 
luat locul acestor piese. 

în satele din stânga Nistrului (Raşcov, Podoima, Podoimiţa, Hrustovaia, raionul 
Camenca) cel mai târziu s-a păstrat în scenariul nunţii acoperirea capului tinerei în tim¬ 
pul nunţii cu ajutorul cârpei, numită şi cuperi, colţul alb şi năframak. 

La Bleşteni, Edineţ ţeseau batistele de îmbrobodit acasă şi le coseau ozoare pe la 
margini. Pentru iarnă împleteau şalinci din lână sau cumpărau gata făcute. 

în satul Cosăuţi, Soroca a doua zi de nuntă nănaşa îi lega miresei părul cu moada, 
care avea trei cornuri. După aceasta, femeile nu aveau voie să scoată moada de pe cap 
nici noaptea. Dezveleau capul numai atunci, când se spălau. Moada era legată pe gâţe. 
Era ruşine pentru o femeie să umble fără moadă. Fetele împleteau părul într-o cosiţă. 
Femeile în două cosiţe. Apoi adunau cosiţa în formă de coc la spate. Fetele umblau uneori 
cu capul gol, alteori, în special la lucru purtau basmale legate sub barbă. Dar duminica, 
la hram, la joc se îmbrobodeau cu năframe, un fel de fulgarin croşetat de culoare neagră 
care a luat locul vechii năframe. După ce o puneau pe cap, un capăt al năframei îl treceau 
dinapoi, iar altul îl lăsau dinainte. 

La Ciuciuleni, Nisporeni pentru mirese ţeseau anumite ştergare albe cu ţărţămuri 
pe la capete, de 50 cm lăţime, cu care le legau la nuntă, după ce le scoteau ghirlanda de 
pe cap. Când le puneau pe cap un capăt era înfăşurat în jurul gâtului altul era lăsat liber 
în jos. După anii ’20 ai sec. al XX-lea au început a lega mireasa cu basma albă. Prin anii 
’30 miresele au început a purta fata albă prinsă de coroana din flori de stearină aşezate 
în formă de semilună. Dinainte de la coroană porneau în jos până la genunchi două ghir¬ 
lande din stearină. Fetele împleteau părul în două gâţe, foarte rar - în una. Le legau la 

ceafă. Purtau şi barize. Femei specializate ţeseau barizele din in, apoi le vindeau. Erau de 
diferite nuanţe: gălbui, verzui, portocalii, surii, vineţii cu vrâste de culori mai deschise 
sau mai închise pe la capete etc. Le legau pe sub barbă sau după cap, dacă era frig ori în 
pălărie (pe deasupra cocului, la ceafă)l. 

In Jora de Mijloc, la horă toate femeile şi fetele trebuiau să fie îmbrobodite. Până 
prin anul 1950 toate aveau păr lung, femeile îl împleteau în două, iar fetele într-o gâţă. Fe¬ 
meile îşi acopereau părul cu o modiţă, făcută dintr-o bucată de pânză de formă rotundă, 
cu elastic la mijloc, încât se strângea în jurul gâţelor. Deasupra modiţei se îmbrobodeau 
cu broboade din mătase, lână sau bumbac şi colţuri cu gherghef pe la margini pe timp 
cald. La sărbători purtau năframe scumpe, iarna şalinci de lână sau de mătase negre sau 
albe, cu frânghim. 

La Fârlădani, raionul Căuşeni şi la Palanca, şi Purcari, Ştefan Vodă, femeile 
căsătorite purtau captur pentru a captura părul. Fetele erau împletite într-o gâţă, iar 
femeile în două gâţe şi cărare la mijloc sau la o parte. 

La Crocmaz, Purcari şi Feşteliţa (Ştefan Vodă) împleteau părul în două gâţe, iar 
gâţele le strângeau sub un fes alb. Vara se îmbrobodeau cu testemel, bariz ori tulpan 
alb, toate produse de fabrică. Iarna pe frig se îmbodoleau cu şalinci şi şalurin. Dincolo 
de aceste ultime piese, târziu intrate în ansamblul portului popular, marama rămâne 
piesa reprezentativă şi pentru costumul femeiesc din Valea Nistrului de Jos, ca parte a 
tradiţiei sudice. Alături de informaţiile relevante ale purtătorilor de folclor din această 
parte a Republicii Moldova, piesele din Muzeul Satului Răscăieţi, Ştefan Vodă, Selemet, 
Cimişlia, cele din Muzeul de Studiere a Ţinutului din Bender, Muzeul de Istorie şi Et¬ 
nografie din or. Vulcăneşti şi Cahul sunt o dovadă convingătoare, în acest sens. Cel mai 
des a fost atestată marama ţesută din fire de mătase, prelucrate în condiţii casnice. Este 
şi firesc, pe aici trecea Drumul Mătăsii şi satele din sudul Basarabiei creşteau viermi de 
mătase şi plantaţii de aguzi. Marama de aici este ţesută în două iţe, are o lăţime potrivită 
pentru a acoperi capul şi nu este lungă, comparativ cu cele din Muntenia şi Oltenia pare 
mai simplă, pentru că nu s-a dezvoltat în plinătatea posibilităţilor. Are podul curat, 
ţesut în două iţe şi doar pe la capete sunt alese două-trei rânduri de motive aerate. în 
linii generale ea este asemănătoare cu cea specifică, inclusiv satelor româneşti din sudul 
Ucrainei. 

Şi în satele din Josul Prutului: Goteşti, Toceni (raionul Cantemir), Colibaşi, Slo¬ 
bozia Mare, Văleni, Brânza, Gavanoasa, Cuza Vodă şi Giurgiuleşti (raionul Cahul) femeile 
înstărite se găteau cu marame, ţesute din borangic, foarte uşoare, lungi, pe la capete 
având mici ornamente de culoare mai deschisă. Varianta de iarnă a maramei era dintr-o 
pânză mai groasă, ţesută din bumbac în cinci iţe, iar pe la capete fiind ornamentată cu 
benzi late de două degete, ţesute în şabac. 

în a doua jumătate a secolului al XX-lea, când s-au făcut cercetări de teren în satele 
din Josul Prutului, femeile aveau părul împletit în două cosiţe, prins pe vârful capului 

şi acoperit cu un colţ, numit moadă. Colţurile lungi ale moadei erau trecute pe sub cocul 
gâţelor, încât le prindea de jur-împrejur. Dacă nu aveau maramă, deasupra primei moade 
mai îmbrobodeau una, dar mult mai ornamentată ca prima. Femeile tinere aveau moade 
de culoare albă, cele bătrâne - de culoare neagră. Legau capetele pe creştet în formă de 
ciocănică. Cumpărau şaluri, şăluţuri, şalinci, tulpane, iar mai târziu baticele, batiste pe 
care le mai înfrumuseţau cu tandele croşetate sau cu motive brodate în diferite culorio. 

In satele de la sud - Crihana Veche, Filipeni, Lărguţa (Cantemir); Giurgiuleşti, 
Vadu-lui-Isac (Cahul), dar şi la Rădenii Vechi, Cotu Morii, Măcăreşti şi Todireşti (Ungh- 
eni) acoperitoarea capului pentru iarnă era berta, împletită cu cârligul din lână de oaie 
ţigaie şi mulţi colţişori pe la margini sau cu ţurţuri. O legau sub barbă. Purtau bertă şi 
la Goteşti, Tigheci, Cociulia, de câteva nuanţe pastelate. Era făcută acasă cu cârligul din 
lână albă de oi ţigăi. Unele femei o vopseau cu frunze sau coji de nucă ori cu păpădie. în 
aceste sate memoria folclorică a conservat amintiri despre maramele de mătase de casă. 
Le puteau ţese numai meşteriţele iscusite. Pânza lor era foarte subţire. 

Şi la Brânza femeile se îmbrobodeau pe vârful capului formând ciocănică. Dedes- 
upt îmbrobodeau batistă albă care se vedea puţin de sub şalinca neagră. Fetele iarna 
purtau şalinci albe legate drept după ceafă, batistele de sărbătoare erau brodate cu flori 
de mai multe culori. Fetele puneau în podul îmbroboditurii flori, pene de păun. Vara 
femeile purtau şalincuţă mocănească neagră, cu flori pe la margine, cu capetele aduse pe 
sub barbă, apoi legate de modăp. 

La Răscăieţi, Popeasca şi Palanca din raionul Ştefan Vodă femeile aveau părul îm¬ 
pletit în două gâţe, strânse în jurul capului. După cununie, până mureau purtau cârpă. 
Ea seamănă cu o chichie (tichie) pentru copii. îmbracau cârpa pe cap, astupau părul 
strâns la ceafă şi leagau panglicile dinapoi. Deasupra purtau colţ alb, apoi şalincă, bariz 
ori şalq. 

La Baurci Moldoveni, Filipeni şi Lărguţa din raionul Leova fetele purtau la sărbători 
colţuri albe cu tandică pe la margini, legate de modă, adică colţurile lungi erau legate sub 
cel din spate, care avea brodat un buchet de flori stilizate. Mai purtau barizuri legate sub 
barbă. Basmaua putea fi înnodată sub barbă, după cap, sub coc şi în vârful capului. Fe¬ 
meile mai în vârstă legau broboada în vârful capului. Iarna purtau şalinci cu franjuri. Se 
mai purta berta împletită acasă din lână toarsă, păstrând culoarea ei naturală. Pe mar¬ 
gini avea cele mai frumoase ornamente şi ţurţuri. Capetele bertei erau ţinute dinainte 
ca la şalr. 

Vom generaliza câteva idei ce se impun la sfârşitul acestei prezentări a tradiţiei de 
la nord spre sud. Diversitatea pieselor ce le-au servit femeilor pentru acoperirea capu¬ 
lui în ultimele doua sute de ani este destul de impunătoare ca varietate, dar şi foarte 
unitară ca structură. Vom reţine, după ce am adus mai multe exemple, că vechea găteală 
a capului femeii moştenită din Evul Mediu, cea care ne reprezintă, este alcătuită din 
trei piese de bază. Prima avea ca rost izolarea totală a părului femeii căsătorite. Această 

piesă aparţinea exclusiv femeilor căsătorite, fiecare dintre ele o primea ca dar către 
sfârşitul nunţii, o purta toată viaţa şi trebuia să fie înmormântată cu ea. A doua piesă, 
intermediară, asigura femeii un confort în interiorul gospodăriei, la lucrările de câmp 
şi avea cel mai des forma triunghiului. Mai târziu numele de colţ s-a extins cuprinzând 
toate piesele cu acest rost. Actualmente el este piesa dominantă în costumul formaţiilor 
etno-folclorice din Republică, ceea ce a condus la o uniformizare nejustificată istoriceşte 
şi la simplificarea atributelor de pe cap. A treia piesă, cea care a reuşit să se impună ca 
principală în sistemul de referinţă pentru identitate, este pânzătura, ştergarul de cap, 
şervetul de cap, mâneştergura, năframa, marama. Şi tocmai această piesă de mare val¬ 
oare artistică aproape a fost exclusă din uzul interpreţilor de folclor. Singurii, care i-au 
rezervat funcţii, promovând-o într-o formă simbolică sunt dansatorii. 

COSTUMUL FEMEIESC DE BAZĂ 

Femeile sunt autoarele şi executoarele principalelor piese ale costumului femeiesc. 
Bărbaţii participă doar la întregirea acestui ansamblu. Femeile pregăteau fibrele textile 
(din cânepă şi in), ţeseau pânza albă pentru a confecţiona straie. Coseau şi înfrumuseţau 
aceste haine. Prelucrau lâna ovinelor din care ţeseau catrinţe, fote, brâie de tot felul, stofă 
pentru şorţuri, fuste, dar şi ţesătura mai groasă din care erau lucrate mai apoi hainele 
de iarnă. Bărbaţii preluau această ţesătură şi continuau să îmbunătăţească calităţile ei, 
o înveleau, o băteau, conferindu-i densitate şi elasticitate, apoi coseau din ea sumane 
(scumane), sumănele (scumănele), contaşe, burnuze. Tot ei prelucrau pieile de animale, 
în special cele de oi, confecţionând pentru femei cojoace, cojocele, bondiţe, cheptare. O 
altă contribuţie bărbătească la costumul femeiesc era confecţionarea încălţămintei de 
sărbătoare şi a majorităţii bijuteriilor. Cu toate acestea, viziunea femeiască asupra cos¬ 
tumului femeiesc este dominantă. Piesele costumului de bază sunt opera lor exclusivă. 
Din acest considerent este întemeiată afirmaţia, destul de răspândită, că femeile au creat 
pentru ele cel mai frumos costum. 

Vom începe prin a ne referi la costumul femeiesc de bază, apoi îl vom analiza pe cel 
de suprafaţă sau de iarnă. Vom prezenta componentele acestor costume în linii generale, 
atenţionând asupra specificului lor local. 

Costumul de bază constă din trei componente: cămaşa, catrinţa, fota şi brâul, fie¬ 
care reprezentând o clasă de obiecte, ce respectă tiparele consacrate, completându-le cu 
variante. 

Particularităţi privind piesele de bază ale costumului femeiesc. Cămaşa, la fel ca şi 

cea bărbătească este piesa esenţială, acoperă cea mai mare parte a corpului, are cel mai 
bogat decor, este corelată tuturor celorlalte piese de bază şi celor superficiale. Cămaşa 
este o constantă a portului, fiind veche de milenii şi concentrează mai mult ca orice 
altă piesă însemne identitare. Pretutindeni în satele cercetate fondul lexical colportat 
de această haină este acelaşi. Este numită cămaşă, femeile ţes pânza din fire de aţă, 
croiesc pânza pentru stan, mâneci, poale, pavă, peticuţ, pânzătură, apoi le unesc şi le 
înfrumuseţează cosându-le. 

Tipologizarea cămăşilor are la bază croiul, acceptat de cercetători drept mijlocul 
esenţial în crearea formei hainei, „însă nu croiul în ansamblul său, ci în componentele 
sale radicale schematice”, precizează Hedvig-Maria Formagiua. Pe parcursul ultimelor 
două secole femeile din spaţiul nostru cultural au purtat la sărbători trei tipuri principale 
de cămaşă: cămaşa bătrânească (numită în sate cămeşoi sau cămaşa dreaptă, cămaşă de-a 
întregul; sau cămaşa de tip tunică, poncho - de către specialişti), cămaşa încreţită la gât 
sau cămaşa cu altiţă, cămaşa cu umărar, în versiunea fără poale - ie; cămaşa cu petic sau 
cămaşa cu platcă, intrată mult mai târziu în uz decât primele două care sunt arhaice. 

Aceste tipuri au coexistat şi au fost folosite în funcţie de predilecţia comunităţii sau a 
grupurilor de vârstă pentru ele. în unele sate anume cămaşa cu altiţă era purtată mai 
frecvent la sărbători, în alte sate această haină era preferată de către fete şi femei tinere, 
iar cea de tip tunică - era purtată de către femeile în vârstă. Odată cu accesibilitatea 
pânzei de bumbac, sub influenţa modei orăşeneşti, către mijlocul secolului al XX-lea se 
impune ca o dezvoltare a cămăşii de tip tunică - cămaşa cu petic sau cămaşa cu platcă, 
o piesă ce va asigura trecerea treptată de la portul tradiţional la cel de influenţă urbană. 
Fiecare dintre aceste tipuri are particularităţi distincte, susţinând cu detalii importante 
părţile principale de pânză, care acoperă trupul femeii. 

De cele mai multe ori tipurile de cămaşă erau rostuite după calităţile artistice. Ex¬ 
emplarele cele mai decorate, fiind rezervate sărbătorilor, erau mari, aveau mânecile şi 
poalele lungi încât adăugau volum corpului purtătoarei. După ce se învecheau de atâta 
purtat, cele de sărbătoare deveneau haine cotidiene. în acest caz ele completau numărul 
cămăşilor de toate zilele, care erau mai simple. Uneori, când lucrau pe lângă casă femeile 
îşi permiteau să umble doar în cămaşă, încinse cu o cingătoare. 

Cămaşa bătrânească, cămeşoiul, cămaşa dreaptă este străveche, are croiul foarte 
simplu, redus la trei pânze unite prin coasere, dintre care cea mai mare îmbracă trunchiul 
(faţă şi spate, de la umeri până la glezne), alte două - egale, prinse de la umăr, formează 
mânecile, iar pentru a facilita mişcările, are doi clini drepţi sau evazaţi subţiori. Această 
cămaşă are benzi ornamentale brodate la deschizătura gâtului, la umeri, la marginea 
mânecilor şi pe la poale. Cercetările de teren întreprinse în anii ’80 ai secolului al XX- 
lea în satele româneşti din partea de nord a Bucovinei: Suceveni, Pătrăuţii de Sus şi 
Pătrăuţii de Jos, Prescureni, Voloca, Frasin, Ţureni, Ostriţa au relevat prezenţa acestei 
cămăşi în fiecare familie, de rând cu cea încreţită la gât. Femeile în etate aveau între cinci 
şi şapte cămăşi de ţinut (pentru sărbători) şi mai multe pentru toate zilele. Dar ieşeau 
la biserică în cele de tip tunică, îmbrăcând boanda pe deasupra. în satele din centru şi 
de la sud această cămaşă a rămas mai îndelung în practicile rituale nupţiale. Mireasa o 
cosea înainte de nuntă numind-o cămaşă de soacră şi mama ei o dăruia pe colaci cuscrei 
(mamei mirelui) în prima zi de nuntă, la închinatul colacilor. 

Elena Secoşan şi Pavel Petrescu în lucrarea „Portul popular de sărbătoare din Româ¬ 
nia”, devenită de referinţă în cercetările ce vizează domeniul, arată răspândirea acestei 
cămăşi: „A fost folosită în toate regiunile ţării - cu foarte mici excepţii - cu o deosebită 
frecvenţă în Moldova, pe Câmpia Dunării şi în Dobrogea, iar în zonele de câmpie a ţării 
prezenţa fiindu-i notabila’b. Cămaşa a evoluat în timp, fiind adaptată atât la corpul fe¬ 
meii, cât şi la acţiunile acesteia. Adăugirea clinilor trapezoidali şi a pavei subţiori i-a con¬ 
ferit mai multă lărgime, ceea ce pentru idealul de frumuseţe al femeii din secolele trecute 
- „albă, grasă şi frumoasă” - era destul de important. Susţinerea mânecii în partea de jos 
cu o bucată de pânză, a lărgit-o, sporindu-i utilitatea. 

Cămaşa încreţită la gât sau cămaşa cu altiţă, cămaşa cu umărar, numită şi 

carpatică, valahă este arhaică, avându-şi originea în tradiţiile iliro-traco-dacicicec. în 
opinia mai multor autori ea reprezintă contribuţia românilor la completarea diversităţii 
vestimentaţiei europene. Conform tipologiei elaborate de către Maria-Hedvig Formagiu, 
această cămaşă prezintă tipul I carpatic, este apreciată ca fiind caracteristică culturii 
populare româneştid. în lucrările autorilor predecesori care au descris tradiţia spaţiului 
cercetat de noi această cămaşă nu a fost luată în considerare pe măsura răspândirii ei, 
iată de ce o să încercăm să-i recuperăm valenţele. 

Actualmente croiul ei este destul de simplu, constând din patru pânze mari egale 
unite două câte două în partea de sus conform unei logici simple de cuprindere a trun¬ 
chiului şi a mâinilor. Lăţimea acestor pânze unite şi încreţite formează gura cămeşii, 
între cele două pânze ce vor forma partea din faţă şi cea din spate a cămăşii se prind 
alte două pânze, dar numai pe segmentul de sus, atât cât ţine distanţa de la gât până la 
nivelul subraţului, pentru mâneci, după care pânzele perechi ale mânecii ca şi cele ale 
trunchiului vor fi unite cu acul, cuprinzând între ele subsuoară o pavă şi câte un clin sau 
mai mulţi, pentru a înlesni funcţionalitatea hainei. 

Prototipul ei, antic, poate fi recunoscut în portul femeilor dace reprezentat atât 
pe Columna lui Traian din Roma, în varianta - cămăşi cu mânecă lungă, încreţite la gât, 
ce sugerează şi un decor ornamental, - cât şi pe Monumentul de la Adamclisi, din Do- 
brogea, în ipostaza - cămăşi cu mânecă scurtă, vizibil încreţite la gâte. Apreciind marea 
importanţă a acestor probe istorice în contextul răspândirii acestui tip de cămaşă în Eu¬ 
ropa, ţinând cont de faptul că specialiştii o numesc valahă, iar purtătorii - românească, 
în părţile nordului şi mocănească, în satele de la sud Elena Secoşan şi Paul Petrescu sunt 
de părerea că ar fi mai potrivit să fie numită cămaşă dacicăf. 

Vechimea şi răspândirea ei pretutindeni unde locuiesc românii, adaptarea ei la cor¬ 
pul femeilor şi la specificul pânzei au generat mai multe variante ale acestui tip, anali¬ 
zate de predecesori în baza unei documentări riguroaseg. Altiţa, bucata de pânză care 
se interpunea între cele două pânze - de dinainte şi de dinapoi - pentru a lărgi haina ca 
să încapă liber umărul, va rămâne de bază în evoluţia acestei cămăşi, numită şi cu altiţă, 
configurând etapele ei evolutive. La o etapă de început a constituirii acestui croi altiţa 
era sub forma unui detaliu mic, separat, cuprinzător de motive simbolice ţesute sau 
brodate. Sunt cunoscute variante de cămăşi în care altiţa avea forma unui dreptunghi 
sau, mai rar, a unui triunghi. La necesitate, în special când cămaşa trebuia spălată, altiţa 
putea fi separată. 

Treptat au început a uni altiţa cu partea superioară a mânecii care era mai largă 
pentru a asigura libertate mişcărilor mâinii. La linia de unire se formau creţi, asimilaţi 
mai apoi unui registru numit încreţul sau creţişorii, cristalizat într-o bandă orizontală 
de proporţii clar stabilite, cu motive şi culori specifice, încât dă caracter inconfundabil 
cămăşii. încreţul apare ca un registru integral ce constă dintr-o bandă de motive rom¬ 
boidale sau o compoziţie din romburi şi triunghiuri. în vechile cămăşi şi ii, inclusiv în 

cele de mai târziu sau chiar recente, făcute după tiparele consacrate de tradiţie, încreţul 
este de diferite nuanţe ale galbenului, de la cele mai deschise până la cele mai întunecate, 
apropiindu-se de portocaliu sau cafeniu, dar întotdeauna este executat în culori mai de¬ 
schise decât celelalte benzi ornamentale ale cămăşii. Partea de sub încreţ este mâneca 
în vechea accepţie, pe care sunt dispuse în mod oblic sau perpendicular fată de banda 
orizontală a acestuia compoziţiile numite râuri, şănătăuri sau şirlăie. 

Astfel, după constituirea încreţului ca o parte obligatorie a decorului mânecii, 
altiţa multă vreme era croită dintr-o bucată separată de pânză mai îngustă, iar încreţul 
şi restul mânecii din altă bucată, mai lată. Cămăşi cu astfel de croi au fost atestate în por¬ 
tul satelor de la nordul Republicii Moldova, Transnistria şi nordul Bucovinei. Mult mai 
târziu, odată cu desemantizarea motivelor ornamentale şi a compoziţiilor decorative ale 
hainelor, femeile au început a croi mâneca dintr-o singură bucată de pânză, fapt ce a con¬ 
dus la regruparea celor trei registre ale mânecii în ansamblul decorului. Lăţimea altiţei a 
fost mărită până a atins-o pe cea a încreţului şi a lăţimii spaţiului ocupat de râuri. 

Studiul altiţei merită să fie desfăşurat, ea fiind foarte valoroasă în organiza¬ 
rea compoziţiei mânecii şi a cămăşii în ansamblu. “Altiţa, ea însăşi, este un întreg 
compoziţional a cărui alcătuire decorativă a evoluat cu vremea, şi constituie aproape 
o “noţiune” nu numai a portului, ci şi a artei populare în genere. Ea se bucură de o 
consideraţie deosebită, preţuită ca “motiv” cu carcater de unicat. Decorul altiţei se su¬ 
pune unor reguli de compoziţie, “canoane”, perpetuate din timpuri necunoscute”h. în 
motivele ornamentale de pe altiţă era codificată şi vizualizată informaţia despre statu¬ 
tul social al femeii. Compoziţia era un fel de paşaport al ei. Vom observa că pe cămăşile 
vechi altiţa are motive specifice, ce nu se mai repetă şi în alte locuri ale cămăşii. Mult mai 
târziu, în perioada interbelică, după ce motivele de pe altiţă s-au pierdut semnificaţia a 
început a fi brodat acelaşi motiv pe altiţă, pe râurile de la mâneci, pe cele de dinainte, pe 
cele de pe spatele sau şi pe poalele hainei. 

Iată de ce este foarte important ca în cămăşile confecţionate să se păstreze anume 
vechiul model al cămăşii cu altiţă, cel care a ajuns la un grad înalt al perfecţiunii artis¬ 
tice, cunoscut şi apreciat în lume. O descriere făcută la începutul secolului al XVIII-lea, 
de către Schneider von Weismantel, Erasmus Heinrich, militarul suedez citat la începu¬ 
tul acestui capitol oferă, în opina noastră, cheia înţelegerii cămăşii, dar şi a costumului 
femeiesc: „De altfel în toate celelalte privinţe portul este la fel la femei şi la fete. La gât 
poartă mărgean roşu şi de tot felul, iar în urechi poartă nişte cercei mari. Pe trup au o 
cămaşă subţire cusută pe o lăţime de un deget şi mai bine cu fel de fel de mătăsuri şi cu 
aur şi argint în patru dungi, în faţă şi spate, de sus până jos la tivul care ajunge până la 
picioare” i. 

Vom preciza că militarul suedez a luat drept aur şi argint firele metalice ce imită cu¬ 
loarea acestor metale, posibil, alese de femei tocmai pentru ca privitorul să facă asociere 
cu prestigiul metalelor preţioase. La fel, vom face o concluzie privind bogăţia ornamentală 

a vechii cămăşi, - în patru dungi, dinainte şi pe spate, - reţinând totodată măsura ben¬ 
zii ornamentale observată de suedez - degetul. E o măsură foarte importantă, utilizată 
frecvent în măsurarea lucrurilor apropiate, inclusiv în procesul confecţionării pieselor 
vestimentare, pentru că adaptează caracteristicile decorative ale hainei la proporţiile cu 
care operează cel mai frecvent purtătorul ei. 

Degetul a fost măsura de bază utilizată de femei pentru crearea benzilor decora¬ 
tive. Astfel, încreţul cămăşii are o lăţime nu mai mică de două degete şi nu mai lată de 
trei degete. Registrul altiţei este de trei ori mai mare decât al încreţului şi este structurat 
din 3,5 rânduri (când lăţimea unui rând întrece lăţimea degetului), ori din 7,9 (daca ase- 
stea sunt foarte înguste), plasate paralel cu încreţul. Rândurile sunt ierarhizate cu inter¬ 
vale între ele. Rândul de sus este puţin detaşat de celelate, încât finalizează compoziţia. 
Fiece rând al altiţei constă din repetarea lineară a unor motive geometrice sau avimorfe, 
puse în valoare cu ajutorul diferitelor culori. Vechile altiţe nu aveau motive vegetale sau 
naturaliste. Dar în ultima etapă de dezvoltare a costumului popular în satele raionului 
Camenca din Transnistria şi cele româneşti din Bucovina, adică în zonele unde costumul 
a fost purtat mai îndelung, au fost incluse în decorul altiţei şi astfel de motive. 

O altă etapă în evoluţia cămăşii a început odată cu ţesutul pânzei late şi croirea 
mâinecii cămăşii dintr-o singură bucată de pânză. Altiţa a pierdut din rigorile structu¬ 
rale, fiind aliniată la lăţimea încreţului şi a celei ocupate de râuri. 

La începutul sec. al XX-lea vestimentaţia suportă o mutaţie. Au apărut în circulaţie 
mai multe stofe, pânze, încep a se răspândi prin intermediul claselor avute modele de 
haine cusute în oraşe după maniera occidentală. Cămaşa cu petic sau cămaşa cu platcă 
este un rezultat al provocărilor urbane, are cele mai multe variante şi acoperă o arie 
destul de mare, depăşind hotarele Republicii Moldova. Ele au fost atestate în toate 
localităţile. Pe timp cald, în zilele de sărbătoare, erau purtate cămăşi mai mult orna¬ 
mentate, iar pentru activităţile cotidiene era purtată cămaşa mai simplu ornamentată. 
Conform reprezentărilor despre lume, în comunităţile tradiţionale toate cămăşile aveau 
motive brodate sau ţesute. Pentru că motivele aveau diferite funcţii magice, apotropaice, 
simbolice, sociale, estetice. 

Şi în domeniul cămăşilor situaţia s-a schimbat de la o etapă la alta, incluzând noi 
detalii sau promovând pe prim-plan anumite tipuri. In satele în care tradiţia portului 
a fost continuată în mod firesc de mai mulţi reprezentanţi ai comunităţii au fost ates¬ 
tate toate tipurile de cămaşă, mai multe tipuri de catrinţă, fotă, fustă, ceea ce convinge 
despre funcţionarea concomitentă a diferitelor ansambluri, fiecare având o destinaţie 
concretă şi anumiţi purtători sau predominarea într-o anumită perioadă. La fel, e impor¬ 
tant să luăm în considerare şi invenţiile ce se produceau ca evoluţie firească a tehnicilor 
de executare sau ca asimilare a noilor materiale. 

Catrinţa. Fota. Fusta. Pestelca. în Moldova haina ce acoperă partea de la mijloc în 
jos a corpului femeii se numeşte catrinţă sau fotă. Spre deosebire de alte zone folclorice 

româneşti aici au fost atestate două piese diferite ca tip, dar cu acelaşi nume - catrinţa 
şi fota. Catrinţele sunt cele mai răspândite. Ele respectă tradiţia moldovenească de pe 
ambele maluri ale Prutului şi sunt similare fotei din alte zone etnografice româneşti. 
Privite la nivel naţional aceste piese au un caracter cumulativ. Chiar dacă la nivel de tip 
au nume schimbate, până la urmă, cel pe care-1 poartă e din aceeaşi clasă a hainelor ce 
acoperă partea de la mijloc în jos a corpului. Luând la bază criteriul lingvistic de clasi¬ 
ficare, ţinând cont de formă şi decor această clasă vestimentară cuprinde următoarele 
piese: 

1.Catrinţa de tipul o singură foaie ţesută de formă dreptunghiulară, numită de noi 
convenţional catrinţa de tip 1 este o piesă simplă, de mare arhaism, cu fundalul negru 
şi grupuri de dungi verticale pe la capetele înguste, uneori având circumscrise motive 
geometrice sau vegetale mici printre dungi, iar în partea de sus şi de jos a dreptunghiului 
fiind mărginită în mod obligatoriu de câte o bată colorată. înfăşurată cu una din laturile 
lungi, ea acoperă trupul de la mijloc în jos şi este prinsă la mijlocul femeii cu ajutorul 
brâielor. 

Această catrinţă a fost atestată ca o realitate culturală generalizată în toate 
localităţile de la nord, face intrări masive în centrul teritoriului cercetat şi insule în sud, 
ca rezultat al strămutării unor grupuri mari de locuitori de la nord. în secolul al XVIII-lea 
aria ei a fost mult mai mare, o îmbrăcau atât în zonele muntoase ale Carpaţilor, în cele de 
podiş, codru şi de câmpie. Bătrânele din satele de la nord şi din cele bucovinene îi spun 
prijitoare (de la împrejuitoare). 

2.0 piesă similară ca formă şiproporţii, alcătuită tot dintr-o foaie dreptunghiulară, 
dar cu un decor total diferit de prima, este numită fotă tip I. Vizual ea constă din două 
jumătăţi suprapuse pe orizontală. Partea de sus are culoare indigo, iar partea de jos 
este portocalie, cu dungi subţiri despărţitoare de culoare albă (în total aproximativ 25 
cm înălţime). Este ţesută din lâniţă, şi are toate însemnele unei apariţii mai târzii în 
port. Aria ei ţine de nordul Basarabiei (ţinutul Herţa, Hotin, Iaşi), unde a fost destul 
de răspândită. Este specifică pentru mai multe localităţi din actualele raioane Edineţ, 
Râşcani, Glodeni, Ocniţa. Aria ei continuă şi în Moldova din dreapta Prutului în judeţele 
Botoşani şi Buzăuj. 

3. Se numeşte catrinţă şi piesa alcătuită din două foi ţesute din lână şi prinse cu un 
brâuleţ. Când este îmbrăcată, o foaie a ei se situează dinainte, iar alta - la spate. Ea a fost 
folosită mai rar, ca o diferenţiere a portului fetelor la nord şi ca o piesă principală pentru 
toate femeile la sud, împărţind acest rol cu catrinţa de tip I la centrul teritoriului studiat. 
Arealul ei este mai mare ce cuprinde Oltenia, Muntenia, o mare parte a Transilvanieik. 
Ca s-o putem delimita, o vom numi catrinţa de tip II. 

în satele situate Josul Prutului s-a purtat o haină alcătuită din două piese ţesute 
la războiul orizontal în două iţe, înfrumuseţate apoi cu broderii executate din lână, spe¬ 
cifice fondului balcanic. Partea de dinainte a hainei este mai bogat ornamentată, iar cea 

din spate - mai modest. Femeile căsătorite purtau haina cu două piese, iar fetele doar cu 
una, cea de dinainte. Treptat în uz a rămas doar partea de dinainte a acestei piese, luând 
forma şorţului cunoscut în localităţile raionului Leova, Cantemir şi Cahul. 

4. în satele din centru şi de la sud o piesă identică, alcătuită din două foi, unite cu 
baieră, a fost răspândită cu numele de fotă (tip II). în timpul executării acestei ţesături 
femeile amplasau motivele geometrice mai mari în registrul de jos, iar cele mai mici în 
cel de mijloc. Deja la începutul secolului al XX-lea decorul era realizat cu ajutorul acului, 
imitând vechile motive geometrice. 

Totalizând aceste informaţii trebuie să constatăm o dublare a tradiţiilor din alte 
zone româneşti, ceea ce poate fi interpretat ca o refortificare lingvistică a unui fond 
comun. Vom remarca totuşi că preponderent e răspândită catrinţa tip I (cu dungi verticale 
pe la capete). în acelaşi timp, o piesă similară ca formă, deosebită ca decor, purtată pe un 
areal impunător în Moldova istorică, este numită fotă, ca şi în alte părţi ale românimii. 
Apoi, este destul de reprezentativă şi catrinţa tip II din două foi. Dar ea a fost mai repede 
înlocuită de fustă sau a rămas redusă la o singură foaie, asimilată cu şorţul. în satele din 
centrul şi sud-estul teritoriului această haină era cunoscută cu numele de fotă. 

Inversiile şi completările oferite de tradiţia basarabeană în raport cu tradiţia altor 
zone româneşti a fost consemnată şi de alţi autori, mai degrabă pentru a constata anu¬ 
mite realităţi culturale, decât pentru a explica aceste procese. Analizele, comparaţiile şi 
sintezele necesare în acest domeniu vor mai uşor de întreprins, când vor exista suficiente 
lucrări despre tradiţiile locale ale portului. Deocamdată lipsa lor se face simţită. în spir¬ 
itul acestei necesităţi ne vom limita la prezentarea manifestărilor generale şi locale ale 
catrinţei şi fotei, aşa cum au fost atestate prin sate. 

Deja către sfârşitul sec. alXIX-lea în spaţiul basarabean fusta se răspândeşte tot mai 
mult, înlocuind catrinţa şi fota. Fusta are câteva variante. Cea mai apropiată de tradiţie 
fiind fusta (cu androc), o piesă cunoscută şi în alte zone româneştii, alcătuită din unirea 
pe orizontală a două stofe ţesute din lână fin toarsă, având mai multe dungi transversale 
de diferite culori şi lăţime, situate în creştere, începând cu cele mai înguste la brâu şi 
terminând cu cele mai late la poale. Sus fusta era încreţită puternic şi prinsă cu bârneaţa 
sau chinga. A fost descoperită la nord, la centru şi la sud, în două variante decorative, 
în cea mai veche dungile ce alcătuiesc decorul sunt mult mai înguste şi de mai multe 
culori decât în cea mai târzie, cu dungi mai puţine şi mai late. Prin anii ’60 ai secolului al 
XX-lea s-a încercat imitarea acestei ultime piese din pânză de fabrică pentru costumele 
formaţiilor artistice din republică, având aplicate pe la poale panglici de mătase de dif¬ 
erite culori. în satele din raionul Camenca, Transnistria, puternic influenţate de tradiţia 
transilvăneană şi de cea bucovineană, vechea catrinţă de tip I a fost înlocuită cu sara¬ 
fanul (în grai local şarafanul), o haină cusută de meşteri specializaţi din sate, după un 
model vechi de origine urbană. 

în anii interbelici, în contextul sporirii interesului pentru însemnele naţionale s- 

au resimţit repercusiunile înstrăinării portului tradiţional din perioada premergătoare. 
Când s-au formulat sarcini privind revigorarea tradiţiilor de port popular s-a observat că 
fetele, femeile coseau şi brodau mai uşor iile şi cămăşile, dar ţeseau mai greu catrinţele 
şi fotele, care presupuneau o pregătire şi o activitate mult mai îndelungată. Lipsa aces¬ 
tor piese a fost completată prin procurarea de pe piaţă a catrinţelor de Muscel, care s-au 
răspândit destul de repede. Astfel de catrinţe au intrat în uzul sărbătoresc al fetelor şi 
femeilor din localităţile situate în Câmpia Sorocii, Stepa Bălţilor, Codrii Orheiuluim. 

Cingătoarea. Conform vechii tradiţii femeile purtau mai multe cingători, acestea 
având roluri practice, magice şi simbolice. Spre exemplu, în satele de la nord femeile 
se încingeau până nu demult pe deasupra cămăşii cu un brâu de lână, lat de 18-20 cm, 
ţesut în patru iţe la stative. El este de culoarea naturală a lânii, iar în variantele târzii, 
are fundalul albastru ori verde întunecat, având în toată lungimea lui dunguţe orna¬ 
mentale de mai multe culori ce alternează vertical. El era utilizat mai mult în scopuri 
decorative. Potrivit idealului de frumuseţe din societatea tradiţională, era înfăşurat de 
mai multe ori în jurul mijlocului, încât să dea volum corpului. A doua cingătoare, deja 
cu rol practic era chinga - o piesă uşoară, subţire, foarte îngustă. Astfel câte o bucată 
de chingă era prinsă la marginile de sus ale catrinţei, pentru a lega această haină strâns 
în jurul mijlocului. în unele sate aveau acelaşi rost două aţe răsucite sau împletite din 
fire de lână. A treia cingătoare, cea de deasupra este frânghia (sau frângii), bârneaţa, 
baiera sau brâul puţin mai late şi mai grosuţe decât chinga. Nu în toate satele s-a păstrat 
această susţinere tripartită a cingătorilor. în cele din stepa Bălţilor şi Câmpia Sorocii mai 
frecvent se purtau două dintre ele, pentru a fixa capetele de sus ale catrinţei şi pentru 
a lega întreg ansamblul. în localităţile de la centrul şi la sudul republicii se aminteşte 
despre un singur brâu. Datorită rezistenţei acestor obiecte şi după scoaterea din uz a 
catrinţelor şi a fotelor, femeile continuau să poarte brâie. Practic au fost atestate brâie în 
toate localităţile cercetate, în unele mai multe, în altele mai puţine. Ele necesită un stu¬ 
diu aparte, pentru a le pune în evidenţă diversitatea, oferindu-le meşterilor posibilitatea 
de-a le cunoaşte şi a le reproduce. 

Particularităţi locale ale costumului de bază femeiesc. Este important să ne referim 
dintru început la tradiţia satelor din partea de nord a Bucovinei, ca să urmărim cum a 
evoluat portul în mod firesc, fără să fie exclus din modul de viaţă tradiţional, cum s-a 
întâmplat în secolul XIX cu mai multe sate din Basarabia. în s. Pătrăuţii de Sus, Pătrăuţii 
de Jos, Suceveni, Cupca, Carapciu, Prescureni din raionul Storojineţ; Negreşti, Voloca, 
Oprişeni, raionul Adâncată; Boian, Dinăuţi, raionul Nouasuliţă; Ostriţa, Horbova, 
raionul Herţa, costumul tradiţional a fost purtat zilnic şi la sărbători până prin anii ’80 
ai sec. al XX-lea. Acum doar femeile în etate îl poartă când se duc la biserică. în mai multe 
localităţi îl îmbracă rudele mirilor în mod obligatoriu la nunţi. Aici s-a păstrat o mare 
varietate de cămăşi, de la tiparele vechi, până la cele mai evoluate, au fost folosite difer- 

ite pânze pentru confecţionarea hainelor şi diferite aţe pentru brodarea lor. Cămaşele cu 
altiţe se leagă la gât cu bezerău, iar ornamentele lor sunt numite pui, izvoade. Este mare 
varietatea tehnicilor de brodat şi de ţesut utilizate la confecţionarea costumului. Uneori 
ele s-au schimbat atât de repede, încât nu s-a reuşit documentarea, inventarierea lor ca 
o contribuţie a meşteriţelor locale la îmbogăţirea mijloacelor tehnice şi artistice de ex¬ 
ecutare a costumului tradiţional. Catrinţei tip I i-au fost valorificate toate posibilităţile 
artistice oferite de jocul dungilor verticale. Fotografiile de epocă relevă acest proces 
impunător. Cercetătorii urmează să-l pună în valoare după merit. 

O variantă remarcabilă a acestei catrinţe are motive florale unicolore, foarte stili¬ 
zate, asemănătoare cu decorul pânzăturilor purtate ca găteală a capului în aceeaşi zonă. 
Motivele sunt alese în războiul vertical, în locul rezervat dungilor în catrinţele prec¬ 
edente, fiind plasate vertical pe la capetele înguste ale piesei. O imagine din secolul al 
XlX-lea, demonstrează că piese cu asemenea motive, dar orientate pe orizontală erau 
specifice şi pentru oraşele din Basarabian. 

Când femeia îmbrăcă costumul, pe deasupra cămăşii pune la cingătoare sub catrinţă 
un brâu de vre-o 3 m lungime şi 15 cm lăţime, că să arate frumuseţea corpului femeiesc. 
De capetele de sus ale catrinţei erau cusute două chingi, ca s-o fixeze mai bine de mijlocul 
femeii, iar şi mai deasupra catrinţei, pentru a o strânge de corp înfăşurau frângia (frâng¬ 
hia) - lată de vre-o 6 cm şi lungă de vre-o 2 metri. Fetele purtau la sărbători şi fotă (tip 
I), o piesă făcută dintr-o bucată de ţesătură din lână, având motive florale brodate cu aţe 
de mătase şi cu fir lucitor. Femeile căsătorite prindeau colţul drept al catrinţei în brâu 
(semn că sunt cu dreptate, adică sunt căsătorite)o. Tradiţia brâielor din Mahala, Voloca, 
Ţureni, Forosna a promovat următoarele piese: chingi late ţesute la stative (de 10-12 cm, 
pentru a fixa cămaşa de trup), având ozoare alese cu ajutorul fusului; frânghii înguste 
ţesute în 4 iţe (4-5 cm pentru a lega cele două capete de sus ale catrinţei); brâul e mai lat, 
are jumătatea ce va fi astupată unicoloră, iar cea care se situează deasupra este aleasă cu 
flori şi se termină cu franjuri. 

Tradiţia bucovineană formează acelaşi areal cu cea a satelor din raioanele Briceni 
şi Ocniţa de la nordul Republicii Moldova. In satele Larga, Criva, Drepcăuţi, Bălăsineşti, 
Clocuşna, Gremăncăuţi, Corjeuţi, Trebisăuţi, Mihălăşeni, Tabani, Şireuţi, Dânjeni, 
Lencăuţi etc. costumul tradiţional de sărbătoare a fost în uz până la Al Doilea Război 
Mondial, iar femeile în vârstă l-au îmbrăcat până prin anii ’60-’70 ai secolului al XX- 
lea. In perioada interbelică au fost purtate în măsură egală cele trei tipuri principale de 
cămăşi, iar mai târziu a căpătat o mai mare răspândire cămaşa cu petic. 

La Clocuşna, Marcăuţi şi Coteala fetele purtau mai des ca femeile ii şi cămăşi cu 
altiţe, bogat ornamentate conform celor trei registre altiţă, încreţi, râuri, cu bentiţe la 
gură, pavă sub braţ, volănaşe adăugate la brăţară şi fluturi prinşi în broderie. Broderi¬ 
ile erau executate cu puituri. Hainele din perioada interbelică erau numite naţionale. 
Aveau şi brâie tricolorep. Deasupra cămăşii erau îmbrăcate cartinţele tip I (150-160 cm 

lungime şi 70-80 cm lăţime), şi fotele tip I (150 cm lungime şi 70-75 cm lăţime), legate 
cu chingi, înguste de 5 cm. Un colţ al catrinţei se prindea de chingă. Fota era purtată în 
zilele de sărbătoare, iar catrinţa - în zilele de lucru. La joc fetele se duceau în cămaşă 
de sărbătoare şi în fotă. Catrinţa cea mai răspândită era ţesută în 4 iţe din păr de lână, 
având ca decor principal dunguţe verticale de diferite culori situate la capetele înguste, 
încât la îmbrăcare acestea se situau dinainte. La marginile de jos şi de sus aveau câte o 
dungă mai lată roşie. La spate catrinţa era de culoare neagră. Când ieşeau în sat, ridicau 
colţul de jos din dreapta şi-l prindeau cu baiera(l,5 m). 

Prin anii ’30 ai sec. al XX-lea au purtat şi catrinţe cu ornamente alese. Mai îmbrăcau 
şi fotă de tip II, constând din 2 părţi, legată cu chingă ţesută în trei culori albastru, 
roşu, galben. Aveau şi alte chingi ţesute în două iţe cu vrâste colorate numite curcubeie. 
Cămeşă naţională o îmbrăcau la sărbători, iar în zilele de lucru purtau cămaşă albă, cu 
broderii mai simple şi catrinţaq. 

Următorul areal continuă în linii generale tradiţiile specifice nordului, dar cu o 
mai mică frecvenţă, cuprinde o suprafaţă de două ori mai mare şi încorporează satele 
din actualul raion Edineţ, Râşcani, Glodeni, în bună parte şi cele din Donduşeni, Dro- 
chia. Aici s-au purtat cele trei tipuri de cămăşi, adaptate la materialele locale. Dacă în 
satele din Bucovina planta principală din care se obţineau firele pentru ţesutul pânzei 
era inul, în acestea, ca şi în cele de la centru şi de la sud, până la răspândirea bumb¬ 
acului, cânepa avea acest rol. Timp de milenii, femeile s-au învăţat să prelucreze cânepa 
în aşa mod, încât să obţină din ea de la cele mai fine fire, utilizate la confecţionarea 
hainelor de sărbători, până la cele mai groase, folosite pentru coaserea straielor de toate 
zilele sau pentru poalele, ce nu se vedeau de sub catrinţă. Şi aici au fost atestate cele trei 
tipuri de cămaşă. în perioada interbelică era foarte populară ia sau cămaşa naţională. în 
această regiune fota cu dungi orizontale şi catrinţa de tip I s-au purtat în egală măsură. 
La sărbători aveau două brâie. Se încingeau peste cămaşă o chinguţă îngustă, aşezau 
catrinţă, legând-o şu o sfoară, apoi cu un brâu. Cămăşile cu petic sunt numite cu stănuţ. 
Lucrau numai în cămeşă, fără catrinţă, încinse cu o chingă. Până prin anii 70 ai secolului 
al XX-lea mireasa cosea şi dăruia cămaşă brodată socrilor şi mirelui, pe care acesta din 
urmă o îmbrăca la nuntăr. în satul Trinca, Edineţ cămăşii cu altiţă i se spunea cămaşă 
cu umărar. Până târziu altiţa era croită aparte. Aveau şi cămaşă cu petic sau cu chepţi. 
Deasupra au purtat catrinţa tradiţională cu dungi verticale de mai multe culori. Femeile 
în etate aveau catrinţe întunecate, vrâstele verticale erau rare şi nu prea evidenţiate, iar 
fetele variau portul şi cu fote, constând din două părţi simetrice. Aveau ca motive rom¬ 
buri, pătrăţele, situate mai mult în jumătatea de jos a pieselor. Le încingeau cu chingă, 
ţesută în stative în două iţe şi ornamentată după principiul dungilor de tot felul. Au pur¬ 
tat pe cap şi năframe, de tip ştergar de casă, ţesut în 5 sau 7 iţe la stative, cu franjuri pe 
la capete, asociate iarna burnuzurilor, cojoacelor, sumanelors. 

Un grup de sate (Podoima şi Podoimiţa, Valea Adâncă, Hrustovaia, orăşelul Camen- 

ca), din raionul Camenca, Transnistria formează o tradiţie distinctă ce denotă influenţe 
maramureşene şi bucovinene, completate în ultimii 70 de ani cu cele ucrainene. Costumul 
de bază specific locurilor are trei tipuri de cămăşi. Cea mai veche este încreţită la gât, cu 
guler răsfrânt, motivul bradului brodat în locul râurilor de pe mâneci şi evantai (mâni- 
chet), la extremităţile de jos de unde s-a luat şi numele de cămaşă cu mânichet. Broderia 
râurilor de pe mâneci este realizată cel mai des cu şir metalic de culoare galbenă, în 
tehnica năfrămesc (bătut, cu două feţe), iar încreţul imită vechea tehnică cusut pe dos. 
Câteva exemplare au fost brodate cu aţă neagră, nu cu fir metalic. Această cămaşă are 
altiţa croită separat, la coaserea ei sunt utilizate mai mult de 5 tehnici de cusut. Altiţa 
este croită aparte. Creţii sunt executaţi în vechea tehnică (pui cu creţi), în unele exem¬ 
plare broderia este realizată în tehnica pui cu mărgele. Cârlionţii ce înrămează altiţa din 
trei părţi, lăsând deschisă partea de deasupra sunt numiţi şerşel. Acest tip de cămaşă de 
sărbătoare a fost purtat cu catrinţă. 

O altă cămaşă de acelaşi tip are ca decor pe mânecă stele brodate în roşu şi negru, 
altiţa încadrată în aceeaşi bucată de pânză cu restul mânecii şi două rânduri de încreţi. 
Femeile îi spun cămaşă cu stele. Cămaşa cu platcă era şi mai simplu ornamentată, 
tinzând către compoziţii florale, cusute în cruciuliţă cu aţe negre şi roşii. Către sfârşitul 
sec. al XlX-lea, după o perioadă de coexistenţă cu piesa catrinţa de tip I, se generalizează 
sarafanul (în grai local şarafanul), alcătuit din poale (fustă) şi stănuţ, confecţionat la at¬ 
elierele din localitate din 7 metri de pânză şi îmbrăcat deasupra cămăşii. La poalele sara¬ 
fanului fetele aveau cusute câte trei panglici de urşunic, iar femeile căsătorite - două. 
Femeile erau îmbrobodite cu năframe albe şi obişnuiau să poarte la gât multe mărgele şi 
salbe scumpe t. 

Până la începutul sec. al XX-lea femeile din Cosăuţi, Bădiceni, Şolcani, Racovăţ şi 
din alte sate apropiate situate în actualul raion Soroca, au purtat catrinţe cu vrâste late, 
cămăşi cu altiţe, năframe. In perioada interbelică au devenit foarte populare cămăşile 
naţionale (iile), vişuite (brodate) de fetele din sate. Pentru întregirea costumului 
cumpărau catrinţe de Muscel de la iarmaroace. Muzeul Satului Cosăuţi, Muzeul de Isto¬ 
rie şi Etnografie din Soroca, Muzeul Naţional de Etnografie şi Istorie Naturală păstrează 
în patrimoniu piese de port din această parte a republicii. 

Satele din raionul Şoldăneşti (Olişcani, Climăuţi, Alcedar, Cobâlnea) au con¬ 
servat în portul de sărbătoare cămăşile cu altiţă şi iile cu decorul tripartit al mânecilor, 
bogat brodate cu motive ornamentale geometrice şi florale stilizate. Cele din perioada 
interbelică au aceleaşi motive inclusiv pe altiţă. Marginile de sus sunt înşirate pe aţă ori 
sunt prinse pe bentiţă. Partea de jos a mânecii se sfârşeşte cu evantai. Brâiele de aici sunt 
asemănătoare cu cele răspândite în localităţile din jurul Iaşilor. Sunt ornamentate cu 
mărgeluşe multicolore, între care se evidenţiază cele albe pe fundalul dominant roşu al 
ţesăturii. La franjurii de la capetele brâielor au fost înşirate mărgeluşe şi legaţi motocei 

de culoarea lânilor folosite la ţesutul brâului. 

Pentru a menţine echilibrul geografic al studiului vom prezenta câteva aspecte din 
portul satului Rubleniţa, Soroca. îmbrăcau cămaşa cu manişcă (platcă). Mult mai orna¬ 
mentate erau cămăşile bărbaţilor decât cele ale femeilor. Peste poalele cămăşii purtau 
fota ţesută la stative şi ornamentată în timpul ţesutului cu vrâste verticale. O legau 
cu baiere (unicolore, roşii) sau cu brâu (de mai multe culori, de 15-20 cm). Se îmbro¬ 
bodeau cu năframe, şalinci cu ţărţămuri de mătase, barizuri de lână sau cu basmale 
albe. în sat se credea că dacă femeia nu poartă cercei, de ea se prind repede blestemele. 
Circula şi credinţa că dacă femeia nu ar purta podoabe pe lumea asta, pe cealaltă lume 
ar purta la gât şerpi, zmei şi balauri scârboşi şi veninoşi. Femeile se împleteau în două 
gâţe, prinzându-le în formă de coşuleţ pe cap. Fetele se împleteau într-o gâţă şi purtau la 
sărbători panglici multicolore în păr. 

La Mateuţi, Rezina catrinţa de tip I s-a purtat până la sfârşitul sec al XlX-lea. Era 
ţesută la stative, avea dungi verticale la ambele capete ale ei. Şi brâiele roşii tot până 
atunci au fost în uz. Pe cap purtau năframe, şalinci de mătase, cornuri (colţurele). 

Şi satele din actualele raioane Făleşti, Ungheni şi Nisporeni, Călăraşi, Străşeni, 
Teleneşti, Sângerei, Rezina, Orhei, Criuleni, Anenii Noi, Hânceşti au contribuit mult 
la dezvoltarea cămăşilor, particularizând cele trei tipare specifice întregului areal. în 
a doua jumătate a secolului al XX-lea în această parte a teritoriului cea mai răspândită 
era cămaşa cu platcă (cu peticei), pe locul doi ca funcţie era cămaşa încreţită la gât (cu 
altiţă), ia. în Muzeul de Istorie şi Etnografie din Ungheni se pot vedea mai multe cămăşi 
ce denotă abordări artistice diferite, specifice acestui areal. O colecţie particulară de 
costume din raionul Ungheni, foarte reprezentativă ca tradiţie, a fost expusă în cadrul 
Festivalului la Izvorul Osoiencilor din 2010. Sunt relevante hainele, încălţămintea şi po¬ 
doabele expuse în muzeele satelor. Mai multe piese de port, documentate de expediţiile 
întreprinse în anii 1959,1961,1974 în satele din raionul Orhei, au intrat în patrimoniul 
etnografic al Muzeului din Orheiul Vechi. Ele demonstrează că aici s-a purtat şi catrinţa 
cu dungi verticale şi catrinţa din două foi. 

Conform relatărilor informatorilor în Lăpuşna, Bujor şi Sofia cămăşile cele mai 
scumpe erau din burunciuc şi aveau altiţă. Trei rânduri de motive ornamentale formau 
altiţa, încreţul păstra registrul tradiţional, iar sub el erau trei rânduri de râuri perpen¬ 
diculare sau oblice. Brăţara avea o bentiţă brodată cu motive ornamentale mici. Femeile 
în etate aveau două rânduri de cămeşi, pe dedesubt îmbrăcau cămaşa cu petic. Catrinţă 
(din două foi) era purtată numai în zile de sărbătoare. Era făcută dintr-o ţesătură de 
o singură culoare, uneori respectau culorile naturale ale lânii din care era ţesută sau 
vopseau ţesătura cu ajutorul coloranţilor naturaliu. în satul Lăpuşna, Bujor şi Negrea 
au avut rosturi importante la sărbători ambele piese pentru acoperit poalele şi catrinţă 
dintr-o foaie şi cea din două foi. La mijloc erau prinse cu brâie roşii. Femeile bogate pur¬ 
tau rochii, celelalte purtau catrinţe şi fuste. în vremuri de grea încercare purtau catrinţe 

de o singură culoare, dar brâul era roşu, latv. 

Se înscrie în peisajul general şi tradiţia satelor din raionul Criuleni (Izbeşte, 
Maşcăuţi, Oniţcani). La joc fetele ieşeau în cămaşă cu altiţă, cămaşă din bumbac cu peti¬ 
cei, având broderii dinainte şi pe la mâneci, inclusiv la brăţară. Aveau şi ii, pe care tot 
cămăşi le numeau, cu poale separate, vişuite. Deasupra lor se prindea fota de sărbătoare, 
din două părţi (lungimea 60 cm, lăţimea 30-35 cm), brodată în partea de jos cu motive 
romboidale. Unele erau simple, ţesute din lână neagră, altele erau ornamentate cu dungi 
chiar în timpul ţesutului, la care se adăugau mai târziu motive brodate. Brâul ţesut din 
lână roşie, avea lăţimea de 7 cm., lungimea 70 cm. şi se încheia în stângaw. 

în satele ce intră actualmente în raioanele Leova şi Cantemir au fost în uz cămăşi 
cu altiţă, cămăşi de tip tunică şi cămăşi cu platcă, ultimele având mai multe variante. La 
cea cu altiţă brodau cu aţă roşie şi neagră motive numite venghercă. Pe mâneci acestea 
erau situate sub formă de şuvoi. La gât şi la partea de jos a mânecilor erau bârneţe cu ciu¬ 
curi. Cămaşa cu platcă avea partea de la piept făcută din capete de prosop ţesute în cinci 
iţe şi poalele de cânepă şi era foarte populară la începutul sec. al XX-lea. La sărbători 
cel mai frecvent era etalată catrinţă din două foi, cu fustă albă dedesubt. Catrinţa era 
ţesută în condiţii casnice. Avea benzi ornamentale în partea de jos, constând din motive 
vegetal-stilizate şi geometrice. Câmpul era de culoare neagră sau albastră. Florile alese 
în război erau de diferite culori. Sus, din ambele părţi ale ei se punea câte o bată, pentru 
a o lega. Pe dedesubt se îmbrăca o fustă albă, la poalele căreia erau ornamente brodate 
(brodariu). Catrinţa era preferată de femeile tinere. 

Un alt ansamblu specific regiunii conţine fusta din cânepă, formată prin coase¬ 
rea a doi laţi de pânză, vopsiţi cu vopsele naturale, încreţiţi pe bârneţul de cânepă cu care 
fusta era strânsă la brâu. Fetele şi femeile aveau câte 3-4 fuste, ţesute în război, având ca 
decor dungi verticale mai întunecate decât fondul pieseix. 

Satele din Josul Prutului (Manta, Paşcani, Vadu-lui-Isac, Slobozia Mare, Văleni, 
Brânza, Câşliţa Prut, Giurgiuleşti, raionul Cahul) au tradiţii vestimentare asemănătoare. 
Au conservat o ie cu un decor specific rezultat din modul de a crea compoziţia de ansam¬ 
blu. Elementul de bază al decorului este banda ornamentală lată de două degete constând 
din repetarea motivului stilizat al florii specifice luncii Prutului. Râurile de pe mânecă 
sunt aşezate sub formă de unghi ascuţit racordat axei verticale a mânecii. Acelaşi prin¬ 
cipiu este respectat şi la amplasarea dungilor ornamentale de pe piept. în unele variante 
această haină avea şi evantai (creastă) la brăţară. Dinainte sunt amplasate pe verticală 
patru asemenea benzi. Tehnica brodatului este cruciuliţa simplă, găurică îngustă şi 
cheiţă simplă pentru a fixa marginile pânzelor. 

Cealaltă cămaşă este cu poale, are mâneca de trei sferturi, pe la margine cu 
manşetă, din alt material sau liberă cu dantelă. Mai are spătuială în faţă şi în spate 
numită manişcă. Gulerul e drept, lat de două degete. Dinainte are o bucată de pânză, 
numită bucăţica de dinainte. Cămaşa femeilor de încheia dinainte, iar a fetelor dinapoi. 

Fusta se numeşte fâstă, având o culoare mai întunecată decât cămaşa. Femeile îmbrăcau 
două-trei-cinci fâste la sărbători ca să dea corpului un volum impunător. Cea de dedesubt 
este albă, cu dantelă (tandică) pe la poale. Dinainte poartă şorţ brodat în tehnicile muscă 
şi bătut cu arnici cumpărat. Fota era făcută din ţesătură groasă, se îmbrăca la sărbători. 
Consta din două piese ce se încheiau cu un nasture, prinse apoi cu brâu roşu deasupra, 
legat la spate, uneori brodat. O purtau femeile mai înstărite. Era brodată lănţişor, mo¬ 
tivele geometrice fiind aranjate în valuri şi zigzag. Se brodau trei rânduri de vălurele. Se 
coseau printre broderii şi fluturaşi, cumpăraţi de la oraş. Ilicul (o piesă cu rol de a ţine sâ¬ 
nii) a căpătat treptat rol de haină pereche cu fota, iată de ce era făcut din acelaşi material 
ca şi aceasta. Era înfrumuseţat cu o cusătură sub formă de lănţişor şi în această ultimă 
variantă nu se încheiay. 

Şi tradiţia satelor din Josul Nistrului era unitară. Acum un veac femeile purtau 
vara în zi de sărbătoare cămaşa de cânepă, având mânecile, gulerul şi poale cusute cu 
aţă roşie şi neagră. Broderiile erau numite pui, ca pe tot cuprinsul Moldovei, iar cele de 
pe mâneci se numeau şănătău, şirlătău. îmbrăcau deasupra cămăşii fotă sau catrinţă. 
Fota consta din două bucăţi, ţesute din păr de lână şi era încinsă cu chinguţă, ţesută în 
stative. Catrinţa de tip I s-a păstrat mai mult în portul femeilor bătrâne. Ulterior, după 
înlocuirea fotei şi catrinţei cu fusta, după ce se căsătoreau femeile purtau în mod obliga¬ 
toriu şorţul (pestelca)z. 

După această trecere în revistă a vestimentaţiei tradiţionale locale se impun câte¬ 
va concluzii. Privit în ansamblul manifestărilor sale istorice şi etnografice costumul de 
bază a fost foarte bogat. Unitar prin tipurile de bază, el demonstrează în acelaşi timp 
o mare varietate de dezvoltare creativă a vechilor tipare. Fiecare piesă veche sau nouă, 
purtată de milioane sau numai de sute de oameni este valoroasă pentru că prin ea oame¬ 
nii s-au simţit parte a întregului reprezentat de colectivitate, au comunicat cu alteritatea 
culturală, probându-i valorile, adaptându-le canoanelor seculare. Sursele de acum trei 
veacuri demonstrează frumuseţea, bogăţia acestui costum şi nu numai ale lui. „Mânecile 
sunt lungi de câţiva coţi şi cusute, şi ele le înfăşoară şi le întorc...înăuntru şi în sus pe 
braţ. Pe trup în loc de cingătoare, poartă „pru” (brâu). Nu poartă fuste..., ci în locul aces¬ 
tora se înfăşoară de jur împrejur cu o ţesătură de mătase care se cheamă „fotă”. Această 
„fotă” este albastră sau roşie, cu dungi mari, altele sunt ţesute cu aur, şi nu trec de trei 
coţi în lungime şi lăţime ele o înfăşoară pe jumătate sau de-a întregul îndoită, sau şi 
neîndoită, în jurul lor, aşa cum pun la noi femeile şorţul, dar o trag pe la spate în faţă şi în 
sus în brâu una peste alta, şi atât de întinsă cât e cu putinţă pe şolduri şi pe picioare (căci 
cu cât este mai întinsă cu atât li se pare că le stă mai frumos, ca să se poată recunoaşte 
bine coapsele) iar în faţă este - aşa cum s-a arătat - deschisă ca un şorţ. Iar cămaşa, ba 
chiar trupul de sub ea - când cămaşa este subţire cum este de obicei - poate fi văzut 
grozav de bine când bate vântul şi depărtează marginile fotei. O asemenea privelişte nu 
poate să nu încălzească tot sângele tinerilor căci ele (femeile şi fetele) mai au şi o figură 

lipsită de sfială, dar de cele mai multe ori frumoasă la înfăţişare’aa. 

Costumul femeiesc de iarnă. Costumul de bază era completat pe timp rece cu alte 
piese, mai călduroase. Cu cât era mai frig afară cu atât mai multe erau aceste haine. O 
haină nelipsită în garderoba fiecărei femei era pieptarul (cheptarul), stănuţul (stanii) 
sau bundiţa (bondiţa) cusute din pielicele de oi, cu blana înăuntru, ajustate pe corp şi cu 
ornamentări specifice. Hainele cele mai de deasupra nu se deosebeau foarte mult de cele 
bărbăteşti. Aveau acelaşi croi şi toată diferenţa o concentrau în ornamentări. Astfel câte¬ 
va haine precum sumanul, cojocul şi cojocelul sunt comune pentru femei şi bărbaţi. Fe¬ 
meile obişnuiau să poarte variantele evazate (cu ajutorul mai multor clini) ale sumanelor 
(scumanelor) sau pânza acestora era de culoare albă, sură, neagră, spre deosebire de cele 
bărbăteşti care erau mai des de nuanţele culorii cafenii. Aveau şi cojoace şi, sau cojocele- 
le, punând accent pe variantele mai scurte ale acestor straie, pentru că femeile, spre 
deosebire de bărbaţi, nu călătoreau şi nu erau nevoite să stea multă vreme prin frig. 
Femeile îmbrăcau mai des ca ei zăbune (haine lungi având lână în căptuşeală, acoperite 
cu postav) sau caţaveici (haine scurte cusute după acelaşi principiu). Cu ajutorul gătelii 
capului constând din câteva piese ele îşi construiau o imagine distinctă, feminină. 

Particularităţi locale ale costumului de iarnă. Bundiţa femeiască specifică satelor 
de la nord şi celor bucovinene este cusută din două piei de miel, cu blana înăuntru. Pe 
la margini haina are creţişori negri din blăniţă artificială, care contrastează vădit cu 
spaţiul alb şi cu broderiile colorate. Cea de sărbătoare are prinse în broderie şi mărgeluşe 
colorate. Nasturii (bunghii) şi cheutorile (bunghiţă) sunt din piele. în prima jumătate a 
secolului al XX-lea era mai lungă, apoi au început a o croi mai scurtă. 

în condiţiile când majoritatea oilor aveau lâna cafenie sau neagră şi hainele de iarnă 
erau de aceleaşi nuanţe, de mare prestigiu erau considerate hainele cusute din postav de 
culoare albă, sură sau colorat în albastru, verde. în special mirii aveau sumane deschise 
la culoare, albe sau sure. în satele raionului Herţa femeile purtau cheptăraş din postav 
de lână albă, ajustat pe corp, brodat cu şiret negru. Aveau şi bunduşcă din piele albă, 
dubită, pe la margini decorată cu motive vegetale cu ajutorul broderiei. 

La Gordineşti şi Terebna, Edineţ, Hiliuţi, Râşcani, iarna îmbrăcau cojoace ori 
sumane, încinse cu chingi, încălţau papuci sau ciobote. Femeile purtau iarna burnuz 
lung până la gleznă, făcut din piei de oi, pardosit pe deasupra cu stofă. 

Satele situate actualmente în raioanele Soroca, Şoldăneşti, Rezina, Teleneşti, 
Sângerei, Orhei băteau stofa de suman la pivele din Mateuţi. Lâna pentru stofa de suman 
era ţesută în 4 iţe, apoi era dată la piuă. Când coseau haina o împodobeau pe la margine cu 
sărad.. Cinci sau şase fire de lână erau împletite şi apoi prinse sub formă de ornamente- 
vrejuri pe la marginile sumanului, accentuându-i liniile principale. Sub braţ se fixau cli¬ 
nii. Nasturii (bunghii) şi cheutorile erau din sărad. Gulerul era mic şi drept. Sumănelele 

din Arioneşti aveau pe la guler şi pe la liniile de încheiere a părţilor de stofă găitan roşu. 
La Larga, Bălăsineşti, Colicăuţi, Dângeni mai purtau şi burnuz, o haină cusută din două 
straturi: Pe dedesubt era din blană de oi, iar pe deasupra din acelaşi postav dat la chiuă. 
La spate era prevăzut cu trei sau şase clini. îl legau cu chinga, să ţină de cald. 

Cojocul era o haină a distincţiei sociale, purtată de oamenii înstăriţi. La nord s-a 
purtat cojoc din piei de miel, ornamentat cu aplicaţii din piele de safian, brodate deasu¬ 
pra cu lână roşie şi verde. Tehnicile de brodare erau mai puţine decât cele utilizate la 
cusutul cămăşilor, unele fiind specifice numai ornamentării pielii. 

La Glinjeni, Făleşti, femeile purtau iarna cojoace, sumane, burnuze, mai rar zăbune 
din piei de oaie. Burnuzul era o haină de tip scurtă, de culoare cafenie, căptuşit cu vată, 
de lungime mijlocie, larg la poale. La Leuşeni, Hânceşti aveau cojoc femeisc şi bondă - un 
fel de bundiţă din piele de oaie, decorate cu aplicaţii din dermantină sau din piele vopsită 
în negru. Bondele de sărbătoare aveau şi broderii executate bătut cu aţe colorateab. 

Femeile din Codreanca, Străşeni purtau cămaşă cu altiţă brodată, fotă şi fustă, leg¬ 
ate cu brâu roşu nu prea lat. Cele bogate purtau două rânduri de fuste, una peste alta, ca 
să se vadă că sunt bogate. Femeile aveau ca distincţie contaşul, un fel de bondiţă din piele 
de cârlan sau cusut din postav de suman. Era ajustat pe corp, brodat cu lâneţe. 

La Filipeni şi Baurci Moldoveni, raionul Leova purtau ca şi în celelalte sate de pe 
malul Prutului şi de la sud bundiţă făcută din piei de miel, decorată cu detalii din ma¬ 
rochin ce imită motive păstoreşti. îmbrăcau şi burnuzul, un paltonaş scurt, cusut din 
şiac, dat la învălintoare la Leova şi la Cenac. După ce torceau lâna pentru această stofă, 
o vopseau cu ajutorul cojilor de nucă şi cu scumpie, obţinând o culoare cafenie. Apoi 
ţeseau stofa în 2 iţe, dacă vroiau să fie mai subţire, sau în patru, dacă le trebuia una mai 
groasă. înveleau stofa şi acasă pe o leasă de nuiele sau pe o uşă cu ajutorul coatelor şi 
a mângălăului. Acest procedeu se mai numea şi învelitul cu coatele. Mângălăul era de 
lăţimea mânii, avea valuri. înmuiau stofa în vas cu apă caldă apoi o puneau pe suprafaţa 
orizontală şi o băteau cu mângălăul pentru a o îndesi. Apoi călcau stofa cu fierul de 
călcat, încălzit cu jăratic. Ca să nu se boţească o făceau vălătuc pe un sul de lemn. Din 
acest postav femeile coseau ilicul (ilică în expresie locală) şi şorţulac. 

în satul Brânza, raionul Cahul femeile purtau iarna boandă din piele de oaie. Uneori 
boandele erau învelite cu postav ţesut din lână de oi în condiţii casnice. Purtau cămaşă 
brodată cu ciupag deasupra. Cămăşile erau cusute pe fir, în musculiţă (cruciuliţă). Deasu¬ 
pra fustelor purtau şorţ (pestelcă) ţesut din lână în două iţe. în variantele vechi se cosea 
pe verticală din doi laţi. Dar mai înainte de asta vopseau ţesătura în albastru. Pe lat¬ 
eralele ei şi la poale se coseau flori, puişori în tehnica bătut pe două feţead. Duminica şi 
la alte sărbători îmbrăcau caţaveica, o haină lungă, asemănătoare cu paltoanele din zilele 
noastre, alcătuit din două straturi. Cel de dedesubt era cusut din piei de oaie, iar cel de 
deasupra era cusut din postav ţesut acasă, învelit la chiuă. Avea guler din blană de miel, 
mânecile lungi, pe la margine cu colţişoare şi se încheia cu un singur nasture. Când se 


85 



duceau la horă fetele se legau deasupra caţaveicii cu o basma. La horă flăcăul o apuca de 
basma şi jucau. Fustele erau lungi, se legau cu baiere împletite din lână, încingându-se 
de două ori. La poale se coseau trei rânduri de cordele, iar mai deasupra erau brodate trei 
cercuri de motive geometrice sau vegetale. Fustele cu clini au apărut mai târziu. Unele 
femei îmbrăcau până la 12 fuste de diferite culori, inclusiv fetele ieşeau cu mai multe 
fuste. O fustă albă dedesubt se lăsa să se vadă cel mai tare. Pe marginea fustei erau cu¬ 
sute dantele împletite de fete şi femei. Celelalte nu trebuiau să se vadă. 

Prin anii ’60 ai sec. al XX-lea în toate casele din Cioara, Hansca, Cărpineni, Cazang- 
ic erau cămăşi din pânză de casă, cusute cu ornamente tradiţionale. Cu poale din câlţi, cu 
stanul de bumbac. Miresele purtau cămaşă tradiţionale cu multe broderii, deasupra cu 
catrinţă sau fustă din trei laţi de ţesătură. Femeile aveau fuste mai întunecate, fetele mai 
deschise şi îmbrăcau la horă 2-3 fuste. Cea de deasupra trebuia să fie frumoasă. La cu¬ 
nunie mireasa trebuia să aibă 2-3 fuste şi poale curate. Mai purtau flanele împletite din 
lână, stănuţ din suman, cojocele din piei de oaie. La Buţeni, Pleşeni, Cociulia şi Tigheci 
cojocelele erau făcute din 3 piei de cârlan şi sunt ca bondiţele, fără mâneci, cu aplicaţii 
din piele. Purtau săcuşoare din suman, lungi, fără răscroială. (Este gluga din alte părţi 
ale Moldovei, făcută dintr-un lat de stofă de suman, având cusut capătul superior, pen¬ 
tru a acoperi capul). Burnuzul, lung până în pământ, cu guler de cârlan, cu buzunare, 
chingă la spate era o haină a femeilor mai înstrite. Purtau şi jaletcă fără mâneci din stofă 
de sumanae. 

La Purcari, Ştefan Vodă burnuzul era mai lung decât fusta din postav de culoare 
albastră, avea guler rotund nu prea mare nu se încheia ci se purta parte peste parte, legat 
cu un brâu. Sumanele se asemănau cu cele răspândite pretutindeni. Cele pentru lucru 
aveau un croi simplu, iar cele de ţinut erau până la genunchi, fără pânzală, se legau cu 
găitane sus. După ce straiele au fost influenţate de moda urbană coseau din pânză de 
suman paltoane şi scurte având gulere dezvoltate, buzunare şi nasturi. Cojocul era din 
piei de oi, cu guler din pielicică de cârlan, mânecile libere, încheiat pătură peste pătură şi 
legat cu brâul de lânăaf. Femeile purtau deasupra cămăşii cu poale bondiţe fie din piei de 
oi, fie din stofă de diferite culori, fără mâneci. 

Costumul femeiesc pentru timp rece a promovat piese distincte datorită faptului 
că indiferent de frigul de afară, femeile participau activ, de rând cu bărbaţii, la viaţa 
comunităţii. Mergeau îmbrăcate în acest costum la biserică, umblau la nunţi, la hramuri, 
la sărbătorile calendaristice din timpul iernii şi al toamnei, demonstrând o mare abili¬ 
tate în a-1 întregi şi armoniza din mai multe haine. 

Căutând modalităţi pentru inventaria vechile tradiţii ale portului cu scopul de-a 
lua la evidenţa de stat toate elementele patrimoniului cultural imaterial în care se includ 
cunoştinţele, tehnicile şi reprezentările legate de confecţionarea, purtarea şi transmite¬ 
rea în timp a costumului tradiţional, are loc un proces general de redescoperire a tuturor 
surselor utile. Ar fi ideal să avem informaţii complexe despre portul fiecărui sat din Re- 

publica Moldova cum avem despre cel din Clocuşna, raionul Ocniţa. Aici femeile purtau 
două tipuri de cămaşă: de tip tunică (la poale aveau motivul puişorilor sau cocoşeilor, 
brăţări pe la mâneci) şi cămaşă cu platcă (mâneca de trei sferturi, având ornamentul dis¬ 
pus pe perimetrul plătcii, la poale cu pui brodaţi). Baierele femeieşti erau de-o palmă sau 
de două degete, ţesute în două iţe. Unele erau roşii, altele aveau dungi de diferite culori. 
Catrinţele şi fotele se încingeau cu baiere scurte. 

Iarna purtau sumane, cojocele, cufici, şube. In variante târzii sumanul imita 
hainele orăşeneşti, avea două rânduri de nasturi, cu guler din două părţi şi cu două buz¬ 
unare, era înfrumuseţat cu găitan făcut din aţă împletită. Deasupra era încins cu brâul 
lat, multicolor, de 2 m lungime. Pe cap femeile căsătorite aveau şervete de cap, ţesute 
în cinci iţe. Erau fine, cu motive florale şi geometrice, dispuse în benzi ornamentale. 
După ieşirea acestora din funcţie s-au îmbrobodit cu baticuri, brizuri, şaluri. Se legau 
sub barbă, după cap, la ceafă. Burnuzul era larg, lung, prevăzut cu un singur rând de nas¬ 
turi, buzunare, pe spate cu un guler lat şi lung. Era din material mai scump şi îl îmbrăcau 
doar de zile mari. 

La muncile agricole purtau opinci, prin casă, iarna erau încălţate cu papuci împletiţi 
din lână. In lume ieşeau cu pantofi făcuţi la meşter la târg care ţineau vre-o 10 ani, iar 
iarna se încălţau în ciobote cu şireturi (şnuroace) sau cu bumbi. Femeile n-au purtat 
opinci. 

La sărbători îşi puneau în urechi cercei cu pietricele scumpe, pe degete -inele, 
verighete, cruciuliţă din argint, mărgele roşii şi salbe din copeici la gât. Cel mai des se 
pieptănau în două gâţe. Femeile le prindeau cu agrafe după cap, iar fetele le lăsau pe 
spate. Tot fetele mai împleteau părul şi într-o gâţă, apoi o prindeau la spate sub formă de 
coc. Indiferent cât de mult munceau, trebuiau să fie mereu curate şi să arate bine. 

„Ieşi, fa Leano, pâri la poartă, / Di mă treci şi mă petreci./ - Eu te-aş treci şi te-aş 
petreci, / Da ni-i capu plin de flori, măi, / Şi gâtul cugălbiori, / Urechiuşi cu cerceluşi, / 

Degeţele cu inele”. 
Colindă din Slobozia Mare, Cahula. 


PODOABELE ŞI ACCESORIILE 

Completarea costumului prin podoabe. Podoabele sunt obiecte, de obicei, mici, dar 
preţioase, ce pun în valoare purtătorul lor, completează ansamblul vestimentar, dez¬ 
voltând mai multe funcţii, între care funcţia apotropaică, de vizualizare a statutului 
social şi decorativă sunt principalele. Podoabele sunt etalate în văzul lumii şi, deşi au 
un rol complementar faţă de vestimentaţie, ele sunt piese obligatorii ale costumului 
tradiţional, îl întregesc la fel cum întregesc imaginea purtătorului lor. 

Cea mai veche şi mai constantă dintre acestea este funcţia apotropaică, deşi, în 
înţelegerea omului modern, tocmai ea este mai puţin percepută. Podoabele au fost create 
din necesitatea de-a proteja omul. Ele sunt purtate în locurile vulnerabile, care necesită 
protecţie suplimentară: cerceii - la urechi, mărgelele şi salbele - la gât, brăţările - la 
mână şi inelul la deget, ca să ne referim la cele principale. în această ipostază podoabele 
fortifică mesajul apotropaic al motivelor ornamentale (ţesute sau brodate) de pe piesele 
costumului tradiţional. Puterea protectoare a acestor bijuterii converge din mai multe 
surse. Una dintre ele este materialul din care sunt confecţionate. în cultura tradiţională 
bijuteriile erau lucrate din aur, argint si arama (bronz). Dintre pietrele scumpe cele mai 
răspândite erau coralul şi sideful. Sporeau puterea podoabelor şi forma acestora, întot¬ 
deauna simbolică, făcând trimitere la semnificaţii benefice. Funcţia apotropaică a cer¬ 
ceilor, mărgelelor, brăţărilor şi inelelor transpare şi în practica de a le purta permanent, 
ca o garanţie a relaţiei lor cu persoana care le are asupra sa. 

O altă funcţie importantă a podoabelor este de a indica asupra statutului social al 
purtătorului. Astfel conform tradiţiei, copiii începeau a purta podoabe odată cu sociali¬ 
zarea lor. Cu cât creşteau mai mari erau implicaţi în mai multe relaţii sociale şi însemnele 
lor se completau, pentru a le reflecta statutul. 

în viaţa de toate zilele femeile purtau în număr redus de podoabe, iar în timpul 
sărbătorilor acestea erau etalate într-un număr mult mai mare, fiind şi mai scumpe. 
Explicaţia acestei bogăţii rezultă din funcţia obiceiului de-a servi ca scenariu pentru 
schimbarea statutului social al oamenilor: cel al adolescenţilor pe cel de flăcăi şi fete 
mari (în timpul ieşirii prima dată la joc sau la horă); al celibatarilor, pe cel al oamenilor 
căsătoriţi (în cadrul obiceiurilor de nuntă); al omului mort (ieşit din comunitatea celor 
vii) pe cel al omului trecut în lumea celor drepţi (în cadrul obiceiurilor de înmormân¬ 
tare şi de pomenire a morţilor) etc. Obiceiurile sunt forme culturale simbolice cu o 
mare capacitate de comunicare ce antrenează în acelaşi scenariu diverse limbaje între 

care cel al vestimentaţiei şi podoabelor este esenţial. Aşa cum se cunoaşte, în timpul 
desfăşurării obiceiurilor este schimbat şi validat de colectivitate statutul social al mem¬ 
brilor colectivităţii, sunt etalate statutele sociale ale participanţilor, este confirmat pres¬ 
tigiul social prin vizualizarea însemnelor statutare. 

Graţie specificului de-a fi mici, a sta în locurile cele mai vizibile şi a concentra 
mai multe semnificaţii, podoabele sporesc funcţiile straielor în comunicarea socială, 
adăugându-i purtătorului valori sociale, etice şi estetice. Iată de ce societăţile, indiferent 
de nivelul de trai, au mizat întotdeauna pe podoabe, pentru a etala roluri şi distincţii so¬ 
ciale. Călătorii mai devreme, iar mai târziu - cărturarii au remarcat faptul că în secolele 
trecute podoabele de tot felul erau obligatorii pentru femeile din Moldova. La începutul 
sec. al XX-lea Pavel Usov scrie despre cele din Basarabia că le plac podoabeleb. 

în literatura de specialitate s-a format o opinie eronată precum că au avut rol de 
podoabe doar obiectele din metale şi pietre scumpe. Realitatea culturală denotă că au 
fost folosite în acest scop diferite materiale naturale, flori, frunze, pene, pomuşoare, 
lemnul etc. Una dintre principalele podoabe erau florile. Conform prescripţiilor etichetei 
tradiţionale fetele se găteau cu flori, prinzându-le în păr, la mijloc sau purtându-le în 
batistuţa din mână. în părţile sudului în cadrul sărbătorilor şi femeile îşi puneau o floare 
la basma. Mama mirelui şi a miresei îşi puneau două, câte una de fiece parte. 

Pretutindeni fetele şi femeile purtau la sărbători cercei în urechi, mărgele şi salbe 
la gât, inele pe degete şi brăţări la mâni. Aceste bijuterii sunt principalele şi general ac¬ 
ceptate în comunitatea tradiţională. 

Cerceii. La noi au purtat cercei în urechi atât fetele cât şi femeile. Această podoabă 
era confecţionată de către meşterii bijutieri din monede de aur sau de aramă în ateliere 
sau de către aurarii ţigani. Răzeşoaicele din Lozova, Vălcineţ, Vorniceni, raionul Călăraşi 
purtau cercei de aur, pentru a-şi demonstra vizual originea. 

Mărgelele. La gât fetele şi femeile purtau mărgele din diferite materiale. Fetele 
ţărance îşi făceau mărgele din fructele plantelor sau cumpărau mărgele din materiale 
simple. Femeile din familiile bogate tindeau să-şi cumpere mărgele din coral, sidef sau 
din sticlă. Cuvântul mărgele este un derivat din lexemul mărgean. Mărgeanul sau cor¬ 
alul, arborele acvatic de culoare roşietică, a oferit bijutierilor un material perfect pentru 
confecţionarea aceste podoabe. Veneţienii, ca şi în cazul mărgelelor de sticlă, sunt cei 
care au produs şi răspândit mărgelele de coral. Ele au devenit foarte populare în Europa 
începând cu secolul al XVI-lea. în ţările din răsăritul Europei, mai exact în Moldova, 
Polonia, Letonia, Lituania şi Estonia mărgelele de coral au fost podoabe de prestigiu, 
păstrând acest statut până la mijlocul sec. al XX-lea. 

în spaţiul cercetat aceste mărgele împreună cu cele de sidef au constituit podoaba 
cea mai de preţ pentru femeile din multe sate ale actualelor raioane Ocniţa, Briceni, 
Edineţ, Râşcani, Glodeni şi Camenca. în câteva localităţi din acest ultim raion (Camenca, 
Podoima, Podoimiţa, Valea Adâncă, Hrustovaia) curălile, căci aşa erau numite aici, şi-au 

păstrat statutul până prin anii ’80 ai aceluiaşi secol. Cuvântul curăli apare ca o adaptare 
locală a cuvântului coral. Podoaba era specifică şi satelor maramureşene din dreapta Ti¬ 
sei, şi celor din Bucovina, unde era numită zgardă. In satele de la sudul republicii aceste 
obiecte au circulat cu numele de mărgean. 

Coralul era mai popular şi mai răspândit. Mărgele de coral fiind mai mărunte decât 
cele de sidef, pentru a le pune în valoare, uneau mai multe şiraguri. în baza fotografi¬ 
ilor de epocă se poate observa că fiecare femeie putea să aibă în jur de 6-16 şiraguri de 
mărgele din coral şlefuit sau neşlefuit, de culoare portocalie. La mijloc şi pe la capete 
şiragului erau înşirate detalii din aramă. 

Este de reţinut şi tradiţia satelor Tabani şi Corjeuţi, unde femeile aveau câte două 
şiraguri de mărgele de sticlă. Unul era de culoare roşie şi altul alb. Cerceii erau de bronz 
sau de argint sub formă de verigă. Fetele mai rar aveau asemenea podoabe. 

în Lăpuşna, ca şi pretutindeni, toate femeile şi fetele ieşeau la sărbători cu mai 
multe şiraguri de mărgele din diferite materiale. Unele fete făceau mărgele din ghinde 
mici de stejar uscate sau din gogonele, fructele unui tufar sălbatic din pădurec. La Voloca 
făceau mărgele din clocotici, de culoare neagră. 

La sfârşitul sec. al XlX-lea începutul secolului al XX-lea au devenit accesibile 
mărgeluşele colorate. Cu ele erau decorate cosiţarele fetelor, cârpa şi fesul mireselor, 
cămăşile, brâiele. Din ele se făcea zgarda, zgărdiţa sau gherdanul un accesoriu foarte 
răspândit în tot spaţiul cercetat, rămas multă vreme în uzul sărbătoresc al fetelor şi 
femeilord. L-au purtat şi reprezentanţii grupurilor etnice din republică. Actualmente 
femeile lipovence în etate din Cunicea se identifică cu această podoabă. 

Salbele. în satele din Bucovina şi cele din sud salbele de aur au fost purtate până 
prin anii ’30 ai secolului al XX-lea. La nord erau numite salbe, în restul teritoriului - la 
centru, la sud est şi sud vest - au fost atestate cu numele de lefturi, lefţi, mahmudele, 
mamudele. Cei de tradiţie veche erau din aur. Mai târziu, în zonele unde au rămas în cir¬ 
cuitul social, au început a-i imita din monede ieşite din uz sau a-i imprima din materiale 
accesibile. 

Inelul trimite la simbolismul apotropaic al cercului. Eticheta tradiţională im¬ 
punea femeilor norma să poarte inel. Se considera că există o relaţie strânsă între inel 
şi purtătoarea acestuia. Când femeile jurau, se spunea că inelele luau asupra lor aceste 
jurămintee. în virtutea aceloraşi reprezentări, decedatul trebuia să fie înmormântat cu 
veriga de cununie pe mână, în semn de căsătorie. Dacă acesta era celibatar şi nu avea 
inel, atunci prescripţia cerea să i se pună pe deget un inel de ceară sau, cel puţin, unul 
făcut dintr-un pai. 

Aproape pretutindeni fetele aveau inelul pe degetul inelar al mânii stângi, iar fe¬ 
meile căsătorite purtau veriga pe cel al mânii drepte. Această tradiţie era respectată in¬ 
clusiv de reprezentanţii grupurilor etnice. Excepţie fac satele din Valea Nistrului de Jos 
în care era respectată norma de a purta inelele şi verigile pe mâna stângă, pentru că cu 

cea dreaptă oamenii îşi fac semnul crucii. 

în manuscrisul localităţii Hânceşti (anul 1884) se descrie practica de dezlegare a 
celui răposat de destinul lui lumesc. Dacă răposatul a fost căsătorit şi nu avea verigă pe 
deget, în timp ce era scăldat i se îmbrăca pe deget o verigă ce rămânea în posesia celui 
care a spălat mortul. Dacă murea o fată necăsătorită, pe cap îi aşeza cununa de nuntă, iar 
pe deget - un inel. Când nu aveau inel, îi făceau unul din cearăf. 

Inelele nu se deosebeau prea mult prin formă. Cele mai des întâlnite erau făcute 
din acelaşi material sub formă de cerc, având modelată în diverse moduri fie întreaga 
suprafaţă, fie partea din faţă. Dar tradiţia a cunoscut şi inele cu piatră scumpă despre 
care se vorbeşte în poveştile populare şi în textele colindelor. Reproducem ca exemplu 
un fragment din colindul Lăzărelul de la sud: „Tot umblând şi căutând, / Am găsit un 
ineluş, / Ineluş cu chiatră verdi, / Dar mi-i frică că te-oi pierde. / Că te-am mai pierdut o 
dată / Şi te-am cătat vara toata’g. 

Brăţări. Această piesă putea fi din aramă, argint sau aur. Brăţara ca piesă oblig¬ 
atorie a ţinutei femeii si-a păstrat cel mai mult funcţiile în ceremoniile şi obiceiurile 
localităţilor din sud, raioanele Cahul, Cantemir şi Leova. în acest loc al desfăşurării ex¬ 
egezei este important să amintim că până la mijlocul sec. al XX-lea lângă brăţară sau în 
locul unde se pune ea de obicei erau prinse şi purtate în luna martie mărţişoarele sub 
formă de un găitan roşu-alb, având ciucuri pe la capete. 

Paftalele sunt specifice sudului şi fac parte din fondul balcanic. Ele erau meşterite 
împreună cu cerceii, inelele şi brăţările de către meşterii locali. Cele mai preţioase erau 
din argint. Cu cele două jumătăţi de paftale erau prinse capetele încingătoarelor, pentru 
a le uni. 

Boldurile pentru maramele de borangic, folosite şi pentru prins părul, erau ca 
agrafele, numai că partea vizibilă era accentuată printr-un detaliu sub formă de floare. 
La sfârşitul sec. al XlX-lea, începutul sec. al XX-lea erau confecţionate la fel ca cerceii, 
inelele, verighetele, brăţările şi paftalele din monede vechi în satele Văleni, Brânza, 
Giurgiuleşti, aflate actualmente în raionul Cahul. 

Manifestări locale de etalare a podoabelor. La Glinjeni, raionul Făleşti femeile purtau 
cercei, mărgele, inele. Cerceii aveau diferite forme: de bobiţă, sârmuliţă şi erau făcuţi de 
meşterii locali din gălbenaşi sau din aramă. Iar mărgelele le cumpărau din dughene, erau 
de sticlă şi aveau mai multe culori. Cei bogaţi aveau bijuterii din aur şi arginth. 

în satul de răzeşi Sadova fetele şi femeile purtau mărgele lunguieţe din os, cu 
găurică la mijloc, vişinii la culoare. Aveau câte un şirag sau patru. Mai purtau mărgele 
din sticlă numite hurmuz, rotunde sau lunguieţe. Păstrau din bătrâni şi tradiţiia salbe¬ 
lor din aur, argint sau bronz, în dependenţă de starea socială a femeii. Le numeau lefţi. 
Erau un fel de monede. Bogatele aveau inele de aur şi pietre scumpe. Inelele erau purtate 
pe mâna dreaptă. Verigele de căsătorie erau păstrate până la moarte. Femeile mai puţin 

bogate aveau cercei în formă de verigă, de culoare albă sau galbenă din os, altele aveau 
cercei în formă de semilună din aur. De fapt purtau aceeaşi formă de cercei, numai că 
femeile bogate aveau cercei din aur, iar celelalte din argint şi aramăi. 

La Ciuciuleni, Nisporeni s-au purtat mai puţine bijuterii. Cerceii şi inelele erau 
cumpărate de la meşteşugarii locali, în mare parte ţigani. Erau din aur, argint sau aramă. 
Făceau şi mărgele rotunde din lemn. Unele femei şi fete purtau la gât lefţi, o bijuterie 
făcută dintr-o carboavă şlefuită şi adaptată la salbăj. 

Şi la Jora de Mijloc, Orhei purtau mărgele, inele, cruci, verigi. Mărgelele erau 
mărunte, în câteva şiraguri. Femeile bogate aveau mărgele din sidef, iar ale fetelor erau 
din mătănii, de lemn, de o singură culoare, cu mai multe nuanţe. Verigile erau din aramă, 
îmbrăcate pe degetul inelar al mânii stângi. Cu mărgele îşi completau vestimentaţia la 
sărbători, aveau câte 4-5 şiraguri. Fetele şi femeile nu purtau cruce la gâtk. în satul An- 
tonovca, era acceptat ca femeile să poarte câte un singur şirag de mărgele, iar fetele 
aveau dreptul să poarte mai multe. 

în satele din Codrii Tigheciului fetele şi flăcăii se împodobeau cu flori vii, inclusiv 
de cameră. Ţiganii le făceau cercei sub formă de inimioară sau de semilună din monede. 
Purtau şi brăţări făcute din aramă. La Baurci-Moldoveni aveau brăţări din os, aramă, 
arginti. 

în satele Manta, Brânza, Giurgiuleşti, raionul Cahul până la mijlocul sec. al XX-lea 
s-au purtat podoabe destul de multe. Fetele şi femeile îşi completau ţinutele cu inele, 
cercei, mărgele, brăţări, paftale, lifturi. Femeile purtau verigi din aramă sau din argint. 
Unele aveau şi câte 8 şiraguri de mărgele, iar mai jos de ele stau lifturile din aur şi ar¬ 
gint. Erau ca monedele şi cine avea mai multe le ajungea împrejurul gâtului. Brăţările 
erau din aluminiu sau din argint, făcute în sat. Paftalele erau ca o cingătoare, ţesută din 
lână de mai multe culori, cu flori şi cu paftale de argint. La horă fetele îşi puneau lifţi 
de aur la gât, cercei, brăţări. Mirele îi făcea miresei cadou de nuntă lifţi de aur, brăţea, 
cerceim. Conform unui manuscris de la sfârşitul secolului al XlX-lea în satul Slobozia 
Mare lifturile sunt una din principale podoabe. Erau confecţionate din monete şi le pur¬ 
tau împreună cu mai multe şiraguri de mărgele. Atât femeile cât şi fetele aveau basmale 
numite ciumbere, ale căror capete brodate cu paiete strălucitoare erau legate deasupra 
capului. Unele femei căsătorite poartă pe sub broboadă şi fes roşun. 

în partea de est, în satele de pe malul Nistrului erau tradiţionale aceleaşi podoabe, 
făcute din aceleaşi materiale ca în localităţile prezentate. Cerceii erau din aramă, cu 
pietricică din sticlă roşie şi albă. Inelele din aramă se purtau pe mâna stângă, fiindcă cu 
cea dreaptă oamenii îşi făceau cruce. Aveai câte cinci şiraguri de mărgele albe de sticlă, 
în partea de jos a celui mai lung şirag se făcea un mic laţ, la capătul căruia se prindea 
cruciuliţa. Prin anii ’70 ai secolului al XX-lea le mai purtau femeile bătrâneo. 

în anul 1850 arhiereul V. Martânovski a descris câteva forme culturale consacrate 
de tradiţie. Conform observaţiilor cărturarului femeile şi fetele îşi înveleau capul de jur- 

împrejur cu năframa, astupându-şi faţa, încât numai ochii li se vedeau. Astfel, aspectul 
lor exterior era alb şi plăcut vederii. Ca bijuterii purtau la gât câteva rânduri de salbe cu 
monede turceşti de argint (parcea), mici şi foarte subţiri. In loc de cizme obişnuiau să 
încalţe papuci din piele galbenă, cusuţi pe deasupra cu lână. 

în loc de concluzii. în situaţia când în societatea tradiţională toate femeile trebuiau să 
poarte podoabe de toate categoriile, diferenţa socială se observa după numărul acestora 
şi după calitatea materialelor din care erau făcute. Spre exemplu, era o mare deose¬ 
bire între un şirag de mărgele de sidef şi trei sau cinci de acelaşi fel. Sau mărgelele de 
coral care deşi erau unite, cel puţin, câte două şiraguri, oricum la comparaţie se putea 
face deosebirea cu cele mai bogate compoziţii din 10 sau 16 şiraguri. Conta numărul 
monedelor din salbe (paftale, lefţi, mahmudele) şi metalul din care erau turnate. Era 
prestigios pentru o femeie să afişeze un galben (o monedă de aur) între mărgele. Unele, 
mai bogate, aveau salbe numai din galbeni şi atunci aveau trecere în lume „Unde aurul 
vorbeşte, toată lumea amuţeşte”. Cele mai puţin bogate le imitau pe primele, afişând la 
gât salbe din monede vechi de argint sau turnate din diferite aliaje. Către sfârşitul sec. al 
XlX-lea această bijuterie era răspândită pretutindeni în spaţiul românesc. La nord au fost 
încorporaţi în componenţa ei ducaţii, în satele din Transnistria, dar fiind caracterul lor 
deschis către schimburi culturale şi statornicia pentru tradiţie au adaptat în acest scop o 
mare diversitate de monete, în funcţie de ieşirea lor din circuit. Ultimele care au căpătat 
acest rol au fost monetele sovietice din anii 1950-1960 incluse uneori în şirag, pentru 
a completa lipsa celor căzute. La sud au lucrat mai mulţi meşteri bijutieri locali şi au 
confecţionat mahmudele sau lefţi din tinichea, imitând monete turceşti, demult ieşite 
din uz. Cu toate aceste procese şi la începutul secolului al XX-lea unele femei mai purtau 
asemenea podoabe din aur. Ele erau transmise din generaţie în generaţie, nu totdeauna 
în întregime, ci recurgându-se la separarea monetelor, încât să revină fiecărei fiice câte 
una sau mai multe, ceea ce a dus treptat la dispariţia obiectului. 

Un costum tradiţional de sărbătoare este mai mult decât un costum. El presupune 
şi prezenţa unui context, care îi conferă expresivitate şi integralitate. Formează acest 
context podoabele şi accesoriile (batistele, năfrămiţele, traistele, tolbele etc.). 

La finalul acestui capitol trebuie să precizăm că actualmente puţine femei, implicate 
în promovarea folclorului autentic, asociază costumului ce-1 poartă podoabe tradiţionale 
specifice. Este o situaţie paradoxală. Cu secole în urmă lipsa podoabelor din ansamblul 
vestimentar cotidian sau, cu atât mai mult, din cel de sărbătoare era de neconceput. Iar 
în prezent, când sunt atât de multe bijuterii şi obţinerea sau chiar confecţionarea lor 
nu necesită un efort însemnat, absenţa lor din structura portului îngrijorează, pentru 
că este vizibilă. Reticenţa faţă de podoabele tradiţionale rămâne o problemă deschisă. 
Probabil sunt necesare studii complexe pentru a cunoaşte mai clar originile şi motivaţiile 
acestei atitudini, încât să depăşim etapa critică şi să reabilităm integritatea costumului 

tradiţional. 

Din discuţiile asupra acestei probleme întreţinute cu interpreţii de folclor şi 
cu specialiştii care au atribuţii în domeniu a rezultat că rolul şi semnificaţiile podoabe¬ 
lor n-au fost nici abordate în măsura cuvenită de cercetători încât să le facă relevante, 
respectiv nici n-au fost înţelese suficient de către promotorii folclorului. Dacă necesi¬ 
tatea de a respecta autenticitatea costumului treptat a fost conştientizată şi o bună parte 
din interpreţi s-au conformat acestui deziderat, în privinţa podoabelor se simte o mare 
diferenţă dintre tradiţia veche şi cea din zilele noastre. Lipsa evidentă a bijuteriilor în 
costumul purtat actualmente de către interpreţii de folclor constituie o problemă de 
importanţă majoră asupra căreia trebuie să insistăm, pentru a-i cunoaşte atât dimensiu¬ 
nile, cât şi posibilităţile de recuperare. 

ÎNCĂLŢĂMINTEA 


în paginile precedente am analizat găteala capului, costumul de bază, costumul 
de iarnă pentru bărbaţi şi femei, inclusiv podoabele ce completează aceste costume. Am 
ajuns la momentul când trebuie să abordăm problematica încălţămintei, pentru a-i ve¬ 
dea pe oamenii noştri cum arată din cap şi până în picioare - îmbrăcaţi şi încălţaţi, gătiţi 
de sărbătoare. 

La un costum atât de expresiv în ipostazele sale sărbătoreşti, atât de unitar în 
tipare, începând cu forma şi încheind cu detaliile, atât de creativ în asimilarea formelor 
alterităţii, deschis comunicării în ambele sensuri ale timpului - spre origini, pentru a 
păstra autenticitatea, şi spre viitor, pentru a îmbina tradiţia şi modernitatea, - e firesc 
să ne întrebăm cu ce se încălţau înaintaşii noştri, pentru a fi pe potriva costumului 
îmbrăcat. Rolul încălţămintei este foarte important - protejează picioarele omului. 

încălţămintea cel mai puţin a fost descrisă în lucrări, încât va trebui să aducem su¬ 
ficiente argumente, pentru a prezenta tradiţiile ei. Informaţiile descoperite sunt în bună 
parte inedite şi merită toată atenţia. 

în fiece localitate s-au purtat mai multe tipuri de încălţăminte şi variante ale aces¬ 
tora, asociate costumului. La sărbători toată lumea ţinea să fie în încălţăminte bună: 
cizme (ciobote, cioboţele), papuci, bocanci, pantofi. Ea era confecţionată de ciubotarii 
(cizmarii, papucarii) din localităţi. O asemenea pereche de încălţăminte, dacă era bine 
îngrijită, ţinea şi zece ani. Dar la arat, semănat, cosit, secerat, la păscut oile sau vacile 
cea mai bună încălţăminte erau opincile, un tip de încălţăminte specifică mai multor 
popoare europene. Bărbaţii din familie erau cei care făceau opincile, conform unui croi 
simplu, arhaic. Femeile aveau în grija lor confecţionarea papuceilor împletiţi din aţă de 
cânepă sau din lână cu ajutorul cârligelului, inclusiv a celor cusuţi din postav de suman. 
Pe timpuri grele (după războaie, epidemii sau alte nenorociri) oamenii sărăceau şi reve¬ 
neau la încălţămintea cea mai simplă. 

Bărbaţii umblau mai mult ca femeile prin lume, fapt surprins şi de zicala jupâneasa 
ţine casa, da jupânul ţine drumul. Din acest considerent ei aveau mai multe perechi de 
cizme, bocanci sau papuci, ori mai des decât femeile erau încălţaţi. Fotografiile de epocă 
denotă această deosebire. Dar este important să ţinem cont şi de aspectele istorico-ge- 
ografice. în localităţile de la nord oamenii erau mai înstăriţi, deci îşi puteau permite să 
aibă şi încălţăminte mai bună, cu atât mai mult că în această parte a ţării frigul ţine mai 
multe zile decât la sud. în fiece localitate ciubotarii erau nelipsiţi, iar în localităţile din 
părţile nordului erau mai mulţi la număr şi au activat mai îndelung, până prin anii ’60- 
’70 ai secolului al XX-lea. 

Cele mai vechi documente se referă la încălţămintea femeilor, iată de ce vom începe 
prin a prezenta descrierea încălţămintei femeieşti de acum trei sute de ani. Vom recurge 
la aceleaşi însemnări ale militarului din armata suedeză: „în picioare nu poartă ciorapi, 
ci numai cizme galbene cu tocuri înalte şi ascuţite potcovite cu fier şi câteodată ciorapi şi 
pantofi de safian (marochin), multe umblă cu picioarele goale în papuci turceşti care se 

poartă fără tocuri’a. în lumina acestui document femeile din Moldova trăiau bine. 

Un manuscris de la 1848 relatează despre moldovencele din judeţul Balta, Tran- 
snistria, că toamna poartă papuci, iar iarna cizme din piele de caprăb. 

Bărbaţii au purtat cizme pretutindeni. Diversitatea cizmelor, aşa cum demonstrează 
imaginile de la sfârşitul acestei cărţi, era destul de mare. în secolele XVII-XVIII acestea 
erau mai largi în partea superioară, fiind confecţionate din piei de culoare cafenie şi 
gălbuie. Treptat cizmele au căpătat formele cunoscute de noi, cu tureatca înaltă, cu ture- 
atca răsfrântă sau încreţite la merişor. 

La începutul sec. al XX-lea bărbaţii din satele bucovinene purtau cizme cu tureatca 
înaltă şi tare, încreţite mai sus de căpută, având tocuri înalte. Alţii aveau şi ciobote de 
hrom. La Mihureni, Herţa se făcea deosebire între ciobotele confecţionate din piele mai 
grosolană şi cizmele din piele mai subţire. Se considera că papuci purtau numai oamenii 
săraci, care nu puteau sa-şi asigure cizme. Pe timp cald preferau să poarte bocanci. La 
lucru aveau opinci de culoare gălbuie, cu gurgui înalt, legate cu aţe de păr de calc. 

Femeile mai des purtau papuci cu nasturi într-o parte, cu turetci lungi, înalte. Pen¬ 
tru a păstra diferenţele, unele femei aveau încălţăminte bună pentru toate anotimpurile: 
ciobote, papuci, pantofi, sandale. Papucii erau negri de piele şi se legau cu şireturi. Ciobo¬ 
tele şi pantofii purtaţi de fete aveau preferenţial tocuşor înalt. încălţămintea era făcută 
cu ajutorul cuielor de lemn şi avea potcoave de aramă. 

în viaţa de toate zilele femeile şi copii umblau încălţaţi prin casă cu încălţăminte 
mai simplă, confecţionată din materialele aflate la dispoziţie (lână, cânepă, postav, alte 
stofe rezistente). Această încălţăminte cuprindea o mare varietate de obiecte: burlacid, 
papuci de rogoz pe tocuşor nu prea înalte, papucei de feştilă, totocei, târlici, chirivici 
etc. 

în satele de la nordul Republicii Moldova gospodarii purtau ciobote. Când ieşeau 
la sărbători toţi aveau ciobote, mai noi sau mai vechi. Şi cizmele se schimbau, asimilând 
moda epocii. La începutul secolului al XX-lea acestea erau cu încreţuri. 

Femeile aveau papuci de hrom, cu diferite detalii care modelau partea superioară 
a încălţăminteif. Fetele se încălţau în ciuboţele făcute din piele tot de ciobotarii satului. 
Deasupra se vedeau ciorapii albi de lână, lungi până sub genunchi, cu ornamenteg. La 
Larga, Clocuşna, Corjeuţi diversitatea încălţămintei era mare, pentru că şi satele rep¬ 
rezentau structuri ierarhizate. La nunţi iarna toţi erau în ciobote de ţinut. Ciobotele 
femeieşti aveau şireturi sau bumbi. La joc primăvara, vara şi toamna încălţau papuci cu 
blană sau pantofi făcuţi la meşter la târg, care ţineau vre-o 10 ani. Pentru zilele ploioase 
aveau şoşoni, galoşi. Femeile de aici n-au purtat opinci, ci doar bărbaţii la lucruh. 

La Hordineşti, Edineţ, aveau câte o pereche două de ciobote în fiecare familie, alţii 
aveau bocanci, papuci. încălţămintea o făceau cizmarii din sat. Procurau piele de la pie¬ 
lării din Edineţ şi coseau din ea încălţăminte. însă opincile erau considerate mai comode, 
în zilele obişnuite se încălţau în opinci de piele de porc pe care o cumpărau de la magazin. 

Mai făceau opinci din piele de vită. Iarna ungeau opincile cu petrol. Ataşamentul oa¬ 
menilor faţă de această încălţăminte străveche se observă şi din strigăturile de la horă: 
„Că ciobota cât de bună / ca opinca nu mai sună”. Vara umblau desculţă şi femeile şi 
bărbaţii, unele femei purtau şi mai poartă totoci de lână împletiţi cu cârligul, având talpa 
de chirz. 

Şi în satele din centru s-au purtat ciobote, papuci, pantofi, drept că nu atât de 
frecvent ca în satele de la nord. Flăcăii erau încălţaţi în ciobote şi cuşme ţuguiate. Fetele, 
dacă aveau o pereche de pantofi, îi păstrau mai mulţi ani. Iarna, prin casă femeile umblau 
în colţuni de lână şi papuci de feştilă. Şi copii purtau încălţăminte de feştilă. Bătrânii 
erau încălţaţi în ciobote sau în opinci, depindea de starea lor socialăi. în satul Sadova, 
la sărbători bărbaţii încălţau ciobote negre, iar femeile preferau ciobotele roşii cu creţi, 
în zilele lucrătoare purtau opinci, făcute din piele de oaie, cal. Aveau gurgui şi erau leg¬ 
ate cruciş cu aţe albe pe deasupra obielelor până la genunchi. Le vopseau apoi roşii sau 
negre, Femeile purtau în zilele de lucru chirivici împletiţi cu cârligelul din feştilă cu talpă 
groasă din alt material, fiind de culoare naturală, sau din mai multe culorij. 

în satele din Lunca Prutului, Lăpuşna, Bujor şi Cărpineni femeile nu purtau opinci, 
ci doar bărbaţii la muncile agricole. Femeile umblau încălţate iarna prin casă cu ciupici 
din lână, împletiţi din lână sau din cânepă (ciupici de feştilă) cu cârligelul. Dar la sărbători 
purtau pantofi cusuţi din piele de vită, negri, cu 1-2-3 cureluşe cu catarame şi toc nu prea 
înalt. Uneori aveau 2 năsturei. Iarna încălţau papuci făcuţi de ciubotarii din sat. Tureatca 
lor era înaltă până la pulpă, aveau nasturi şi elastic la o parte şi erau prevăzuţi cu toc 
înalt. 

Şi la sud încălţămintea prestigioasă de iarnă erau ciobotele de hrom, papucii şi 
pantofii din piele cu diferite detalii decorative, iar vara - sandalele. în Crihana Veche 
femeile purtau pantofi negri cu canafuri de piele pe la margine. însă încălţămintea de 
bază pentru toate zilele erau opincile de tot felul, dar şi diferite imitaţii ale încălţămintei 
prestigioase, făcute din materiale aflate la dispoziţie. Făceau pantofi împletiţi din lână 
cu cârligelul, variind cromatic partea superioară. 

Opincile erau croite din piele de vacă, de porc sau, mai rar, de cal. Pielea era frecată 
cu cenuşă, apoi curăţită cu securea. După acest procedeu ea devenea mai moale. Când era 
gata prelucrată aşezau talpa piciorului pe ea, conturau talpa, lăsau puţini centimetri de 
rezervă, apoi tăiau un dreptunghi verificat ca mărime. Făceau găuri pentru a introduce 
în ele aţele, curelele, nojiţele, vânările cu care se legau opincile. Opincile aveau gurgui şi 
erau cusute peste muchie. Târlicii erau împletiţi din aţă de cânepă cu un cârlig sau cu 
ac mare cumpărat de la ţigani şi îndoit la capăt a cârlig. Uneori erau făcuţi din stofă de 
suman. Talpa o croiau din piele de porck. 

La Brânza, Cahul, pe lângă casă purtau totoci, făcuţi din stofă de suman, cu tălpi 
de parusină. Fetele mai adăugau de ambele părţi câte un triunghi din altă pânză, pen¬ 
tru a-i înfrumuseţa. Dar la horă se încălţau în pantofi, făcuţi din piele de ciubotarii 

din sat. Aveau una sau trei cureluşe. Talpa era tot din piele cu ţinte de lemn. Femele şi 
fetele încălţau opincile făcute din piele de vită sau de porc când mergeau la lucru la deal. 
încălţau neapărat ciorapi de lână în opinci, iar bărbaţii - obiele. Ciorapii ajungeau până 
mai jos de genunchi, sus aveau un fir de lână cu ajutorul căruia îi strângeau de piciorl. 

La Manta, fetele încălţau pantofi cu cureluşe, ciupici din piele de safian, ciorapi. 
Bărbaţii aveau ciobote încreţite la tureatcă cu 12 fazi. Vara la horă şi fetele, şi flăcăii 
dansau desculţi. Veneau încălţaţi cu pantofi, sandale etc., dar pentru că dansau mult, 
- cine nu s-a convins de pasiunea sudicilor pentru dans! - ca să nu rupă o pereche de 
încălţăminte la o horă, se descălţau, dansau, apoi se încălţau şi plecau acasă. Au purtat 
şi opinci cu obiele sau cu ciorapi împletiţi ce ajungeau până la genunchi. Erau legate cu 
vânări de păr de calm. La Văleni, încălţămintea cea mai răspândită erau totoceii din 
postav gros, cusuţi cu mâna. în bot şi pe lateralele lor aveau câte un peticuţ de stofă de 
altă culoare, pentru a-i face mai practici şi mai arătoşi. La Lărguţa, Cantemir erau numiţi 
papuci din suman. Iarna femeile purtau pantofi, numiţi jumătăţi. Au purtat şi opinci cu 
ciorapi împletiţi din lână sau obiele ţesute din lână de culoare deschisă (culoarea albă a 
lânii ţigăi), înfăşurate de trei ori în jurul piciorului, legate cu vânări din păr de cal, strâns 
de picior. 

în satele de pe Valea Nistrului de Jos erau aceleaşi tradiţii. Oamenii mai bogaţi 
purtau ciobote. De obicei, în fiece familie era câte o pereche de ciobote pentru bărbaţi şi 
alta pentru femei. Cine avea nevoie mai mare să iasă în lume, acela le încălţa. Ciobotele 
erau negre, făcute dintr-o piele de porc, având creţi, călcâi cât două degete de înalt. în 
ele încălţau colţuni de lână. Ciobotele femeilor erau mai scurte şi mai elegante. Pantofii 
au intrat mai târziu în uz, după papuci. Erau meşteriţi din piele de porc de către ciobotari 
şi aveau şireturi (şnoroace). 

Opincile erau foarte importante pentru modul tradiţional de viaţă. Le purtau toţi 
la lucru sau, dacă nu era nevoie să-şi protejeze picioarele, umblau desculţ. în această 
regiune tăietorii de stuf au purtat mănuşi de câteva feluri împletite în cinci andrele şi 
ciorapi mari, la formă ca nişte ciorapi, din pânză impermeabilă şi încălţaţi pe deasupra 
opincilor, ca să nu pătrundă apa în timp ce tăiau stufuln. 

Este destul de diversă încălţămintea tradiţională purtată în ultimele secole în 
satele de la noi. Urmărind procesul transmiterii tradiţiilor costumului popular ce se 
desfăşoară în ultimele decenii în Republică, prin intermediul ansamblurilor etno-fol- 
dorice, se observă o uniformizare a încălţămintei asimilată tendinţei de-a încălţa mai 
frecvent opincile şi mai puţin a se prezenta în alte tipuri de încălţăminte. Acest lucru iese 
în evidenţă şi din motivul că puţine formaţii au opinci confecţionate din piele, conform 
tradiţiei. Se încearcă a le improviza din alte materiale decât cele tradiţionale şi nu sunt 
încălţate după toate rigorile. Şi atunci devine prea mare contrastul dintre un costum 
elegant, făcut după toate normele tradiţionale, şi opincile efemere. 


100 



NOTE ŞI REFERINŢE BIBLIOGRAFICE 


a SCHNEIDER VON WEISMANTEL, Erasmus Heinrich. Op. cit., p.356. 
b CMEPEHMHCKMM A. Op. cit.. P. 26. 

c Opincile aveau o mare asemănare, dat fiind felul foarte simplu în care puteau fi făcute. 
Femeile purtau opinci cu gurgui, făcute din piele de porc şi de vită, se legau cu curele din piele de 
vită. Bărbaţii încălţau în opinci obiele, iar femeile ciorapi de lână, apoi le legau cu aţe împletite din 
coamă de cal. 

d Un fel de papuci de casă de culoare albă, împletiţi din lână cu andrele şi cu cârligul, 
e Imitau sandalele. Erau împletiţi din aţă de cânepă (de calitate inferioară - buci), vopsită 
întunecat, fixaţi pe talpă de fag sau nuc, prevăzută cu tocuşor. Inf. CUCUIREAN Anastasia, 79 
ani; TELEHUZ Ana, 70 ani; TELEHUZ Pavel, 70 ani, Satul Pătrăuţii-de-Sus, raionul Storojineţ, 
regiunea Cernăuţi. S-au purtat şi în s. Mahala. La Voloca erau numiţi totoşi, ajungeau până la 
merişorul piciorului, erau tălpăluiţi cu o bucată de piele sau pânză rezistentă. Inf. STRUŢ Ve- 
ronica, n. 1901. 

f Inf. Cemârtan Dumitru, n. 1875, s. Zăicani, Râşcani. 

g Inf. GURIŢA Valentina, 80 ani; SĂRĂCUŢĂ Agafia, 73 ani, s. Larga, Briceni. Inf. CER- 
NAVSCAIA Daria, n. 1926, s. Caracuşeni; Inf. OCHIŞOR Liuba Timofei, 59 ani; FLORESCU Eca- 
terina, 72 de ani, s. Bălăsineşti, Briceni. 

h Numai în timpul războiului şi câţiva ani după el au purtat opinci de cal cu părul afară. 
Inf. ROTARI Vera, n. 1917; GORIAZ Zinainda, n. 1927, înr. 1989. 

i Inf. LUCA Maria, 73 ani, s. Rădeni, Călăraşi; CIUBOTARU Ilie, n. 1901, s. Dereneu, 
Călăraşi. GONDIU Efrosenia, n. 1902,s. Jora de Mijloc, Orhei. 

j Inf. DODON Ioana, 66 ani; Luchian Cristina, 77 ani, Sadova, Călăraşi, înr. 1972. 
k COLNIC Făniţa, n.1904, s. Filipeni, Leova, înr. 1980. La Lărguţa, Cantemir pielea de porc 
din care urma să facă opincile era roasă de păr, iar uneori era îngropată în pământ pe o zi, pentru 
a fi roasă mai uşor. Inf. LUCA Ana, înr. Bivoil Elena, 1980. „încălţat în opinci poţi merge în urma 
plugului, iar în altă încălţăminte nu poţi merge”, inf. Ion Condurache, 88 ani, Cociulia, Tigheci. 
înr. 2008. 

1 GÂRNEŢ Nadejda, n. 1920, s. Brânza, Cahul. 

m Strigătură de la horă: „Sai opincă cât mai sus / Că turcii de-acu s-au dus!” Inf. GÂSCĂ 
Frăsina, n.1889; GÂSCĂ Dumitru, n. 1883, s. Manta, Cahul. 

n Inf. CONSTANTINOV Nichifor, n. 1913, Crocmaz, Ştefan Vodă; VASILACHE Pelaghia, 
n. 1900; PANFIL Varvara şi RAILEAN Elena, n.1911, s. Purcari, Ştefan Vodă; DONCILĂ Iustina, n. 
1887, s. Răscăieţi, Ştefan Vodă; RĂCILĂ Domnica, n.1918; GÂLCĂ Parascovia, n. 1912, Fârlădani, 
Căuşeni. 

POSTFAŢĂ 

In comunicarea socială din zilele noastre se mizează în bună parte la fel ca milenii în 
urmă pe semne şi imagini vizuale cu o mare capacitate de semnificare. Criza identitară 
traversată de societăţile europene orientează şi mai mult oamenii spre a comunica 
eficient prin simboluri, inclusiv prin cele vestimentare, grăitoare de identitate culturală. 
Costumul popular, simbolic prin excelenţă, este cea mai expresivă marcă a apartenenţei 
omului la un grup. 

Să porţi costum popular la începutul mileniului trei nu înseamnă nici într-un 
caz să refuzi modernitatea, la fel cum nu înseamnă să te refugiezi într-un trecut mitic, 
îmbrăcând costumul, îndeplineşti un rol social asumat benevol pentru a cunoaşte 
esenţa noastră naţională. Te asociezi conştient la o colectivitate istorică care îşi trăieşte 
tradiţiile pe viu până în prezent. încerci să devii parte a puterii colective, să-i cunoşti 
virtuţile şi valorile verificate de veacuri, valabile şi astăzi. Te ajută să înţelegi geniul 
popular, întotdeauna creator, benefic, universal. 

îmbrăcăm haina unui popor pentru a ne simţi parte din el. Trăim intens această 
experienţă a identificării prin vestimentaţie, tocmai pentru că ea are o enormă putere 
simbolică. în accepţia lui Andre Leroi-Gourhan, adoptarea hainelor europene constituie 
mai bine de un secol amprenta drumului către civilizaţie, un simbol al asimilării 
unei personalităţi sociale ideal umane. Dar, pe de altă parte, ultimele rămăşiţe ale 
sentimentului de apartenenţă intimă la un grup se leagă strâns de costumul folcloric, 
vestigiu al însemnelor vestimentare distinctive pentru locuitorii unui teritoriu 
concret 1 . 

Societatea din Republica Moldova îşi afirmă identitatea prin simbolurile general- 
acceptate, inclusiv prin costumul numit folcloric, popular, tradiţional şi naţional. El 
desemnează ansamblul vestimentar constituit istoriceşte, ce serveşte ca marcă în 
identificarea fiecărui popor. Serveşte scopurilor practice de protecţie a corpului, dar şi 
celor simbolice prin care purtătorii îşi demonstrează statutul social, identificându-se la 
nivel interpersonal şi colectiv. 

Tradiţiile vestimentare prezentate în această carte în diverse ipostaze locale, 
temporale şi sociale sunt dovada unui spirit creator neobosit. Geniul popular a muncit la 
perfecţionarea costumului sute, mii de ani. A folosit la maxim posibilităţile materialelor, 
tehnicilor şi decorului în strânsă legătură cu modul de viaţă şi condiţiile naturale în 
care au locuit comunităţile. Din perspectivă istorică la confecţionarea pieselor de port a 
fost utilizată toată diversitatea materiilor prime textile şi a celor oferite de piei, blănuri. 
Au fost folosite toate tehnicile de ţesut, de cusut şi de brodat, specifice confecţionării 
pieselor vestimentare. Au fost dezvoltate croiurile şi formele pieselor de port care 
constituie fondul european al acestui domeniu. Esenţială în acest proces a fost şi rămâne 

1 LEROI-GOURHAN Andre. Op. cit. p. 167 

viziunea asupra lumii specifică societăţii. Ea a determinat atât specificul tehnico-artistic 
al confecţionării pieselor, cât şi normativele de asamblare şi etalare a lor. 

Studiul a demonstrat că piesele care formează costumul de bază purtat în Moldova, 
inclusiv detaliile lor constructive, au acelaşi nume ca în întreg spaţiul românesc. Privit 
într-un context mai larg, european, vom găsi suficiente asemănări între portul nostru 
şi al altor popoare atât în ce priveşte piesele componente, cât şi croiul. Sunt importante 
aceste asemănări, dar mai important este ceea ce cred purtătorii costumului despre 
costumul lor, pe cât de unici în lume se simt atunci când îmbracă această vestimentaţie. 
Din armonizarea elementelor, motivelor, compoziţiilor ornamentale într-un întreg 
conform gramaticii româneşti s-a constituit o stilistică de unicitate a portului popular. 
Costumul popular al moldovenilor din Republica Moldova este parte organică a tradiţiei 
vestimentare româneşti, dezvoltă şi completează tiparele de bază ale costumului 
românesc şi îi conferă mai multă expresivitate. 

Este important să generalizăm că la crearea şi perpetuarea costumului bărbătesc 
şi la cel femeiesc au contribuit în egală măsură şi femeile şi bărbaţii, începând de la 
confecţionarea şi terminând cu etalarea acestor creaţii. Astfel, costumul reprezintă o 
viziune unitară asupra lumii, în care elementele, piesele, ansamblurile se completează 
reciproc. 

Croiul vechilor cămăşi era dictat de îngustimea pânzei ţesute. Fiecare parte 
a cămăşii: dinaintea, spatele, mânecile, poalele puteau fi făcute din mai multe bucăţi 
de pânză unite în întregul părţii sau al hainei prin mijloace expresive ce accentuau şi 
completau decorul. La fel, croiul cămăşilor din zilele noastre este influenţat de lăţimea 
destul de mare a pânzelor, încât unele meşteriţe evită compartimentarea decorului 
cămăşii, eliberând-o din schemele vechi. 

Experienţa multiseculară colectivă de confecţionare a straielor din materie primă 
locală, în conformitate cu tiparele tradiţiei general-acceptate, a acumulat şi perpetuat 
un fond bogat de tehnici şi abilităţi care este parte integrantă a patrimoniului cultural 
imaterial. Dar procesele de modernizare au avut ca efect simplificarea mijloacelor 
tehnice de confecţionare a pieselor de port, practicarea celor mai uşor de executat, 
în aceste condiţii se pot pierde irecuperabil deprinderi necesare pentru a ţese pânze 
(precum este pânza pentru cămăşi, pantaloni, năframe, marame) şi cele pentru a ţese 
catrinţe, fote, brâie, chingi, frânghii, dar şi stofă pentru a coase iţari, berneveci, sumane 
etc. Este periclitată continuitatea bogăţiei tehnicilor de coasere şi brodare a pieselor 
vestimentare. Acum este oportun să conştientizăm că se poate valorifica această bogăţie 
tehnico-artistice prin aplicarea ei în practică. 

La sfârşitul acestei exegeze trebuie să precizăm că nu există un program sau o 
structură de stat care ar monitoriza procesul de reactualizare a costumului tradiţional. 
El se bazează pe iniţiativa comunităţilor locale, a şcolilor, centrelor de educaţie 
estetică, ansamblurilor etnofolclorice de a propune creaţii folclorice celorlalţi membri: 

consătenilor, elevilor, studenţilor, tuturor doritorilor alternativa folclorică, pentru a 
completa diversitatea culturală. 

Datorită cooperării dintre specialişti şi purtătorii de cultură tradiţională s-a reuşit 
reorientarea societăţii către folclorul original, autentic. Convenţia UNESCO privind 
salvgardarea patrimoniului cultural imaterial (17.10.2003) a confirmat justeţea acestei 
orientări şi a oferit mecanisme adecvate pentru a identifica, cerceta, conserva, transmite 
şi valorifica bogăţiile culturale transmise pe cale orală. 

Statele europene aplică diverse mecanisme pentru a păstra portul tradiţional ca un 
bun al întregii societăţi. In spaţiul nostru cultural, definit ca unul tradiţional, au acest 
rol obiceiurile, festivalurile şi concursurile de folclor, orientate să redescopere valorile 
tradiţionale şi să le propună într-o formă adecvată, pentru a spori accesul oamenilor la 
ele. Folclorul literar, muzical, coregrafic şi plastic (în care se include costumul) fac parte 
din comunicarea socială care are un impact mare asupra solidarizării sociale. 

Solidarizarea grupurilor sociale în toate timpurile se produce în jurul valorilor 
majore, general-umane. Sărbătorile populare oferă posibilităţi de afirmare pentru toţi 
membrii colectivităţilor. Ele se desfăşoară conform scenariilor ştiute din timp, stabilind 
roluri, actori, vestimentaţie şi recuzită. Colectivitatea urmăreşte corespunderea 
costumului tradiţional cu vechile tipare, corectitudinea îmbrăcării lui. Portul face parte 
din ansamblul fenomenelor folclorice şi pentru că aşa l-au respectat strămoşii noştri, 
aşa se cere să-l respectăm şi noi, mai ales atunci când interpretăm muzică folclorică, fie 
ea instrumentală sau cântecul folcloric propriu-zis. Aceleaşi rigori se aplică şi în cazul 
practicării obiceiurilor noastre. Ele sunt dictate de logica culturii tradiţionale. 

în administrarea proceselor de reactualizare a costumului popular şi a contextelor 
în care el funcţionează, meşterii populari au o misiune foarte responsabilă. Ei execută 
confecţionează costume pentru membrii ansamblurilor etnofolclorice, pentru interpreţii 
de folclor şipentru toţi doritorii de-a avea un costum autentic. Ei trebuie să cunoască foarte 
bine tradiţia tuturor localităţilor de la noi, pentru că aceste comenzi vin din diverse părţi 
ale republicii şi comanditarii nu întotdeauna au sursele etnografice necesare. Meşterilor 
populari le revine misiunea dificilă de a căuta, a identifica piese specifice, soluţii tehnice, 
materiale adecvate pentru a confecţiona costume autentice, originale. Uneori ei rezolvă 
probleme pe care cercetătorii nu au reuşit să le abordeze din varii motive. 

Am elaborat această carte cu gândul că îi vom ajuta în activitatea lor nobilă, 
oferindu-le suportul informaţional şi imagistic necesar. Ne-am gândit şi la învăţătorii 
de menaj, la conducătorii de formaţii etnofolclorice, la toţi cei care sunt în căutarea 
unui costum folcloric original şi au nevoie de un îndrumar în acest sens. Cartea vine să 
confirme un adevăr ştiut şi respectat veacuri la rând de toţi cei care s-au identificat cu 
marea cultură tradiţională. Tradiţia este baza, legea acestei culturi. Ea este definitorie 
şi în tot ce înseamnă costum tradiţional, popular, folcloric, naţional. Ne vom conforma 
întocmai acestei legi atunci când dorim să confecţionăm, să purtăm ori să promovăm 

acest tip de costum. Toate celelalte improvizări în baza lui vor trece sub incidenţa 
cunoscutelor stiluri numite popular, folk, etno, pop, care au dreptul la existenţă ca şi toate 
celelalte forme culturale, dar nu vor fi confundate cu adevăratul costum tradiţional. 

Societatea noastră a devenit atentă la mijloacele de solidarizare a comunităţilor 
şi este oportun să se menţină această stare de spirit, susţinând iniţiativele comunitare. 
Dar relansarea domeniului costumului tradiţional trebuie să fie partea unui program de 
stat vizând protecţia patrimoniului cultural imaterial. Munca de inventariere a acestei 
bogăţii abia începe, dar nu trebuie întârziată, pentru că procesele de globalizare, nu sunt 
prielnice păstrării formelor de cultură tradiţională. Pentru că numai cunoscând această 
bogăţie, vom putea aprecia contribuţia meşterilor noştri la crearea şi perpetuarea ei. 

Este foarte important că, în cele din urmă, satele noastre îşi formulează un 
program privind recuperarea portului tradiţional. La nivel de Republică, are loc un 
proces al inventarierii identităţii culturale în care fiecare sat îşi caută locul său, şi dacă îl 
găseşte, îl afişează prin însemne vestimentare, de rând cu celelalte însemne identitare. 
Vestimentaţia tradiţională este un simbol înţeles de toată lumea, întâi de toate de noi, 
purtătorii aceloraşi însemne, dar şi de toţi ceilalţi. Un om îmbrăcat în costum popular 
este imediat perceput de ceilalţi, pentru că îşi declară deschis apartenenţa la grup şi la 
sistemul lui de valori. De omul îmbrăcat în costum popular nimeni nu se teme, cum nu 
se teme de omul care cântă. 

ABSTRACT 1 

In the nowadays social communication, alike several millennia ago, one of the main 
emphasises is put on signs and visual images that are endowed with a big potenţial of 
carrying significances. The identity crisis which the European societies pass persuades 
people on a larger scale to communicate efhciently by means of symbols, including the 
dress ones which are expressive in the sense of cultural identity. The folk dress, a sym- 
bolic cloth par excellence, is the most expressive mark of one’s membership to a group. 

To wear a folk dress at the beginning of the third millennium doesn’t mean at all 
to rebuke modernity, as well as it doesn’t mean to seek refuge into a mythical past. By 
wearing this dress, you perform a social role, voluntary assumed, in order to learn about 
our naţional essence. You associate yourself, being aware of, to a historical collectivity 
that experiences lively its traditions up to nowadays. You try to become a part of the 
collective power, to know its virtues and values that were verified along the centuries, 
which are available even today. It helps you understand the folk genius, always creative, 
favourable, and universal. 

We wear the dress of a nation in order to feel ourselves a part of it. We feel inten- 
sively this experience of identification by means of dress, exactly because it has a great 
symbolic power. According to Andre Leroi-Gourhan, adopting the European dress repre- 
sents, for more than a century, the sign of the path of civilisation, the Symbol of assum- 
ing an ideal human social personality. But, on the other hand, the last vestiges of the 
sentiment of belonging closely to a group are closely linked to the folk dress, a vestige of 
the distinct dress signs for the inhabitants of a distinct territory 2 . 

The society from the Republic of Moldova asserts its identity by means of the gen- 
eral-accepted symbols, including the so-called folk, popular, tradiţional and naţional 
dress. It designates the historically constituted dress complex, which serves as a mark 
for the identification of each nation. It serves to the practicai goals of protecting the 
body, as well as to the symbolic ones, by means of which the holders prove their social 
statute, being recognised at interpersonal and collective levels. 

The dress traditions presented in this book in various hypostases - local, time and 
social, are the proof of a tireless creative spirit. The folk genius worked at the improving 
of the dress for hundreds and thousands of years. It used utmost the material possibili- 
ties, the techniques and the decorum, in a close connection with the way of life and the 
natural conditions in which the communities dwelled. Viewed from a historical perspec¬ 
tive, for the manufacturing of the dress pieces, was employed the entire diversity of 
textile raw materials, as well as that offered by leathers and furs. All the weaving, sewing 
and embroidering techniques, specific for the manufacturing of dress pieces, were used. 

1 Translated into English by Andrei PROHIN 

2 LEROI-GOURHAN Andre. Op. cit. p. 167 

The cuts and the forms of the dress pieces that constitute the European fund in this field 
were developed. The essential part in this process has been and still is the society’s par¬ 
ticular worldview. It determined both the techno-artistic specific of manufacturing the 
pieces, and the norms of assembling and showing them. 

The research proved that the pieces that form the main dress worn in Moldova, 
induding their building details, have the same names as well as in the entire Romanian 
space. Viewing on a larger, European scale, we shall find enough similarities among our 
dress and those of the other nations, both in what concerns the component pieces, and 
in the cuts. The similarities are important, but much more matters what the bearers of 
the dress think about their dress, how unique in the world they feel themselves when 
they wear this dress. By bringing together the elements, the motifs, and the ornament 
compositions into a whole, respecting the Romanian grammar, a stylistic of uniqueness 
of the folk dress evolved. The folk dress of the Moldavians from the Republic of Moldo¬ 
va is an organic part of the Romanian dress tradition, it develops and fulfils the main 
frames of the Romanian dress and gives the latter more expressivity. 

It is important to generalize that both men and women contributed to the crea- 
tion and the perpetration of the folk dress, starting with designing and ending with the 
display of these creations. The dress represents thus a unitary vision of the world, where 
elements, pieces, arrays fulfil each other. 

The cut of the old shirts was dictated by the narrowness of the woven cloth. Each 
part of the shirt - the front, the back, the sleeves, the hems - could be designed out of 
several pieces of cloth joined in the whole of the part by expressive means that shifted 
and fulfilled the decor. The cut of the nowadays shirts is influenced as well by the rather 
big largeness of doths, so that the craftswomen avoid dividing the decor of the shirt, 
releasing it from the old schemes. 

The collective multi-century experience of designing clothes from local raw mate- 
rials, according to the frames of the general-accepted tradition, has amassed and perpe- 
trated a rich fund of techniques and abilities that is an integrant part of the intangible 
cultural heritage. But the modernising processes had the effect of simplifying the tech- 
nical means of designing the dress pieces, the practise of those easier to design. In these 
conditions, we can irretrievable loose skills that are necessary for weaving doths (such as 
the cloth for shirts, trousers, headkerchiefs, „marame”) and for weaving „catrinţe”, „fote”, 
belts, „chingi”, ropes, as well as the cloth for designing „iţari”, „berneveci”, „sumane” etc. 
The perpetration of the richness of techniques of sewing and embroidering dress pieces 
is jeopardized. Now is the moment to become aware that this technical-artistic richness 
can be put into value by putting it into practice. 

At the end of this exegesis it should be noted that there is no program or state 
structure which would supervise the process of updating the tradiţional dress. It is based 
on the iniţiative of local communities, of schools, of the centres of aesthetic education, 

of the ethno-folkloric groups to propose folk creations for the other members: to coun- 
trymen, pupils, students and to all those who are eager for a folk alternative, in order to 
fulfil the cultural diversity. 

Due to the cooperation between specialists and the bearers of cultural tradition, 
we achieved to redirect the society towards the native, authentic folklore. The UNESCO 
Convention for the safeguarding of the intangible cultural heritage (17.10.2003) con- 
firmed the justness of this direction and offered adequate mechanisms to identify, study, 
preserve, transmit and put into value the cultural values that have been perpetrated 
orally. 

The European States apply different mechanisms to preserve the tradiţional dress 
as an asset of the entire society. In our cultural space, which is defined as a tradiţional 
one, this role is performed by customs, festivals and folk contests, meant to rediscover 
the tradiţional values and to propose them in an adequate form, in order to increase 
people’s access to them. The literary, musical, choreographic and plastic folklore (where 
the dress is included) are a part of the social communication having a great impact on 
the social solidarizing. 

The solidarizing of human groups, in all the times, is performed around major, 
general-human values. The folk holidays offer possibilities of manifesting for all the 
members of the collectivities. They are performed according to already known stages, 
establishing roles, actors, dresses and stage props. The collectivity pursues the corre- 
spondence of the tradiţional dress to the old frames, its correct wear. The dress is a part 
of the folk phenomena and because our ancestors have respected it thus, it is our duty 
to respect it in the same way, especially when we play folk music, either instrumental, 
or the folk song itself. The same bounds are applied also in the case of practicing our 
customs. They are dictated by the logic of the cultural tradition. 

The folk craftsmen have a very responsible mission in the administration of the 
processes of updating the folk dress and of the contexts in which it functions. They de- 
sign dresses for the members of the ethno-folkloric groups, for the folk singers and for 
all those who wish to have a veritable dress. They should know very well the tradition of 
all our villages, because these demands come from different regions of our republic and 
the demanders don’t always possess the necessary ethnographic sources. The folk crafts¬ 
men have the difficult task of searching, identifying specific pieces, technical Solutions, 
adequate materials to design authentic and original dress. Sometimes they solve prob- 
lems that the researchers didn’t manage to study from various reasons. în administrarea 
proceselor de reactualizare a costumului popular şi a contextelor în care el funcţionează, 
meşterii populari au o misiune foarte responsabilă. 

We have produced this book thinking that we can help them in their noble activ- 
ity, by offering them the necessary informaţional and imagistic support. We have also 
borne in mind the teachers of house keeping, the chiefs of ethno-folkloric groups and all 

those who are searching for an original folk dress and need a guide in this field. The book 
aims to prove a well-known truth that has been respected during the centuries by all 
those who identified themselves with the great tradiţional culture. It is a defining book 
for everything that means tradiţional, popular, folk, naţional dress. We shall accept ex- 
actly this law whenever we want to design, to wear or promote this type of dress. All the 
other improvisations on its basis will belong to the well-known styles, called popular, 
folk, ethno, pop, which have the right to exist, like all the other forms of culture, but can’t 
be confounded with the true tradiţional dress. 

Our society has become attentive to the means of solidarizing communities and 
it is the proper moment to maintain this state of spirit, by supporting the community 
initiatives. But the reset of the field of the tradiţional dress should be part of a state pro¬ 
gram concerning the protection of the intangible cultural heritage. The work for making 
an inventory of this patrimony just begins, but it shouldn’t be delayed, because the proc- 
esses of globalisation aren’t favourable for the preservation of the forms of tradiţional 
culture. Only by knowing this patrimony, we shall be able to appreciate the contribution 
of our craftsmen to its creation and perpetration. 

It is very important that our villages finally trace a program for the recovery of 
the tradiţional dress. At the level of the Republic, takes place the process of making an 
inventory of the cultural identity where each village pursues its place and, finding it, 
displays it by means of dress emblems, alike other identity signs. The tradiţional dress 
is a Symbol understood by everyone, first of all, by us, the bearers of the same signs, as 
well as by the others. A person dressed in folk costume is immediately acknowledged by 
the others, because it dedares openly his/hers membership to a group and to its system 
of values. No one fears a person dressed in a folk dress, likewise fears not the one who 
sings. 

DIVERSITATEA PĂLĂRIILOR DE PÂSLĂ (FETRU) 



11,12. Pălării de modă veche 
13. Pălărie cu pană de fazan purtată 
în satele raionului Ungheni 

TREI GENERAŢII DE BĂRBAŢI CU PĂLĂRII 


Moş Socrate Domenco, 
s. Cociulia, raionul Leova 
Tânăr ieşit la joc în costum popular. 
Hora satului Câşliţa-Prut. 1992 

Bătrân din Podoimiţa, raionul Camenca. 
1959 

Vânzător de usturoi la Chişinău. Sfârşitul 
sec. alXIX-lea. 

Ansamblului Etnofolcloric PLĂIEŞII. 

PĂLĂRIA CA ATRIBUT AL PROMOTORILOR CULTURII FOLCLORICE 




Etnomuzicologul Andrei Tamazlâcaru 
în expediţiile folclorice prin sate poartă 
pălărie şi traistă. 

Vladimir Pitei, interpret de folclor 
în pălărie de paie făcută de Petru 
Bucătaru. 

Fluieraşi din Cocieri, Dubăsari. 2009 







COSTUMUL BĂRBĂTESC ÎN DIFERITE IPOSTAZE 



Cioban cu oile din satul Crasna, raionul 


Storojineţ, reg. Cernăuţi. 1990 

jBr e; 

Cioban din centrul Basarabiei îmbrăcat în 

ţ- jjm 

cămaşă bătrânească. 

■ ■■ 

Sfârşitul sec. alXlX-lea 

Membri ai Ansamblului Etnofolcoric 


PLĂIEŞII. 2009 






BĂRBAŢI PURTĂTORI DE ÎNSEMNE A GRUPULUI SOCIAL 


Flăcăi în haine de iarnă, s. Proscureni, 
r-nul Storojineţ. 1960 
Bărbat îmbrăcat în costum pentru timp 
Sfârşitul sec. alXIX-lea 
Ansamblul etnofolcloric PLĂIEŞII 









Cioban în straie specific ciobăneşti. 
începutul sec. alXX-lea 
Vasile Dumbrăveanu în cuşmă brumărie 
purtată bătrâneşte, cu burcă, pâsle 
şi ploscă, s. Trebisăuţi, Briceni. 1978 
Un grup de bărbaţi din s. Văleni îmbrăcaţi 
în straie de tradiţie balcanică. 








Membrii Ansamblului Etnofocloric 
ŞTEFAN VODĂ îmbrăcaţi în sumane noi. 
Basarabean venit la târg. 

Sfârşitul sec. alXIX-lea 

Ţărani înstăriţi îmbrăcaţi 

în costume de iarnă. Sfârşitul sec. alXIX-lec 






IPOSTAZE ALE COSTUMULUI PURTAT LA SĂRBĂTORI 



Joc de sărbătoare în judeţul Soroca. 1927 
Bărbat îmbrăcat în costum specific centrului 
Basarabiei. Sfârşitul sec. alXIX-lea 
Flăcăi colindători din Bucovina. 





Cioban îmbrăcat în cămaşă bătrâneasi 

şi iţari, având la mijloc 

un chimir lat, strâns cu o curea. 

Sfârşitul sec. alXIX-lea 

Bărbat purtând chimir 

în zile obişnuite, Apşa de Mijloc. 1978 


Chimir, începutul sec. alXX-lea; 
Chimir, Sfârşitul sec. alXIX-lea 








EXEMPLE PRIVIND GĂTEALA VECHE A CAPULUI FEMEII 



Interpreta de folclor Suzana Popescu în 
maramă. 2009 

Maria Cazacu în maramă aşezată 
deasupra fesului roşu. 2010 
Familie din judeţul Hotin. 1884 






PORTUL NĂFRĂMII ÎN SATELE DIN ACTUALUL RAION CAMENCA 



Se observă modul de aranjare a năframei 
pe suport (cârpă) 



NĂFRAMA ŞI DEDESUBTURILE EI 



Suport pentru ascuns 
(izolat) părul femeii 
(captur, moadă). 




PORTUL PÂNZĂTURII, ŞTERGARULUI DE CAP ÎN SATELE DIN BUCOVINA 





1-4 . Găteala capului obligatorie pentru 
nănaşă, mama mirelui, mama miresei şi alte 
femei rude participante la nuntă. Suportul 
sub formă de cilindru este aşezat pe alt 
suport, mai îngust, între care este prinsă 
piesa pentru acoperit capul. 


5. Femeie tânără din Chişinău având 
capul şi faţa acoperite cu maramă. 
începutul sec. alXX-lea 



DIVERSE MODURI DE PURTAT ACOPERITORILE DE CAP 



Acoperitorile de cap în formă 
pătrată şi triunghiulară 


1. Legatul şalincii la centru. 

4■ Legatul şalincii sau bertei la sud. 

2, 5. Legatul barizului (basmalei) după cap. 

3, 6. Legatul barizului (basmalei) în pălărie. 

7-8. Legatul barizului (basmalei) cu capetele ascunse. 

9. Legatul colţului (tradiţia de la sud). 

10. Legatul şalincii la Bucovina. 






Femeie din Chişinău. 1898 

Femei îmbrobodite cu şalinci, 

s. Voloca, Cernăuţi. 1979 

Tineri din satul Clocuşna, raionul Ocniţ: 

îmbrăcaţi în hainele bunicilor 







PORT FEMEIESC 



Ghizii MNEIN Snejana Sârbu 
şi Elena Gumene alături de meşteriţa 
Angela Don (în centru). 2010 
Regretata Profirica Osoianu, mama 
surorilor Osoianu din satul Horeşti, 
Făleşti 

Basarabence de pe malul Nistrului. 


1884 










TRADIŢIONALIŞTI ŞI SENSIBILI LA ACULTURAŢII 



Pereche de tineri căsătoriţi, 
s. Boian, regiunea Crenăuţi. 

Familie de basarabeni din judeţul Hoţii 
1884 

Hora fetelor de la sud-vestul Republicii 
Moldova. 1959 









REDESCOPERIREA VALORILOR PORTULUI TRADIŢIONAL 


Teatrul Epic Etnofolcloric ION 
CREANGĂ sărbătoreşte Rusaliile la 
Muzeul Satului, Chişinău. 2007 
învăţătoarea Maria Burlacu în costum 
de la începutul sec. al XX-lea. 

Grup de tineri de la sudul Republicii 
Moldova. 1960 







PODOABE ŞI OAMENI ÎMPODOBIŢI 



Cei mai răspândiţi cercei purtaţi pretutindeni. 
Nănaşii gata de cununie, 
s. Porubnoe, reg. Cernăuţi. 1958 
Alaiul nunţii înainte de cununie, 
s. Porubnoe, reg. Cernăuţi, 1958 



Ş ş. 





GATEALA MIRESELOR ŞI A PRIETENELOR LOR IN BUCOVINA 



1. Prietena miresei are 
pe cap coadă împodobită 

cu negară, iar la piept cascadă 
de mărgele şi salbă. 

2. Mireasă cu coadă 
împodobită cu flori din hârtie. 

3. Mireasă din Voloca 
împodobită cu coadă, cu două 
monede în dreptul ochilor. 
1976 

4. Mireasă din Voloca. 1980 



NUNTA - SPECTACOLUL VIEŢII 





GATEALA MIRESELOR IN SECOLUL AL XX-LEA 



Ajustarea bijuteriilor 
tradiţionale la ghirlanda 
de influenţă europeană. 







MIRII - PRINCIPALII ACTANŢI AI NUNŢII 



3,4. Căciula mirilor 
bucovineni (Suceveni, 
Pătrăuţii-de-Sus, 
Pătrăuţii-de-Jos, 
Prescureni) 

5,6. Căciula colindătorilor 
(satele de la centru şi din 
Valea Nistrului de Jos). 

7. Căciula colindătorilor 
din Valea Prutului de Jos. 



MIRII ŞI NUNTAŞII 



Nuntă din s. Voloca. 1972 
Miri din s. Crasna. 1915 
Gătirea miresei în 
s. Podoima. 1980 




























CĂMAŞĂ ÎNCREŢITĂ LA GÂT CU ALTIŢA SEPARATĂ 





a) partea faţă 

b) partea spate 

c) clinii laterali 

d) poalele 

e) mânecile 

f) altiţele 

g) pavele 

h) manşete 







CĂMAŞĂ ÎNCREŢITĂ LA GÂT CU ALTIŢA SEPARATA 
(CĂMAŞĂ CU ALTIŢĂ, IE) 



b 


a) partea faţă 

b) partea spate 

c) clinii laterali 

d) mânecile 

e) altiţele 

f) pavele 

g) manşete 































ÎNCREŢI CU CELE MAI RĂSPÂNDITE MOTIVE 



3-7 încreţi ale cămăşilor din Podoima şi Podoimiţa. Numai în raionul 
Camenca încreţii sunt înconjuraţi din trei părţi de motivul spiralei. 








ÎNCREŢII CĂMĂŞILOR DIN RAIONUL CAMENCA 

















RECUPERAREA TRADIŢIILOR PORTULUI 










ÎNCĂLŢĂMINTE DE SĂRBĂTOARE 




GLOSAR 


AC (BOLD) 
ALTIŢĂ 

ABA 

ALESĂTURĂ 

ANTEREU 


ARGINTAR 

(AURAR) 

ARNICI 

BARIZ 

BATĂ 

BERNEVICI 

BERTĂ 

BRĂŢARĂ 

BOCANCI 

BONDIŢĂ 

BUNDUŞCĂ 


Podoabe pentru prins cosiţa şi acoperitoarele de cap. 

Registrul de sus al decorului tripartit al mânecii cămăşii 
femeieşti (şi al iei), situat deasupra încreţului. 

Postav gros din care se confecţionau haine ţărăneşti, de obicei 
alb la culoare. Hainele care erau confecţionate din acest postav. 
Tehnică populară de ornamentare a ţesăturii cu ajutorul 
mâinilor. Era utilizată la ţeserea catrinţelor. 

Haina ţărănească lungă până la brâu, cu mâneci strâmte la mar¬ 
gine şi decorată cu găitane. Era frecvent în satele de la sud, fiind 
purtat împreună ci nădragii. Au purtat şi boierii anteriu, lung 
până la glezne, încins cu brâu de lână sau de mătase. în această 
ipostază, albastru la culoare era purtat de către lăutari. 

Bijutieri care lucrau metalele scumpe. Sunt amintiţi în colinde. 

Bumbac răsucit, vopsit în culori diferite. 

Broboadă pătrată produsă în ateliere, din lână foarte fină, de 
nuanţe diferite. 

Dungă îngustă (de circa 8-10cm), de culoare roşie sau vişinie, 
mărgineşte părţile de sus şi de jos ale catrinţei. 

Pantaloni pentru timp rece, strâmţi, din ţesătură de lână, 
încreţiţi de la glezne până la genunchi. 

Broboadă pentru timp rece, pătrată, împletită cu cârligelul din 
fire de lână ţigaie având colţuri sau franjuri pe la margini. 

1. Manşeta mânecii cămăşii. 

2. Podoabă din aur, argint sau aramă purtată de femeile înstărite. 
Păstrată mai îndelung în satele de la sud. 

Papuci meşteriţi de ciubotar, purtaţi de bărbaţi. 

Pieptar din blană de oaie purtat de bărbaţi şi femei, decorat prin 
brodare sau aplicaţii. 

Pieptar din blană de oaie purtat la Bucovina. 

BREZĂRĂU 

BÂRNEAŢĂ 

BORANGIC 

(BURUNCIUC) 

BRĂCINARI 

BRÂU 

BUCI 

BUNGHI 

BURCĂ 

CATRINŢÂ 


CAŢAVEICĂ 

CĂCIULĂ 
MOCĂNEASCĂ 
CĂMAŞĂ CU ALTIŢĂ 
(CĂMAŞĂ STRÂNSĂ 
LA GÂT) 

CĂMAŞĂ CU PETIC 
(CU PLATCĂ, 

CU CHEPTARI) 
CĂMEŞOI 


Aţă pe care se adună şi se încreţeşte partea de sus a stanilor şi a 
mânecilor cămăşii femeieşti în satele bucovinene. 

Cingătoare de lână, mai îngustă decât brâul, cu care se legau ca¬ 
petele catrinţei. 

Mătase prelucrată în condiţii casnice, servind ca materie primă 
pentru confecţionarea maramelor. Din pânză de borangic se co¬ 
seau cămăşile sau stanul cămăşii la sud şi în satele de la centru. 
Aţa de feştilă cu care erau legate izmenele. Se închideau apoi cu 
un dop de lemn. 

Cingătoare din lână, ţesută în casă. 

Cea mai slabă calitate de cânepă, folosită la confecţionarea po¬ 
alelor cămăşilor, izmenelor, la împletit papucii de casă. 

Nasturi. 

Suman lung până la glezne cu guler lat sau cu glugă, purtat în 
satele de la nord. 

1. Ţesătură dreptunghiulară pentru acoperit poalele femeilor 
constând dintr-o singură foaie. 

2. Haină pentru acoperit poalele, constând din două foi unite la 
brâu. 

Haina de iarnă purtată în Transnistria de influenţă boierească, 
garnisită cu blană, lungă până la genunchi, croită în clini. 
Căciulă din blană de oi ţigăi, purtată la sudul Republicii Moldova. 


Cămaşa cea mai reprezentativă pentru tradiţia populară, 
preferată de fete. 

Cămaşă rezultată prin dezvoltarea cămăşii de tip tunică, prin 
adăugarea unei pânze în partea superioară de dinainte a stanu¬ 
lui. 

Cămaşă de tip tunică, care are trupul croit dintr-o singură 
bucată de ţesătură, specifică bărbaţilor şi femeilor în etate. 

CÂRPĂ 


CHEIŢĂ 

CHIMIR 

CHINGĂ 

CIOCĂNICĂ 

CIUBOTAR 

CIUBOTE 

CLIN 

COADĂ 


COC 

COJOCAR 
COLŢ (CORN) 

CORDELE 

COSIŢAR 


CRUCIULIŢĂ 

CUNUNĂ 

CURĂLI 


Suport purtat pretutindeni sub care se ascundeau cosiţele îm¬ 
pletite ale femeilor, deasupra cu pânză albă cusută cu diferite 
elemente decorative geometrice - semn distinctiv al femeii 
măritate. Peste cârpă se aşezau piesele textile de cap. 

Dantelă lucrată cu acul, pentru a uni două foi de pânză în proce¬ 
sul coaserii cămăşii. 

Brâu lat, de piele, prevăzut cu catarame şi buzunare purtat de 
oamenii înstăriţi. 

Brâu din lână, ornamentat, purtat deasupra cămăşii de bărbaţi 
şi femei. 

La sud - legarea capetelor broboadei pe creştetul capului. 
Meşter care făcea tot felul de încălţăminte, 
încălţăminte de prestigiu, cizme purtate de bărbaţi şi de femei. 
Bucată triunghiulară de pânză sau de stofă, folosită pentru a 
lărgi piesele de îmbrăcăminte. 

în satele din Bucovina - podoabă de cap în formă de cilindru 
decorat cu flori, bentiţe din mărgeluşe, sus cu negară, iar la 
frunte cu monede, purtată de fetele logodite şi de mirese. 

Mod de prindere a cosiţelor pe cap, specific femeilor şi fetelor. 
Meşter care prelucra pieile şi cosea haine din ele. 

Piesă de acoperit capul femeii în formă de triunghi, având bro¬ 
derie şi dantele. 

Panglici purtate de fete la găteala de mireasă. 

Podoabă specifică fetelor, purtată pe cap în zilele de sărbătoare. 
Constă dintr-un suport de forma cercului, confecţionat din 
lemn, pe care se împleteau şuviţe de păr şi lână roşie, iar deasu¬ 
pra se cosea zgarda din mărgele mărunte, policrome. 

Tehnică de cusut. 

Compoziţie florală purtată de fete, pentru a se deosebi de fe¬ 
mei. 

în Transnistria - mărgele de coral. 

CUŞMĂ, CĂCIULĂ 
FES 

FIR (HIR, ŞIR) 

FOTĂ 

FRÂNGII 

FUSTĂ 

DEANDROC 

GÂŢĂ 

GHERDAN 

HOBOT 

HORBOŢICĂ 

IE 

IŢARI 

IZMENE 

ÎNCREŢUL SAU 
CREŢIŞORII 

LÂNICĂ 


Acoperitoare pentru capul bărbaţilor confecţionată de cojocari 
din blană de miel. 

Comănac din postav roşu, semn distinctiv al femeii măritate. 
Fir metalic ce imita aurul şi argintul folosit la decorarea 
cămăşilor, năframelor şi catrinţelor. Broderia cu aceste fire este 
considerată de meşteri ca având origine românească. 

Parte componentă a costumului ţărănesc femeiesc formată din 
două bucăţi dreptunghiulare din stofă de lână. 

Cingători înguste din lână care, înfăşurate în talie de mai multe 
ori, susţin piesele componente ale portului femeiesc. 

Haină lungă şi largă pentru acoperit poalele, creaţă, din ţesătură 
de lână, cu dungi orizontale multicolore, mai late în partea de 
jos. 

Cosiţă. Fetele împleteau părul în una, iar femeile în două cosiţe. 
Podoabă femeiască realizată din mărgele mărunte,viu colorate, 
purtată la gât. Obligatorie în ţinuta mireselor din satele de pe 
malul Prutului. 

Ştergar de cap dăruit de mire, purtat de vornicei pe două beţe de 
stuf, cu care este îmbrobodită mireasa după luarea podoabelor 
de pe cap, la sfârşitul nunţii. 

Dantelă lucrată cu cârligelul. 

Cămaşă scurtă împodobită cu cusături şi cu fluturi. 

Pantaloni strâmţi foarte lungi, încreţiţi de la genunchi în jos, 
făcuţi din păr de lână subţire. 

Pantaloni bărbăteşti pentru timp cald sau schimburi pentru 
timp rece. 

Registrul de mijloc în structura tripartită a decorului mânecii 
cămăşii. Are motive romboidale sau triunghiulare, este de cu¬ 
loare mai deschisă, de obicei de nuanţele galbenului. 

Fir de lână fină, industrială, folosită la decorarea năfrămiţelor 
în Bucovina şi în Camenca. 

LEGĂTOARE 

(COADĂ) 


LEFŢI 

MAMUDELE 

(MAHMUDELE) 

MANTA 


MARAMĂ 

MĂRGELE 

MĂRGEAN 

MINTEAN 

MOADĂ, CÂRPĂ, 
CAPTUR 

MUSCĂ 
NĂFRAMĂ, 
PÂNZĂTURĂ, 
ŞTERGAR DE CAP 

NĂFRĂMESC 

NĂDRAGI 

NOJIŢE 

OBIELE 


Podoabă purtată de fetele din Bucovina pe cap (2-3 duminici 
înainte de nuntă). Era confecţionată dintr-un carton gros, înalt 
de 8-10cm, învelit cu o pânză albă de care se prindeau alterna¬ 
tiv flori de târg şi bentiţe din mărgeluşe policrome; în partea 
superioară a legătoarei se înşirau pene de păun sau negară. 
Salbă din monede de aur, argint sau din alte metale. 

La sud - salbe din aur. Mai târziu din tinichele ce imitau 
monedele turceşti la sud. 

Haină ţărănească din aba lungă, croită în clini. A fost destul 
de populară în satele din Hânceşti, Lăpuşna, Anenii Noi. Era 
folosită în timpul rece al anului. 

Fâşie de pânză fină, ţesută din borangic sau bumbac cu mar¬ 
ginile împodobite cu ornament. 

Podoabe purtate de femei şi de fete. 

La sud - mărgele din coral. 

Cojoc cu mâneci, scurt până la şolduri, uneori acoperit cu 
postav. 

Piesă de ritual. Prima piesă cu care este acoperit (izolat) părul 
împletit al femeii. 

Cusut în cruciuliţă. 

învelitoare de cap specifică femeilor măritate, ţesută din pânză 
de bumbac sau in în combinare cu borangicul, ornamentată cu 
motive decorative, alese cu fire mai groase de bumbac de aceeaşi 
culoare cu fondul. 

Tip de broderie - bătut pe două feţe. Utilizat la brodarea 
năfrămiţelor, a cămăşilor bătrâneşti din raionul Camenca. 
Pantaloni din postav, cu turul larg, strâmţi de la genunchi în jos 
şi băgaţi în obiele. 

Şnururi împletite din păr de cal sau de piele cu care se legau 
opincile de picior. 

Bucăţi de stofă de lână ţesută în 4 iţe, de obicei de culoare albă, 
care protejează picioarele. în Sadova s-au purtat şi obiele roşii. 

OPINCI 

PAFTALE 

PAPUCI 

PAINGIN 
PAVĂ, PAJĂ 

PĂR 

PIEPTAR 

POLCĂ 

(POLCUŢĂ) 

PRIM 

RÂURI 

SACÂZ 

SALBĂ 

SARAD 


încălţăminte făcută dintr-o bucată dreptunghiulară de piele 
tăbăcită, căreia i se dă forma piciorului, după ce este strânsă cu 
aţele sau nojiţele. 

La sud - podoabe din argint sau alte metale făcute de meşteri 
locali pentru a prinde capetele brâului sau a colanului la femei, 
încălţăminte confecţionată de ciubotari, purtată de bărbaţi şi 
femei. 

Tip de găurică, constând din trei stâlpi, uniţi la mijloc în formă 
de păianjen. 

Pătrat de pânză sau de stofă, introdus sub braţul cămăşii sau 
a sumanului, pentru a conferi rezistenţă hainei şi a înlesni 
mişcarea. 

Fire lungi de lână, rezistente, obţinute întimpul scărmănatului 
cu pieptenele şi utilizate la ţesutul catrinţelor, brâielor, chingilor, 
frânghiilor, iţarilor. 

Cojocel scurt din blană de miel, evazat, fără mâneci, legat în faţă 
cu ajutorul a două fire împletite din făşii de piele. 

Haină de postav, croită pe talie, lungă până la şold cu mâneci, 
purtată de către femei. 

Fâşie de blană de miel sau de oaie, cu care erau asigurate pe la 
margini pieptarele, bondiţele, cojoacele şi cojocelele. Mai târziu 
a fost înlocuită cu o fâşie de stofă ţesută din lână, neagră la cu¬ 
loare, cu factură ce imită blăniţa de miel. 

Mod de organizare a ornamentelor în compoziţii, şiruri or¬ 
namentale care împodobesc mânecile cămăşii femeieşti de la 
încreţi în jos, partea din faţă şi cea din spate a cămăşii. 

La nordul Moldovei bumbac gros folosit la ţesut poalele 
cămăşilor. 

Podoabă din bani de aur, de argint sau din diferite monede, 
purtată la gât în părţile nordului şi centrului. 

Găitan din păr de lână, împletit în cinci fire, din care se aplicau, 
apoi se coseau ornamentele pe sumane. 

SĂCUŞOR 

Cea mai simplă haină de iarnă de tip glugă, specifică satelor din 
raionul Hânceşti. 

SĂRDAC 

Haină călduroasă asemănătoare cu sumanul, de culoare neagră, 
lungă până la genunchi, se lega cu brâul. 

SIDEF 

(PERLAMUTRE, 

BARLAMUTRE) 

Mărgele din sidef purtate de femei împreună cu cele de coral şi 
cu salbele. 

SUMAN 

(SCUMAN) 

Stofă de lână ţesută în patru iţe şi dată la piuă. Haină din suman, 
lungă până la genunchi, având croială dreaptă sau evazată. 

STANI 

Părţile din faţă şi din spate ale cămăşii. 

STANUŢI (ILIC) 

Piesă-suport pentru sânii femeii. 

STRAIE 

Haine, piese de port. 

ŞALINCĂ 

Piesă pentru acoperit capul pe timp rece, de formă pătrată. Era 
cumpărată dar în multe sate era ţesută şi brodată pe la margini. 

TRAISTĂ 

Accesoriu purtat de oameni pentru a transporta anumite lucruri 
la sărbători. 

TULPAN 

La sud - basma. 

VERIGĂ 

(VERIGHETĂ) 

Inelul purtat de cei căsătoriţi, spre deosebire de tineri care pur¬ 
tau inele. 

VRÂSTE 

Dungi decorative realizate cu suveica, de la o margine la alta a 
catrinţelor şi ştergarelor de cap. 

ZĂBUN 

Haină ţărănească de iarnă cu mâneci, vătuită, lungă până la ge¬ 
nunchi, de obicei de culoare albastră. 

ZGARDĂ 

Zgărdiţă, gherdan. 

Fotografii din patrimoniul Muzeului Naţional de Etnografie şi Istorie Naturală 

Foto coperta 1 

Sus, stânga: Podoabe femei, MNEIN; dreapta Liuba Verdeş, foto V.BUZILĂ, MNEIN 
Mijloc: Hora satului Câşliţa-Prut, foto M. POTÂRNICHE, 1992, MNEIN 
Jos: Nuntaşi din Porubnoe, reg. Cernăuţi, 1958 

Foto coperta 4 

Sus: La joc, judeţul Soroca, 1927 

Jos: Ansamblul Etnofolcloric Plăieşii, foto V.BUZILĂ, MNEIN 

Desene port Vladimir CRAVCENCO 
Desene tehnice Violeta ZUBAC 

ue spune pe drept cuvânt că oamenii sunt înveşmântaţi în Autoritate, Frumuseţe, Blesteme 
şi altele asemenea. Mai mult, dacâ vă gândiţi bine, ce este însuşi Omul in întreaga lui Viaţă 
terestră decât o Emblemă, un veşmânt sau o haină vizibilă pentru acel divin EU al său, aruncată aici, 
ca o părticică de lumină, din Ceruri? Aşa cum se spune că şi el este înveşmântat într-un Trup. 

Thomas Carlyle, Filosofia vestimentaţiei. Eseuri de Ieri şi de Azi 




